পৃষ্ঠা:সাধনা- দণ্ডিনাথ কলিতা.djvu/২৬৮ - ৱিকিউৎস\nপৃষ্ঠা:সাধনা- দণ্ডিনাথ কলিতা.djvu/২৬৮\nবেচি টকাও পালেহেঁতেন, কিন্তু সন্মুখত হাস্যমুখী বালিকাক লৈ একেৰাহে দুঘণ্টা বহিবলৈ পোৱা জানো টকাতকৈ মল্যবান নহয়!\nশিৱৰামে সেইখিনিতে আশ্ৰয় লোৱাৰ পৰাই তেওঁৰ দল বাঢ়িবলৈ ধৰে। দীনবন্ধুৱে দিনে-ৰাতিয়ে আমনি পাই যিবোৰ মানুহক দূৰ কৰিছিল, সেইবোৰেও তেওঁৰ বহাতে গৈ আডডা পাতিছিল। ওচৰ- চুবুৰীয়া বুলি এওঁ দীনবন্ধুৰ তালৈকে দিনে তিনি-চাৰি বাৰকৈ আহিছিল।\nপ্ৰভাৱতীৰ লগত দীনবন্ধুৰ চিঠিৰ চলাচল দেখি তেওঁ কি ভাবিছিল ক’ব নোৱাৰোঁ, কিন্তু মাজে মাজে দীনবন্ধুৱে প্ৰভাৰ চিঠি মেজৰ ওচৰতে এৰি কোনোবাফালে গলে, তেওঁ মনে মনে পঢ়িছিল। এই দৰে কিছুদিন যোৱাত এদিন তেওঁ দীনবন্ধুক ক’লে,- “আপোনাক এটা কথা কওঁ বুলিছোঁ, আপুনি বেয়া নাপাব। আপোনাৰ লগত প্ৰভাৱতীৰ প্ৰেমপত্ৰ চলে বুলি বহুতে কোৱাকুই কৰিছে, আৰু আপোনালৈ খোৱা বস্তু পঠিওৱাও বহুতে দেখিছে; সেই কাৰণে আপুনি কিছু সাৱধান হোৱা উচিত।\nদীন—ইয়াত সাৱধান বা অসাৱধান হোৱাৰ কোনো কথা নাই। মইতো কোনো কাম গোপনে কৰিবলৈ যোৱা নাই, মানুহে দেখাত মোৰ হানি, কিটো? বৰং মোৰ কাৰ্য্য যদি গোপনীয় হ’লহেঁতেন, তেতিয়াহে ভয়ৰ কাৰণ থাকিলহেঁতেন। মই যেতিয়ালৈকে দোষ নকৰোঁ, তেতিয়ালৈকে পৰৰ প্ৰলাপত কাণ দিয়াৰ আৱশ্যকতাও বোধ নকৰোঁ।\nশিৱ—সেইটো হয়, কিন্তু মিছাকৈ লোকৰ কথা শুনাহে টান। প্ৰভাৱতী দেখাতেই নীহ জাতৰ ছোৱালী। তাইৰ হাতে প্ৰকাশ্যভাবে জলপান খোৱাটো অন্যায়। এই বিষয়েও বাহিৰত ঘুনুক-ঘানাককৈ কিবাকিবি কথা ওলাইছে।\n"https://as.wikisource.org/w/index.php?title=পৃষ্ঠা:সাধনা-_দণ্ডিনাথ_কলিতা.djvu/২৬৮&oldid=87309"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ২৬ ছেপ্টেম্বৰ ২০২০ তাৰিখে ১২:২৭ বজাত সলনি কৰা হৈছিল।


(ড° ভূপেন হাজৰিকাৰ পৰা পুনঃনিৰ্দেশিত)\nপ্ৰিয়ম্বদা পেটেল (বি. 1950–63)\nপদ্ম ভূষণ (২০০১)\n2 শিক্ষা আৰু শৈশৱ\nমাক-দেউতাকে তেওঁৰ নামটো মৰমতে ভূপেন্দ্ৰ কুমাৰ হাজৰিকা বুলি ৰাখিছিল। পিছে ঘৰত সদায়েই ডাঙৰমইনা বুলি মাতিছিল।\nঅনাথবন্ধু দাস আছিল ভূপেন হাজৰিকাৰ মোমায়েক। বৰ প্ৰতিভাৱান আৰু সুন্দৰ চেহেৰাৰ অনাথবন্ধু দাসে খুউব সোনকালেই ইহ-সংসাৰ ত্যাগ কৰিছিল। ১৯২৪ চনত; মাত্ৰ ২৩ বছৰ বয়সত। গীতে-মাতে সকলোতে আগৰণুৱা অনাথবন্ধু দাসৰ টাইফইড ৰোগ হৈছিল। ৰোগত আক্ৰান্ত হৈ থাকোঁতেই তেওঁ এদিন ভনীয়েক শান্তিপ্ৰিয়াক মাতি আনি তেওঁক ওচৰতে থকা নীলকান্ত হাজৰিকাৰ লগতে বিবাহ-পাশত আৱদ্ধ হ'বলৈ কৈছিল। কথাখিনি কোৱাৰ পিছদিনাই তেওঁৰ মৃত্যু হৈছিল।\nযেতিয়া ১৯২৬ চনত শদিয়াত শান্তিপ্ৰিয়াৰ গৰ্ভত ভূপেন হাজৰিকাৰ জন্ম হৈছিল, তেতিয়া নীলকান্ত হাজৰিকাই শদিয়াৰ পৰা এখন টেলিগ্ৰাম প্ৰেৰণ কৰিছিল ভৰলুমুখৰ ঘৰলৈ; য'ত লিখা আছিল, "Blessed withamale Child"। দিনটো আছিল ৮ ছেপ্টেম্বৰ। টেলিগ্ৰামখন শান্তিপ্ৰিয়াৰ মাকে অৰ্থাৎ ভূপেন হাজৰিকাৰ আইতাকে ঘৰৰ সকলোকে দেখুৱাইছিল আৰু কৈছিল যে শান্তিৰ গৰ্ভত তেওঁৰ পুত্ৰ অনাথ আকৌ আহিছে। ভূপেন হাজৰিকা জন্ম হোৱাৰ ঠিক তিনি-চাৰিদিনৰ আগত আইতাকে হুলস্থূল লগাই সকলোকে কৈ ফুৰিছিল যে "অনাথ আহিছিল মোৰ ওচৰলৈ। " আহি হেনো তেওঁক কৈছিল, "মা তই কিয় কান্দি থাক! মই গৈছিলোঁ, কিন্তু আকৌ আহিলোঁ নহয়। মই শান্তিৰ গৰ্ভত আকৌ আহিছোঁ। "\nপ্ৰাইমেৰী বিদ্যালয়ৰ এছোৱা সময় ভূপেন হাজৰিকাই ঘৰতে পঢ়িছিল। কাৰণ, ভৰলুমুখৰ আইতাকৰ ঘৰখনত প্ৰায় আটাইবোৰ সদস্যয়েই শিক্ষা-বৃত্তিৰ লগত জড়িত আছিল। দেউতাক আছিল কটন কলেজিয়েট হাইস্কুলৰ শিক্ষক, মাহীয়েক ভৱপ্ৰিয়া দাস মাছখোৱা ছোৱালী হাইস্কুলৰ শিক্ষয়িত্ৰী আৰু ককাক ৰতিকান্ত দাসো আছিল এজন শিক্ষক। তেওঁলোক আটায়ে মিলি ভূপেন হাজৰিকাক অ-আ-ক-খ শিকাইছিল। অংকত ভূপেন হাজৰিকা বেয়া আছিল। তৃতীয় শ্ৰেণীলৈকে তেওঁ ঘৰতে পঢ়িছিল। তাৰপিছতহে তেওঁক সোণাৰাম হাইস্কুলত নাম লগাই দিয়া হৈছিল। সেই সময়ত তেওঁৰ বয়স আছিল ছবছৰ।\nদেউতাক নীলকান্ত হাজৰিকা কটন কলেজিয়েট হাইস্কুললৈ অহাৰ কেইদিনমানৰ পিছতেই সাহিত্যৰথী লক্ষ্মীনাথ বেজবৰুৱা অসমলৈ আহিছিল। পুনৰ ঘূৰি যোৱাৰ সময়ত তেওঁক কটন কলেজিয়েটৰ ছাত্ৰসকলকৰ বাৰ্ষিক সন্মিলনলৈ নিমন্ত্ৰণ কৰা হৈছিল। তেওঁক সেই সন্মিলনিৰ সভাপতি পতা হৈছিল। সেইদিনা আছিল ১৯৩০ চনৰ ৩০ অক্টোবৰ। দেউতাক নীলকান্ত হাজৰিকাই সৰু চুৰিয়া আৰু পাটৰ কুৰ্তা এটা পিন্ধাই শিশু ভূপেনক তালৈ লৈ গৈছিল। ভূপেন হাজৰিকাই তাতেই এটা গীত পৰিৱেশন কৰিছিল। তেওঁ গাইছিল:\n১৯৩৩ চনত গুৱাহাটীৰ সোণাৰাম স্কুলত তৃতীয় শ্ৰেণীত নামভৰ্তি কৰোৱাৰ পাছত কিছুদিন তেওঁলোক গুৱাহাটীত আছিল। ১৯৩৫ চনত বিদ্যালয়ৰ সহ-পৰিদৰ্শক (ছাব্ ইন্সপেক্টৰ অব্ স্কুলছ) হৈ কিছুদিন ধুবুৰীত থাকে। ধুবুৰী প্ৰাইমেৰী স্কুলত ভূপেন হাজৰিকাই এবছৰ পঢ়ে। তাৰপিছত ১৯৩৬ চনত দেউতাক তেজপুৰলৈ বদলি হৈ আহে ছাব্-ডেপুটি-কালেক্টৰ হৈ। অৰ্থাৎ নীলকান্ত হাজৰিকা এইবাৰ মাটিৰ হাকিম হ'ল।\n"https://as.wikipedia.org/w/index.php?title=ভূপেন_হাজৰিকা&oldid=239137"ৰ পৰা সংকলিত\nএই পৃষ্ঠাখন ২০ জুন, ২০২০ তাৰিখে ১৩:২৭ বজাত অন্তিম সংশোধন কৰা হৈছিল।


আন্ধাৰে-জোনাকে: February 2017\nDhuniya ( ধুনীয়া বোৰ) ধুনীয়া বোৰ\nধুনীয়াবোৰ জোখিব পৰাকৈ\nথাকে নে কিবা মাপক?\nকিমান উজ্বল হ'লে গাৰ ৰং,\nকিমান জিলিকিলে দাঁত,\nএন্ধাৰ কলীয়া হ'লে চুলি\nঅথবা দীঘল কৈ ৰাখিলে হাতৰ নখ\nকাজল সানিলে চকুত\nধুনীয়া বুলিব পাৰি কাৰোবাক?\nনেলচন মেণ্ডেলাৰ দেশৰ\nমিছ জনী চোন\nমই ভবাৰ দৰে নহয়\nনতুবা অষ্ট্ৰেলিয়াৰ যুৱক জনে\nভবাৰ দৰে নহয় মিছ ইণ্ডিয়া ৷\nসৌন্দৰ্যৰ থাকে ভৌগলীক পৰিবেষ্টনী ৷\nসৌন্দৰ্যক জানো জোখিব পাৰি\nকলিজাৰ ৰঙেৰে কিন্তু পাৰি\nসকলো সৌন্দৰ্যৰ ৰং ৰঙা ৷\nকলিজাৰ দৰে ৰঙা ৷\nযাৰ হৃদয়ত নাথাকে\nআন্ধাৰ ক'লা কলুষতা\nতেঁৱেই ধুনীয়া প্ৰকৃততে ৷\nপ্ৰেমৰ বাবে ধুনীয়া হ'ব লাগে নে\nধুনীয়া বাবে প্ৰেমত পৰে মানুহ\nসি এক কঠিন সাঁঠৰ ৷\nমই বিচাৰি ফুৰিছো এক মাপক\nজোখিবলৈ সুন্দৰতা ৷\nজোখ মানেইতো তুলনা\nওখ-চাপৰ, পাতল-গধুৰ, লাহী-শকত …\nতুলনাৰ জানো সীমা থাকে?\nযিদৰে নাথাকে সুন্দৰতাৰ ৷\n২০০০ চনতে লিখা "গোগামুখ গণ নাট্য বাহিনী" গগনাবা ৰ গীতটো\n"গগনাবা" সংগীত ৷\nগীতৰ কথা: বিনয় কৃষ্ণ তামুলী ফুকন ৷\nগগনাবা, আমি গণ নাট্য বাহিনী\nনৱ প্ৰতিভাৰ কঠিয়া তলিত\nআমি সৃষ্টিৰ সেউজ কাহিনী\nমানুহৰ কথা মানুহকে ক'ম\nজাগিব নতুন পুৰুষ দল\nশতিকাৰ এই সন্ধিক্ষণত\nআমি শান্তিৰ সমদল ৷\nলক্ষ্য আমাৰ সুদূৰ প্ৰসাৰী\nপিন্ধিছো বিশ্ব বেশ\nআন্ধাৰ আঁতৰাই পোহৰ আনিম\nআঁতৰাম সমাজৰ ক্লেশ ৷\nক'লা আন্ধাৰৰ বক্ষ ফালি\nপোহৰ দেশলে হৈ\nপৃথিৱীত আমি ৰং চ'টিয়াম\nশান্তিৰ শিখা লৈ ৷\nআমি সৃষ্টিৰ সেউজ কাহিনী ৷\nৰচনা কাল ২০০০ চন\nগান বোৰ হওক বুটলি বুটলি নিতুল শব্দ\nচন্দোবদ্ধতাৰে যি মালা গাঁঠা বিতোপন\nযাৰ সুৰভীয়ে পূৰ্ণ কৰে\nআন্ধাৰ মনৰ যি জোনাকী পৰুৱা হৈ\nদেখুৱাই জোনাকৰ বাট\nশুনাচোন সেই সুৱদী মাত ৷\nগান জানো হয়\nশালীনতাৰ পৰিধি ভঙা\nএজাক ধুমুহাৰ নাম?\nনামৰ বাবে গায় জানো\nকোনোবাই অশ্ৰাব্য শব্দৰ মালিতা\nনুমুৱাবলৈ লাজৰ শলিতা?\nগানে লৈ যায়\nবুকোচাত উঠাই সপ্তসুৰৰ\nকোনোবা মায়াৱী পুৰিলৈ\nগান নামি আহে\nপুৱাৰ সোনালী ৰ'দ হৈ\nউৰুৱাই লৈ যায় য'ত দুখ বাষ্পীভূত কৰি ভাৱ সাগৰলৈ\nগান হ'ব পাৰে\nহ'ব পাৰে গান\nগানে জোঁকাৰিব পাৰে\nক'লা পতাকা প্ৰতিবাদৰ\nউৰুৱাব পাৰে শান্তিৰ নিচান\nহ'ব পাৰে কোনোবা যুদ্ধাৰ\nচিকমিক তৰোৱালৰ শান\nহৃদয়ৰ যত অনুভূতি\nশৈল্পিকতাৰ পোচাক পিন্ধাই\nকামনা, বাসনা, ঘৃণা\nপ্ৰকাশিৱ পাৰে গানে\nৰাগীনিৰ নেপুৰ পিন্ধায় ৷\nগানে যাদু জানে\nগানে কন্দুৱাব পাৰে\nনিচুকাব পাৰে গানে\nমায়ময় ভাৱ সাগৰত\nসঁচা গানে ৷\nগান বোৰ গান হওক\nসমাজ গঢ়াৰ মন্ত্ৰ হওক\nচিৰ সুন্দৰৰ আৰাধনাৰ\nস্ত্ৰোতপাঠ হওক গান\nগান হওক অমাতৰ মাত\nসকলো গানৰ হওক\nএটা জাত - শুকুলা\nগান হৈ ৰওক\nসৰ্বকালৰ সৰ্বশ্ৰেষ্ঠ কলা ৷\n( আজিৰ দিনটোৰ অনুভৱ)\nৰাতি বৰষুণত ৷৷\nআজি গোটেই ৰাতি বৰষুণ দিব\nসৰিয়হ সৰুওৱা বৰষুণ ৷\nনিতাল মাৰি শুৱ জোন\nডাৱৰৰ আঁৰত ৷\nবৰষুণে আন্ধাৰতে দিব চুমা পলাশ পাতত\nৰাতি সাৰে থাকিব নিয়তি চৰাইৰ মাতত ৷\nনিদ্ৰাহীনতাত ভোগা কোনোবা কবিয়ে\nনিজানে বেজাৰে বিচাৰি ফুৰিব শব্দ\nপাখী ভগা জোনাকী জাক ৰ'ব\nঢল ফাটলৈ পোনাবলৈ পাখী\nৰ'দৰ তাপত ৷\nকবি টোপনি যাব বোৱাৰী পুৱা\nদিবা স্বপ্ন এটা বুকুত বান্ধি\nজোনাকী ৰ'দৰ ৷৷\nগীতবোৰ শেষ হ'ল নেকি??\nশেষ হ'ল নেকি সুৱদী সুৰীয়া গীতবোৰ ৷\nশেষ হ'ল নেকি মাটিৰ চিনাকি গোন্ধ থকা,\nশিপা থকা শালীন ভাষাবোৰ?\nউদং হ'ল নেকি\nচিৰ চেনেহী ভাষা জননীৰ মেটমৰা ভঁৰাল?\nকিয় তেনে শব্দৰ ইমান আকাল?\nযি বগা বঙালক খেদিবলৈ\nফাঁচী কাঠত উঠিল\nকুশল, পিয়লি মনিৰাম…\nসিহঁতৰ পৰা ধাৰ কৰা শব্দৰে\nকোনে কোনে গায়\nসংস্কৃতিৰ নামত বে-সুৰা গান\nৰাগীনি বিহীন টান??\nঅৰুণৰ উদয় কালত\nজোনাকী যুগৰে পৰা বৈ অহা নদীখন কলুষিত কৰি\nকোনে চিঞৰে "হেৰা হেৰা" বুলি? ?\nকোনে কাপোৰ থেকেচা দি ধোৱে গান?\nবদনে আনিছিল মান\nইহঁতে ডুবাব খোজে আইৰ সন্মান ৷\nশব্দ ব্ৰহ্ম হেৰ'\nগা চোন সুন্দৰৰ মন্ত্ৰ ৷\nহ'ব নোৱাৰিলি বুলি খ্যাতিমন্ত\nকিয় পাঠ কৰ কু-মন্ত্ৰ ?\nগান হওক জীয়াই থকাৰ প্ৰেৰণা\nকৰ হেৰ' সুন্দৰৰ সাধনা\nবজ্ৰ কণ্ঠে গা জনতাৰ বাবে গান\nজাগি উঠক সাংস্কৃতিক প্ৰাণ\nপ্ৰশ্ন নুঠক কোনো দিন-\nগান বোৰ শেষ হ'ল নেকি?\nশালীনতাবোৰ হেৰাই গ'ল নেকি?\nনহ'লি নাই বিখ্যাত\nঅখ্যাত শ্ৰুতাক কৰি ব্যতিব্যস্ত\nহ'ব নালাগে দে কুখ্যাত ৷\nগান হওক জনতাৰ প্ৰেৰণা\nগান হওক চিৰচেনেহীৰ বন্দনা\nগান হওক স্বজাতিৰ আশা ৷\nসেই গানৰ সুৰত\nআকৌ এবাৰ চিঞৰি উঠক লক্ষ্মীনাথে -\n"স্বদেশ আৰু স্বজাতিৰ\nউন্নতি আৰু মংগল মন্দিৰৰ দুৱাৰ মাতৃ ভাষা ৷"\n( সকলো সংস্কৃতিবানৰ পদ কমলত - বিনয় ২১ ফেব্ৰুৱাৰী ২০১৭)\nপুলিচলৈ ভয় লাগে অ' মা\nঅ' মা ভয় লাগে মোৰ পুলিচলৈ ৷\nকোৱা শুনিছো তেওঁলোক হেনো আইনৰ ৰক্ষক ৷\nশুনিছো বেয়া মানুহক ধৰি নিয়ে পুলিচে\nপিটন দিয়ে গুৰুলা-গুৰুল\nকয় বোলে তাক থাৰ্ড ডিগ্ৰী?\nদেখিছো কেতিয়াবা টি ভিত\nলাইন ট্ৰাকত টকা তোলা পুলিচ\nদেউতাই যে হেলমেট নিপিন্ধকৈ যোৱাৰ দিনা\nএশ টকা লৈ এৰি দিছিল পেটুৱা পুলিচটোৱে… ……\nমা, আমিও নেকি দাগী অপৰাধী\nআমিও ভাঙিছো নেকি আইন\nআমাকো কৰিব নেকি ফাইন?\nপৰীক্ষা গৃহলৈ যোৱাটো\nঅপৰাধ নেকি মা?\nকিয় কৰিছে আমাক চেকিং\nসন্ত্ৰাসবাদীৰ দৰে ?\nভয়ত মোৰ চকুপানী সৰে ৷\nবৰুৱা খুড়া হঁতৰ যে মাজনী বা\nচি বি এচ চিৰ পৰা দিব পৰীক্ষা\nসিহঁতৰ তাত বোলে নাথাকিব\nএনেকুৱা ব্যৱস্থা ৷\nদোষ কাৰ মা?\nআমাৰ নে এই পৰীক্ষা ব্যৱস্থাৰ?\nমইতো অনা নাই নকল\nদিনে নিশাই কষ্ট কৰি পঢ়িছিলো কেৱল\nকিয় নাই বিশ্বাস আমাৰ ওপৰত?\nভাবিছে নেকি আমিও শিকিলো এতিয়াই\nনে শিকাব খুজিছে আমাক?\nকি পঢ়ি আহিছিলো জানো\nভয়তে পাহৰি থাকিলো ভাই\nপৰীক্ষা বেয়া হ'লে মোক হ'লে\nনোদোষিবা অাই পুলিচলৈ মোৰ বৰ ভয় লাগে অ' মা\nআহাঁনা মোক ইহঁতৰ পৰা বচোৱা না ৷\nফাগুন কুঁহিপাতৰ সপোন এটাৰ নাম হেজাৰ ফুলিলেও\nপলাশ, শিমলু ফাগুনত\nবিলাব নোৱাৰে সুৰভী\nবসন্তৰ জুটুলী খঁৰিকাজাইৰ দৰে ৷\nজুই ফুলেৰে ৰাঙলী কৰিলেও আকাশ\nপ্ৰসাৰিত কৰি অহংকাৰী হাত ডাৱৰলৈ\nজোপোহা তগৰৰ আমোলমোল\nযে নাই তামৰঙী পলাশ\nঅথবা জুইৰঙী শিমলুত ৷\nআহে মাথো অনেক পতংগ\nজাহ যাবলৈ অগ্নিকুণ্ডত\nশিমলুৰ অহংকাৰী ডালত বহি ৷\nফাগুনে নাসানে মায়া\nশুকান ধূলিয়ে চানি ধৰা আকাশত\nকেৱল জুই জ্বলে\nসৰিপৰা পলাশ পাহিত\nলিখা থাকে বিষাদৰ ঠিকনা\nতথাপিও ফাগুন আপোন\nফাগুন মোৰ বুকুৰ বিহু ঢোলৰ\nফাগুন আহুধান পথাৰলৈ\nসেউজীয়া অহাৰ বাট\nফাগুনে যে কঢ়িয়াই\nকমোৱা শিমলু তুলাৰ\nফাগুনে ধাৰণ কৰে জৰায়ুত\nকুঁহিপাতৰ আগমনিৰ সপোন ৷\nফটোঃ নিভা গগৈৰ ৷৷\nবগাব লাগিব সফলতাৰ\nৰাখিব লাগিব নাম,\nউঠিব লাগিব বাতৰি কাকত ফটো\nটিভিত সাক্ষাৎকাৰ দিব লাগিব আমি\n"আমাৰ সি বৰ চিন্সিয়েৰ আছিল…\nপঢ়িছিল, টিউচন নাছিল…"\nতাৰ বাবেই টোপনি খটি কৰিছো\nসলাইছো ইজনৰ পাচত সিজন\nহাত মেলি পোৱাতেই ৰাখি থৈছো\nগাখীৰ বিস্কুট ………\nদৌৰিছো আৰু দৌৰিছো\nসৰহ নম্বৰৰ বলটোৰ পিছে পিছে\nতই ৰাখিব লাগিব মান\nপাব লাগিব স্থান ৷\nকোনো দিন কোৱাই নহ'ল তোক\nমানুহ হ ৷\nসঁচা মানুহ ৷\nকেৱল সপোন দেখিছো\nডাঙৰ মানুহ কৰাৰ\nযাৰ মনবোৰ বৰ সৰু ৷\nযিবোৰ গুছি যায়\nবৃদ্ধ ম্মামি-পাপাক এৰি\nদৌৰি ফুৰে অৰ্থ আৰু নামৰ স্বাৰ্থত ৷\nবিষয়া হয় উচ্চ খাপৰ\nনাৰাখে সৰু মানুহৰ খবৰ\nনালাগে দে ইমান খ্যাতি\nনালাগে অ' নম্বৰৰ দৌৰ\nনালাগে দে হ'ব বৰ মানুহ ৷\nকেৱল মানুহ হ\nসঁচা মানুহ ,\nমানুহৰ বাবে ৷\nতামস নগৰত জোনাকৰ তামস নগৰত জোনাকৰ তামীঘৰা ৰচনাকাল ২০০২\nচৌপাশে মাথো অন্ধকাৰ\nআত্মহংকাৰ, অৰ্থগৰ্ব, ক্ষমতাৰ ৷\nভোগ আৰু লালসাৰ ,\nঘোপ মৰা আন্ধাৰ ৷\nকাৰ ফুলনীত কিমান ডাঙৰ ডালিয়া ফুলে\nসেই লৈ অহংকাৰ ৷\nকাৰ দ'গী কিমান চিকুন\nতাক লৈ অহংকাৰ ৷\nকোনে কিমান বিলাসী ব্ৰেণ্ডৰ মদ খায়\nকাৰ গিৰীয়েকে কিমান মোটা অংকৰ ভেটী লৈ\nপত্নীক সজাব পাৰে\nতাক লৈ অহংকাৰ\nপুত্ৰক কিনি দি\nযমদূত ৰূপে ৰাজপথত\nসেই লৈ অহংকাৰ\nকাৰ জীয়েকৰ ভেনিটী বেগত ওলাই\nকাৰ সন্তানে বৰ্জন কৰি\nডিক্স বাৰত নাচিব পাৰে\nস্বল্পবসনা যুৱতীৰ স'তে\nযাপন কৰিব পাৰে\nমাতাল নীলা নিশা\nচৌপাশে মাথো ঘোপ মৰা আন্ধাৰ ৷\nৰজাৰ ঘৰত, আমোলাৰ টেবুলত\nৰেচনৰ কাৰ্ডত, পানীৰ নলাত\nপৰীক্ষাৰ উত্তৰ বহীত\nকাৰ্যালয়ৰ ফাইল চহীত\nবেংকত অন্ধকাৰ, ট্ৰেজাৰীত অন্ধকাৰ\nমাহৰ শেষত হাঁহাকাৰ ৷\nকোনেও চিনি নাপায় কাকো ৷\nমাতৃ নে মায়বিনী\nঋষি নে বিড়াল তপস্বী\nধৰিব নোৱাৰি পাৰ্থক্য ৷\nঅভিষ্ট সিদ্ধিৰ বাবে\nমাতৃয়ে হত্যা কৰে কন্যাক,\nজনমে মৰণে তোমাৰ বুলি যুগ্মজীৱনৰ শপত\nৰঙা পোহৰৰ ঘৰত যাপন কৰে\nমায়াৱী নিশা ৷\nআন্ধাৰ ক'লা গলিবোৰ\nউচুপি উঠে মাজ নিশা\nক'লা দানৱ বোৰে পূৰণ কৰে বাসনা\nৰক্তাক্ত কৰে সেউজীয়া সপোন\nঅথবা হত্যা কৰে নাৰীক ৷\nআদালত নামৰ ৰঙা ঘৰটোত\nবহি থাকে আইনৰ অপেশ্বৰী ৷\nঅন্যায়ৰ পালক জনে\nআন্ধাৰ চ'টিয়াবলৈ ৷\nইয়াত কোনেও ভাবিব নোৱাৰে পোহৰৰ কথা\nবিচাৰিব নোৱাৰে পোহৰ\nপোহৰ বিচৰা জন\nগুলীয়াই দি কয়\nএনকাউণ্টাৰত মৃত্যু ৷\nনিষ্পেষিত হয় ৷\nতামস নগৰৰ কোনোবা কোনত\nগঢ়ি উঠে পোহৰ সন্ধানী\nআন্দোলন গোপনে গোপনে ৷\nনগৰৰ সীমান্তৱৰ্তী অৰণ্যত\nজোনাকৰ তামীঘৰা ৷\nতাত হয় পোহৰৰ গোপন বৈঠক ৷\nপোহৰৰ জোৰ লৈ\nমাজনিশা আহে শংকৰদেৱ\nআহে ৰৱচন ৷\nশংকৰে আবৃত্তি কৰে কবিতা -\n"কুকুৰ শৃগাল গদৰ্ভৰো আত্মাৰাম"\nজ্যোতি প্ৰসাদে গায়\n"আলোক যাত্ৰা"ৰ মহা মন্ত্ৰ ৷\nকমৰেড বিষ্ণুৱে চিঞৰে\n"চিঙ চিঙ লোৰ শিকলি চিং ৷"\nৰৱচনে সুৰ তোলে গীতাৰত\nভূপেনে হাত বাউলি মাতে\nযাত্ৰী হ'বলৈ একেখন নাৱৰ ৷\nলাহে লাহে তামিঘৰাৰ\nপুৰি ছাঁই কৰে\nঅন্যায় পালকৰ সিংহাসন ৷\nদৌৰি আহে এজাক মানুহ\nপোহৰৰ তামিঘৰাৰ পিনে\nসমস্বৰে সকলোৱে আওৰাই\nপোহৰৰ শ্লোগান -\nপোহৰৰ জয় হওক ৷\n১৪ ফেব্ৰুৱাৰী ২০১৭\nবিনয় কৃষ্ণ তামুলী ফুকন ৷\nৰচনা কাল -২০০২ চন\nঝক ঝক ঝক\nচলি আছে ৰেল\nশাসনৰ ৰেল -\nঝক ঝক ঝক ঝক\nৰাজনীতিৰ ৰেল - ঝক ঝক ঝক\nৰজা তৰা ৰেল -ঝক ঝক ঝক\nপ্ৰজা চেঁপা ৰেল -ঝক ঝক ঝক\nৰেল ঔ ৰেল দীঘে লেল পেল\nপেটৰ মাজত সোমাই নিয়\nনেতা পালি নেতাৰ খেল ৷\nআমাৰ সপোন ভঙা ৰেল\nআমাৰ টোপনি কঢ়া ৰেল\nবৰ দীঘল এই ৰেল\nসংখ্যা নাই চকাৰ\nইম্মান দীঘল এই ৰেল\nসংখ্যা নাই ডবাৰ\nএই যে ডবা\nগুদ্দোডোম ডুম ডুম …\nবুকু শাঁত পৰি যায় ৷\nএকেই ডবা এই ৰেলৰ\nবুকু ভাঙি চিঙি থৈ যায় ৷\nচলি যায় ৰেল ৷\nনামনি নামনি নামনি\nৰেলত হয় সম্পদৰ ৰপ্তানি\nউজনি উজনি উজনি\nএই ৰেলত হয় চকুপানীৰ\nএই ৰেলত উঠি\nনাঠুৰাম গুছি যায়\nগান্ধী পৰি থাকে\nমুখ থেকেচা খায় ৷\nসীমান্তত নিহত সৈনিকৰ মৃতদেহ\nএই ৰেলতে আহে\nবিহ দিয়া বুট আহে\nনিৰ্বাচন ভোট আহে\nআহি আহি ঘৰ বান্ধে\nভাত নাহে ৷\nচলি থাকে ৰেল\nপাঁচোটা ষ্টেচন পাৰ হৈ\nএই ৰেলে কয়লা লয়\nজনৰতাৰ বুকু পোৰি কৰা কয়লা ৷\nবিনিময়ত দি যায়\nকম্বল, দমকল বিলাতী সুৰাৰ বটল\nআৰু প্ৰতিশ্ৰুতিৰ থৈলা ৷\nকোনে পাই চৰকাৰী লোন?\nআমাৰ কাঁহীৰ দাঁতিত\nল'বলৈ কিনিব নোৱাৰো\nএজেবা লোণ ৷\nচলি আছে ৰেল ৷\nতৃতীয় শ্ৰেণীৰ কোনোবা দবা ৰ পৰা ফেৰিৱালাই চিঞৰে ৷\nহ'ব পাৰে কোনোবা দিচপুৰ অথবা দিল্লীৱালা ৷\n"এই চাকৰি চাকৰি চকৰি\nফৰ্থগ্ৰেড? গোটোৱা গোটোৱা লাখ,হাজাৰ ৷\nতুমি যদি শোড়ষী গাভৰু\nহ'লেই হ'ব সংগী\nচাকৰি বিক্ৰেতাৰ ৷\nচীপজৰী লও বুলি\nকিনিব পৰা নাই জৰী\nচলি যায় ৰেল\nজনতাৰ ভোক আৰু ক্ষোভৰ\nদুডাল দীঘল চিৰি\nতাৰ ওপৰেদি চলি যায় ৰেল\nশোষণৰ ৰেল -\nপ্ৰজা চেঁপা ৰেল -\nBibah তোৰ শুভবিবাহৰ দিনা দ্বাৰা-\nযি কোনো সময়ত\nযি কোনো অকাৰণত\nগজি উঠিব পাৰে\nবিহ মেটেকাৰ দৰে\nচানি পেলাব পাৰে বুকুৰ\nকূটি কূটি ফোঁপোলা কৰি পেলাব পাৰে\nঘূণ পোকৰ দৰে\nসৰি পৰিব পাৰে আপুনি\nবিশ্বাস হীনতাৰ মজিয়াত\nউৎসুকতাৰ সহোদৰ নহয় ই\nউৎসুকতাই আবিস্কাৰ কৰে\nসন্দেহে ধ্বংস কৰে ৷\nবনজুইৰ দৰে নিমিষতে দহি পেলাব পাৰে\nসন্বন্ধৰ প্ৰাচীন পিৰামিড খহাই দিব পাৰে\nসন্দেহৰ "লিটল" বোমাটোৱে ৷\nঅকাৰণতে চিগি যাব পাৰে\nবুকুৰ এঁৱা সূতা\nশালিকী জঁটিয়া লাগিব পাৰে\nতাচ পাতৰ ঘৰৰ দৰে খহি পৰিব পাৰে\nপুৰাতন বিশ্বাসৰ দৌল ৷\nবিশ্বাসহীনতাৰ ফচল ই\nআদম আৰু ইভৰ নিসিদ্ধ ফলৰ দৰে ৷\nসন্দেহৰ বীজ এবাৰ গজিলে\nবাঢ়ি আহে বিহলঙনীৰ দৰে\nমাথো নিৰাপত্তা দিব লাগে\nঅবিশ্বাসৰ জেওৰাৰে ৷\nউৎসুকতাৰ দৰেই চিৰন্তন সন্দেহ\nকূটি কূটি শেষ কৰে\nবিশ্বাসৰ সকলো ৰং\nআমি জনতাৰ প্ৰহৰী …\nগণ তন্ত্ৰৰ প্ৰহৰী আমি\nজাগি থাকোঁ ৰাতি দিন ৷\nজনতাৰ বাতৰি বিলাওঁ\nনাই ভাগৰৰ চিন ৷৷\nৰ'দেই হওক বা বৰষুণ\nব্ৰজৰ গৰ্জনো হাৰ নামানো\nজনতা আমাৰ প্ৰেৰণা ৷৷\nগণতন্ত্ৰৰ মন্ত্ৰেৰে আমি\nশিক্ষিত, দিক্ষীত, অনুপ্ৰাণিত\nকলম-কেমেৰা আমাৰ সংগী\nবিলাওঁ সংবাদ অবিৰত ৷৷\nআমি যে অতন্দ্ৰ প্ৰহৰী\nসততা আৰু নিৰ্ভিকতাৰে\nবিলাও আমি সত্য নিষ্ঠ বাতৰি ৷৷\nৰাইজৰ জয়েই আমাৰ জয়\nজয় জনতা জনাৰ্দন\nৰাইজৰ পক্ষতে থাকিম সদায়\nএয়াই আমাৰ পণ ৷৷\nসংবাদসেৱী বন্ধু সকললৈ সমৰ্পিত ৷৷\nৰচনাকাল ১২ এপ্ৰিল ২০১৫\n"সুন্দৰ উজ্বল কহিনুৰ পিন্ধি\nজগত সভালৈ " নিয়াৰ সপোন আছিল\nপদ্মনাথ , শৰৎচন্দ্ৰৰ\nচিৰ চেনেহী ভাষাজননীক\nপূজাৰ মন্ত্ৰ আওঁৰাইছিল\nৰজনীকান্তৰ দৰে বহু জনৰ আত্মাই ৷\nসাহিত্যৰ বন্দনাৰ বাবে ৷\nহৈছিল জানো টনা আঁজোৰা ক্ষমতাৰ বাবে?\nসাহিত্যৰ বাবে সভা নে\nক্ষমতাৰ বাবে সভা ?\nলাগে ভোট নালাগে\nধনেই যেন প্ৰধান ধৰ্ম\nব্যক্তিকেন্দ্ৰিক উৎকৰ্ষ সাধনৰ নাম সাহিত্য সভা\nমেলামুখী এখন বজাৰৰ নাম\nসাহিত্য সভা ৷\nপপ'কৰ্ণ, ফুচকা, বেলুন\nআৰু সন্তুষ্টিৰ ওগাৰৰ নাম\nযদি পতাব পাৰা\nমাতিব পাৰা অকবিতা\nপাব পাৰা বঁটা বাহন\nপঢ়িব পাৰা অসমীয়া গল্প\nইংৰাজী বৰ্ণমালাত লিখা ৷\nসাহিত্য ৰথীয়ে চিঞৰক\nউন্নতি আৰু মংগল মন্দিৰৰ দুৱাৰ হৈছে মাতৃভাষা ৷"\n"বাজক ডবা বাজক শংখ, বাজক মৃদং খোল…"\nসভা হওক সাহিত্যৰ বাবে\nচিৰচেনেহী ভাষা জননীৰ\nজগত সভালৈ যোৱাৰ\nশোভাযাত্ৰা এটাৰ নাম হওক সাহিত্য সভা ৷৷\nতোৰ শুভবিবাহৰ দিনা এপাহ গোলাপ অথবা\nএটা কেটবেৰিজৰ চকলেট\nনাছিল অ' আমাৰ ভালপোৱা ৷\nক'ল্ড ক'ফিৰ কাপত\nলিপষ্টিকৰ ডাগৰ ওপৰত\nদিয়া চুমুকটোৰ নাম নাছিল আমাৰ ভালপোৱা??\nভালপোৱা মানে নাছিল\nদীঘলী পুখুৰীৰ পাৰৰ ছাতিৰ আঁৰৰ\nশৰীৰৰ খেল ৷\nৱাটচএপৰ মেজেজ মেজেজ,\nইনক্সৰ অশালীন বাৰ্তা নাছিল\nআমাৰ প্ৰেম ৷\nবৰ প্ৰচীন এই হৃদয় ৷\nনৈৰ ঘাটৰ ৰিঙিয়নী\nআৰু পঁকা ধানীৰ নৰাৰ দৰে প্ৰাচীন\nআছিল অ' আমাৰ ভালপোৱা ৷\nবিহুতলিৰ নাচোন আৰু মোৰ\nঢুলীয়া দেহৰ ঘামৰ দৰে\nসতেজ আছিল অ'\nআমাৰ ভাল পোৱা ৷\nতই বুকুত ৰিহা নৌ ল'বৰ দিনৰে পৰা\nমোৰ বুকুত নৰা পেঁপা এটা হৈ\nবাজি আজিছিলি তই ৷\nস্কুলৰ বাটত বৰষুণীয়া দিনৰ\nএকেটা ছাতিৰ তলৰ\nসহযাত্ৰী আছিলি তই ৷\nমোৰ বুকুত বাঢ়ি আহিছিলি প্ৰেমৰ\nপ্ৰতি দিনে সৰিয়হ ফুলীয়া\nসপোন এটা হৈ ৷\nগোপনে গোপনে মই হৈ উঠিছিলো\nতোৰ দূৰ্দান্ত প্ৰেমিক ৷\nতোৰ গালৰ পকা শালমইনাটো\nচেঁপি দিবখোজিও ৰৈ গৈছিলো মই ৷\nকোৱা নাছিলো তোক ভাল পাওঁ বুলি ৷\nতয়ো কোৱা নাছিলি\nকিন্তু পাগলৰ দৰে ভাল পাইছিলি মোক\nদাৱনী পথাৰৰ ৰবাৱ টেঙাৰ ভাগটো লৈ\nতই বাট চাইছিলি মোলৈ\nমই নৈৰ ঘাট নোপোৱালৈকে\nনভৰিছিল তোৰ হেঁপাহৰ কলহ ৷\nমোৰ বুকুৰ জালিকোমোৰাটো\nএদিন এদিন কৈ জিলিকি উঠিছিল\nতোৰ প্ৰেমৰ জোনাকী চালত ৷\nহঠাৎ জানো ক'ৰ পৰা আহি\nবাউল ধুমুহা জাকে সৰুৱাই পেলালে\nপঁকা কঠাল এটাৰ দৰে\nআমাৰ সপোন ৷\nফাটি চিটি চিটিকি পৰিব খোজিছে অ'\nতোক হেনো বিয়া দিবলৈ ওলাইছে\nচহৰৰ চহকী দৰাৰ স'তে\nতই পাতিবলৈ ওলাইছ\nতই মত দিছ বিয়াত?\nকোন স'তে অ'\nমোৰ জীভাত চোন এতিয়াও লাগি আছে\nতোৰ ঘামত তিতা ওঁঠৰ\nলুণীয়া সোৱাদ ৷\nআজি তোৰ বিয়া ৷\nপানীতোলা চেৱটো বজাবলৈ ঢোলত ,\nমাতি আনিছে মোক পিতায়েৰে ৷\nতই বাৰু পিতায়েৰক\nকিয় নক'লি মোৰ কথা ?\nক'বতো পাৰিলি হেতেন আয়েৰক\nদূৰৈলৈ নিদিবি মোক ৷\nআৰু উৰণীৰ আঁৰটো মই চকুমুদি দেখি আছো\nতোৰ কলাফুলৰ তিল ৷\nকোন স'তে গুছি যাবিগৈ\nলগত লৈ নৰা পেঁপাৰ প্ৰাচীন সুৰ\nআৰু ৰবাৱ টেঙাৰ সোৱাদ?\nমই কান্দোনটো কোনোমতে\nচেঁপি ধৰি দৌৰিছো নৈৰ ঘাটলৈ\nকান্ধত ওলমি আছে ওজাঢোল\nঢোলটো ডিঙিত বান্ধি মই জাঁপ দিম\n"মাংসনো গেলি যাব, হাড়েনো পচি যাব\nমাছেনো খুঁটি খুঁটি খাব ৷৷"\nবলিয়া ঢলে পথাৰত\nনেপেলোৱা হ'লে বালি\nনমৰা হ'লে গৰু হাল চবকাত\nপিতাইৰ শ্ৰাদ্ধৰ বাবে\nবন্ধকিত দিব নলগা হ'লে মাটি\nৰাখি থ'লো হেতেন তোক ৷\nবিয়া ঘৰৰ পৰা ভাঁহি আহিছে\nউৰুলী আৰু আশীৰ্বাদবোৰ\nমই ৰৈ গ'লো অ'\nমৰিব নোঁৱাৰো মই ৷\nঅঁ তোৰ বাবে ৷\nমই নবজালে পানীতোলা চাপৰ\nকেনেকে তুলিব পানী\nনোৱাব তোক আয়তি জাকে?\nতোৰ বিয়াখন মই ভাঙিব নোঁৱাৰো অ'\nমইতোক ভাল পাওঁ\nবেয়াবা নাজানিলো অ'\nতোক কোনো দিন ৷\nচা মই ওভটি আহিছো মই ৷\nপানীতোলা চাপৰ ৷\nআৰু মোৰ বুকুত??\nহো-হোৱাই নামিছে বিষাদৰ ঢল ৷\nঢোলৰ চাপৰটোৱে কৈ গৈছে\nতোৰ কুশল হওক\nতোৰ কুশল হওক ৷\nভন্টীৰ বিয়া দৰা আহিল\nহৈ চৈ লাগিছে গোটেইখন\nআয়তি জাক ৰৈ আছ পদুলি মুখত\nৰৈ আছে মা\nজাঁত জাঁত বিয়ানাম\nআৰু বেণ্ডপাৰ্টিৰ কৰুণ সুৰবোৰে\nগধুৰ কৰি আনিছে মোৰ উশাহ ৷\nক'ত কইনাৰ ককায়েক\nদৰাক নিব লাগে দাঙি ৰভাৰ তললৈ …\nউচুপিছো অ' ভন্টী\nআজি যে তোৰ বিয়া ৷\nএকে লগে উজাই আহিছে\nউচাহ আৰু বিষাদ ৷\nসোঁৱৰণী বোৰ চকুপানী হৈ নামিছে চোন\nনাকান্দো বুলিও কান্দিছো মই\nতই যে যাবি গৈ আজি\nপুৰণি ডায়েৰীৰ দৰে\nলুটিয়াইছো সোঁৱৰণিৰ প্ৰতিখিলা পাত ৷\nয'ত লিখা আছে তোৰ শৈশৱৰ\nথুনুক থানাক মাত আৰু\nথুপুক থাপাক খোজৰ পদ চিহ্ন ৷\nলিখা আছে য'ত কৈশোৰৰ কাজিয়া বোৰ\nপঢ়াৰ টেবুলত তই টোপনিয়াওঁতে\nদেউতাক লগাই যে ধমকি খুৱাইছিলো\nতই ওফন পাতি নামাতিছিলি মোক\nতোৰ মাত উলিয়াবলৈ যথেষ্ঠ\nআছিল বাৰীৰ এটা বগৰী\nঅথবা দোকানৰ এটা লুজেন্স ৷\nতই ডাঙৰ হৈ আহিছিলি ক্ৰমান্বয়ে\nধোব পৰা হৈছিলি মোৰ কামিজ\nব'ব পৰা হৈছিলি তাঁত\nসপোনৰ ফুল তুলিছিলি ৰুমালত\nপ্ৰতিটো শীতত মই বাট চাইছিলো\nতোৰ হাতৰ মৰমৰ উম থকা\nচুৱেটাৰটোৰ বাবে ৷\nমোৰ জেপ লুৰুকি তই\nকতবাৰ খাইছিলি কাণচেঁপা\nদুষ্ট হাঁহি মাৰিছিলি\nযেতিয়া মোৰ জেপত ওলাইছিল\nকিন্তু নকৈছিলি দেউতাক\nতই হৈ উঠিছিলি গহীন অভিভাৱক\nআৰু শাসন কৰিছিলি মোক -\n"দাদা তোৰ ছোৱালী মই চাম\nবাদ দে তোৰ উতনুৱা প্ৰেম ৷"\nআৰু আলনাৰ কাপোৰ বোৰ চাই\nমই উচুপি উঠিছো অ'\nআজিৰ পৰা যে নাপাব ইহঁতে তোৰ\nহাতৰ চিজিল পৰশ বিষাদ আৰু উচাহবোৰ\nএকে লগে উজাই আহিছে অ' ভন্টী\nতোৰ বিয়া বুলি আজি দুমাহে\nবাঢ়িছিল মোৰ উচাহ\nবিয়াৰ চিঠি, নিমন্ত্ৰণ, কাৰিকৰ, টেন্ট হাউচ\nশুৱালকুছী, সোণৰ গহনা\nআৰু মোৰ প্ৰেয়সীৰ আগমনি\nসকলো মিলি উতলা হৈ আছিলো অ'\nদেখিছিলো তোৰ ভবিষ্যতৰ সপোন\nউৰুলী এজোঁলোকাৰ মাজেৰে\nহোমাগ্নিৰ ধোঁৱাৰ আঁৰেৰে\nতই গঢ়িবিগৈ নতুন জীৱন ৷\nতহঁত হালক দিম বুকুভৰাই আশীষ\nকুশলে থাকিবি বুলি ৷\nকেমেৰাৰ অাগত প'জ দিছিলো\nস্মৃতিবোৰ ধৰি ৰখাৰ হেঁপাহত\nহাঁহিছিলো যদিও বুকুৰ বাওঁ ফালে\nঅনুভৱ কৰিছিলো এটা বিষ\nনিজকে ফাঁকি দিছো অ' ভন্টী\nভাও দিছো সুখী হোৱাৰ ৷\nআচলতে মই উচুপি উঠিছো\nতোক হেৰুৱাৰ বেদনাত ৷\nতই যে যাবিগৈ\nসেই বাবেই চাগে আজি ফুট গধুলিতে\nনিতাল মাৰি শুলে পদুলীৰ বকুল\nআমাৰ শৈৱৰ ধেমালী আৰু খৰিয়াল বোৰ\nউচুপনি আৰু নিচুকনিৰ\nসাক্ষী এই বকুল জোপাৰ তলত বহি\nমই কান্দি আছো অ' ভন্টী\nহৈ চৈ লাগিছে\nকইনাৰ ককায়েক ক'ত\nমোক আৰু অকণমান কান্দিবলৈ দে অ' ভন্টী\nচকুপানী বোৰ শুকাবলৈ দে\nকাৰণত কান্দোনটো চেঁপি ধৰি\nমই যে আশীৰ্বাদ দিব লাগিব তহঁতক\n" কুশলে থাকিবি বুলি ৷"\n( ভাতৃ সুদীপ্ত শৰ্মাভৰালীৰ ভন্টীৰ বিয়া উপলক্ষে৷)\nমই যদি জানিলো হেতেন\nঅৰণ্যৰ সিপাৰৰ ঠিকনা\nঅথবা সূৰ্য সন্ধানী জনৰ\nনিলিখিলো হেতেন মুকলি চিঠি\nজানিলো হেতেন যদি সঠিক ঠিকনা তেওঁৰ\nগুছি গ'লো হেতেন\nআৰু ক'লো হেতেন\nককাই কাৰ বাবে স্বাধীনতা?\nআই ভাল পাওঁ\nমাতৃ ভাষা ভাল পাওঁ\nআপোন সংস্কৃতি ভালপাওঁ ৷\nতথাপিও টেঁটু চেঁপি ধৰিব খোজে সিহঁতে ৷\nসজোৱা হয় ৰাষ্ট্ৰদ্ৰোহী\nশিৰ নত কৰি আমি স্বীকাৰ কৰিব লাগে\nআইৰ বালাৎকাৰৰ আৰ্তনাদ\nককাই কাৰ বাবে স্বাধীনতা অ'??\nতোৰ ঠিকনা অথবা ফোন নম্বৰ\nথকা হ'লে নিলিখিলো হেতেন\nমুকলি চিঠি ৷\nমই মাথো লিখিছিলো\nজাতিৰ মেৰুদণ্ড সংস্কৃতিক\nকি দৰে বলাৎকাৰ কৰিব খোজে সিহঁতে\nখোজা নাছিলো মৰনাস্ত্ৰ\nদেশ গ'ল গ'ল বুলি চিঞৰিছিলো মাথো\nলগে লগে সিহঁতৰ ডায়েৰীত লিখা হ'ল মোৰ নাম\nসজোৱা হ'ল ৰাষ্ট্ৰদ্ৰোহী ৷\nবণিয়াৰ আঙুলিৰ থাৰত নচা\nশাসন নামৰ যন্ত্ৰটোত\nপৰীক্ষা কৰা হ'ল মোক\nআছে বা মোৰ কঁকালত ওলমি\nতই দিয়া মৰণাস্ত্ৰ ৷\nককাই তোক দেখিছো কেৱল\nসৰু পৰ্দাত ৷৷\nসেইবুলিয়েই লিখা হ'ল মোৰ নাম\nৰাষ্ট্ৰদ্ৰোহীৰ তালিকাত ৷\nকাৰণ ময়ো বিপ্লৱী সংস্কৃতিৰ\nভয় কৰে সংস্কৃতিৰ\nসেই বাবেই মোক চাগে\nঅন্ধকাৰ কাৰাগাৰলৈ নিক্ষেপৰ\nকুচ কাৱাজ ৷\nসংস্কৃতি যে জীয়াই থাকে\nনাশিব নোৱাৰে তাক\nদমনৰ জাল ফালি\nওলাবই এদিন সুন্দৰৰ\nদিগন্ত প্ৰসাৰী ৷\n( ভাই হিমাংশুৰ হাতত)\nসেউজীয়া সিঁচা মানুহবোৰৰ দুখ মোৰ প্ৰিয় ৰং সেউজীয়া\nসেউজীয়াই যে জীৱন\nযদি হে নহয় পথাৰ সেউজীয়া\nভোকাৰ্তৰ আৰ্তনাদেৰে ভৰি পৰিব পৃথিৱী\nসেউজীয়া বোৰ শেষ হৈ গ'লে\nহেৰাই যাব সকলো জীৱন ৷\nকিন্তু মই দেখিছো\nসেউজীয়া সিঁচি নিস্বঃ হোৱা এজাক মানুহ\nওপজাৰে পৰা সেউজীয়াৰ স'তে ওমলা\nসানিব নোৱাৰে সেউজীয়া জীৱনত\nকেৱল সেউজীয়া সিঁচিবলৈ\nবগা চাহাবে আনিছিল তেওঁলোকক\nভোকৰ জুই আৰু চাহাবী প্ৰৰোচানত\nসেউজীয়া সিঁচিবলৈ আহিছিল সিহঁত\nমাটি ভাঙি ৰুইছিল সেউজীয়া\nকলম কটা, পাত তোলা\nশিৰিশৰ ছাঁত বহি এবাতি ফিকা চাহ\nঅথবা হাৰিয়াৰ ৰাগীত মাতাল নিশা\nমাদলৰ স'তে সহবাস\nপঁচা চাউলৰ ৰেচন\nআৰু চৰ্দাৰৰ নিৰ্দেশত\nসিহঁতে সানিব নোৱাৰে সেউজীয়া\nজীৱনৰ কেনভাচত ৷\nমাদল আৰু বাঁহীৰ সুৰীয়া ৰাতিত\nচামেলিৰ সপোন ৰচিলেও\nসজাব নোৱাৰে প্ৰজন্মক চাহাব ৷\nশিকিবলৈ দিয়া নহয় সিহঁতক\nসেউজীয়াৰ পাঠ ৷\nযিদিনা তেওঁলোকে সানিব পাৰিব সেউজীয়া\nসেই দিনা যে শেষ হৈ যাব\nযদিও মোৰ প্ৰিয় ৰং সেউজীয়া\nভাল নালাগে মোৰ চাহ বাগিচা\nএই সেউজীয়া সিঁচা মানুহবোৰৰ\nবুকুত যে লুকাই থাকে প্ৰাচীন ৰং\nদুখ আৰু বঞ্চনাৰ ৷৷\nইয়াৰ প্ৰতিটো লাইট পষ্ট\nমোৰ পৰিচিত ৷\nগলি অথবা বাইলেন\nএভিনিউ অথবা এপাৰ্টমেন্ট\nচিনাকি মোৰ ৷\nচিনাকী প্ৰাচীন গছবোৰ ৷\nচিনাকি মানুহ ৷\nচিনাকি মোৰ চহৰ খনৰ ছন্দ,\nকাৰণ প্ৰতিখন চহৰেৰে থাকে\nযিদৰে থাকে জীৱনৰ\nযি দৰে চলি থাকে\nমই পৰ্যৱেক্ষক এই প্ৰাচীন চহৰৰ\nপ্ৰাচীন গছবোৰৰ দৰে ৷\nসলনি হৈছে চহৰ খনৰ ছন্দ\nক্ৰমান্বয়ে বাঢ়ি আহিছে অচিনাকি মুখ\nঅচিনাকি এপাৰ্টমেন্ট ৷\nছন্দপৰিবৰ্তিত চহৰ খনৰ\nছন্দ নিমিলা হৈছে\nহৃদস্পন্দনৰ স'তে ৷\nমই সন্ধান কৰিছো এখন নতুন চহৰৰ\nনতুন কিন্তু প্ৰাচীন চহৰৰ ৷৷\nকুশলে আছো, সুখেৰে আছো ৷৷\nসুখী হ'বলৈ কি লাগে মানুহক? এগাল মান ধন-বিত? নাই, মোৰ ধন-বিত নাই ৷\nসেই ফালৰ পৰা মই দুখীয়া ৷ এই মূহুৰ্তত যদি ঘৰৰ কোনোবা এজন টান নৰিয়াত পৰে তেনে কাৰোবাৰ ওচৰত হাত পাতিব লাগিব ৷ চলি আছো নিত্যান্ত এটা সাধাৰণ জীৱন যাপন কৰি ৷ তথাপিও সুখেৰে আছো ৷ কুশলে আছো ৷ সৰহ ধনৰ পিচে পিচে দৌৰা নাই কোনো দিন ৷\nযি পাইছো তাকে লৈ চলি আছো ৷ কিন্তু মনটো এৰি দিছো সুন্দৰৰ সাধনাত ৷ বিশেষ কৈ নাটকত ৷ জীৱনত ইচ্ছা আছিল ৰাষ্ট্ৰীয় নাট্য বিদ্যালয়ৰ স্নাতক হোৱাৰ ৷ নাই নোৱাৰিলো ৷ তথাপিও এৰি দিয়া নাই নাটকক ৷ সামৰ্থৰ জোখাৰে দৌৰি আছো নাটকৰ পিচত ৷ পিচে নাটক কৰিবলৈও টকা লাগে ৷ নাই ৷ কিন্তু নাটক কৰি আছো ৷ মনটো আছে ৷ সেয়াই মূলধন ৷ বাকীখিনি ৰাইজৰ সঁহাৰি ৷ বিগত প্ৰায় এমাহজোৰা কষ্টৰ অন্তত আজি মে-ডাম-মে-ফী উপলক্ষ্যে\nগাঁৱৰ মহিলা, যুৱতী সকলে মঞ্চায়ণ কৰিলে ৰূপ কোঁৱৰৰ অমৰ সৃষ্টি "কাৰেঙৰ লিগিৰী"ৰ ৷ অতি কম খৰচত ৷\n"জেনেৰেটৰ" "চাউণ্ড"ৰ বাদে বাঁহৰ চাঙক মঞ্চ, দৰ্শক বহাৰ ঠাই আদি ৰাইজৰ শ্ৰমৰ ফচল ৷ বাকী লাইটৰ-মঞ্চৰ সামগ্ৰী "গগনাবা"( Gogamukh Gananatya Bahini ) ৰ পৰা লোৱা হ'ল ৷ নাটক উৎকৃষ্ট হ'ল বুলি নকওঁ ৷ কিন্তু এইবেলিৰ স'তে মাত্ৰ দুবাৰ নাটক কৰা গাঁৱৰ মহিলা সকলে যি হেঁপাহ আগ্ৰহেৰে নাটখন ৰূপায়িত কৰিলে সেয়া হে আচল কথা ৷ মানুহখিনিৰ হেঁপাহ আগ্ৰহক শ্ৰদ্ধাৰে মূৰ দোঁৱাইছো ৷ আৰু বেলিলৈও বোলে নাটক কৰিব ৷ ময়েই জৰিত থাকিব লাগিব এওঁলোকৰ লগত ৷ এনেকৈয়ে সৃষ্টি হ'ব এটা সাংস্কৃতিক যাত্ৰাৰ ৷ মই নাথাকিব পাৰো ভবিষ্যতত ৷ কিন্তু এই যাত্ৰাৰ যে পতাকা জোঁকাৰি গাঁৱৰ মহিলা সমাজ খনক সাংস্কৃতিক দৌৰলৈ আগবঢ়োৱাৰ প্ৰক্ৰিয়াটোৰ স'তে জড়িত হৈ পৰিলো ৷ তাৰ বাবে অনুভৱ কৰিছো গভীৰ প্ৰশান্তি ৷ এনেবোৰ সৰু সৰু প্ৰশান্তিৰ টুকুৰাৰে পূৰ্ণ কৰিব খোঁজো জীৱন নামৰ জীৰ্ণ জোলোঙাটো ৷ সেই বাবেই চাগে সুখী মই ৷ আজিও টোপনি যাম এক গভীৰ প্ৰশান্তিৰে - সাংস্কৃতিক যাত্ৰাত ভাগলোৱাৰ প্ৰশান্তি ৷\nএয়াই জীৱন ৷ এয়াই মোৰ জীৱন উদযাপন ৷\nগজি উঠিব পাৰে...\nঅৰণ্যৰ সিপাৰৰ ঠিক...\nসুখী হ'বলৈ কি লাগে ...


बाइबिल छंद विषय पर: अपशब्द -> पाप\nআপোনালোকৰ বাৰ্তালাপ যেন সদায় অনুগ্ৰহযুক্ত হৈ থাকক আৰু আস্বাদযুক্ত লোণৰদৰে, কোন জনক কেনেকৈ উত্তৰ দিব লাগে, সেই বিষয়ে যেন আপোনালোকে জানি লওঁক৷\nআপোনালোকৰ কথা-বার্তা মাত্র ধন্যবাদযুক্ত হওক। লজ্জাজনক অশ্লিলতা, নির্বোধ বলকনি, নিম্নমানৰ ৰসিকতা আপোনালোকৰ মাজত নহওক।\nতোমালোকে তোমালোকৰ ঈশ্বৰ যিহোৱাৰ নাম অনৰ্থকৰূপে নলবা; কিয়নো, যি কোনোৱে তেওঁৰ নাম অনৰ্থকৰূপে লয়, যিহোৱাই তেওঁক নিৰ্দ্দোষী নকৰিব।\nকোনোৱে যদি নিজকে ধাৰ্মিক বুলি মানে, কিন্তু নিজৰ জিভা দমন নকৰি নিজৰ হৃদয়ক ভুলায়, তেনেহলে সেই মানুহৰ ধৰ্ম-কৰ্ম ব্যৰ্থ।\nএকে মুখৰ পৰাই আশীৰ্বাদ আৰু অভিশাপৰ কথা ওলায়। হে মোৰ ভাই সকল, এনে হোৱা উচিত নহয়।\n সেইদৰে জিভাও অতি ক্ষুদ্ৰ অঙ্গ কিন্তু ই মহা-দৰ্পৰ কথা কয়। লক্ষ্য কৰা, যে সৰু জুইৰ ফিৰিঙতি এটিয়ে কিমান ডাঙৰ হাবি পুৰি পেলায়! সেইদৰে জিভাও হৈছে এক অগ্নি স্বৰূপ, আমাৰ অঙ্গ-প্ৰত্যঙ্গবোৰৰ মাজত জিভা অধৰ্মময় জগত স্বৰূপ; সেয়ে গোটেই শৰীৰক কলঙ্কিত কৰি আমাৰ জীৱনৰ লগতে নিজেও নৰকৰ অগ্নিৰে প্ৰজ্বলিত হয়। কিয়নো পশু, পক্ষী, উৰগ আৰু জলজন্তু আদি কৰি সকলোৰে স্বভাৱক মানুহৰ স্বভাৱৰ দ্বাৰাই বশ কৰিব পাৰে আৰু বশ কৰি অহা হৈছে; কিন্তু জিভাক দমন কৰিবলৈ মানুহৰ মাজত কাৰো সাধ্য নাই; ই অশান্ত দুষ্টতা স্বৰূপ, মৃত্যুজনক বিহেৰে পৰিপূৰ্ণ। তাৰ দ্বাৰাই আমি আমাৰ পিতৃ প্ৰভুৰ প্রশংসা কৰোঁ; আৰু তাৰেই ঈশ্বৰৰ সদৃশ্যেৰে হোৱা লোক সকলক অভিশাপ দিওঁ। একে মুখৰ পৰাই আশীৰ্বাদ আৰু অভিশাপৰ কথা ওলায়। হে মোৰ ভাই সকল, এনে হোৱা উচিত নহয়। একেটা ভুমুকৰ বিন্ধাইদি নির্মল আৰু তিতা, একেলগে দুবিধ পানী ওলাই নে? হে মোৰ ভাইসকল, ডিমৰু গছত জলফাই নাইবা দ্ৰাক্ষালতাত ডিমৰু ফল ধৰিব পাৰে নে? তেনেদৰে লুণীয়া পানীৰ ভুমুকেও সোৱাদ পানী উৎপন্ন কৰিব নোৱাৰে।\nলেবীয় পুস্তক 20:9\nকিয়নো যিকোনোৱে নিজ পিতৃ বা মাতৃক শাও দিব, তাৰ অৱশ্যে প্ৰাণদণ্ড হ’ব। পিতৃ-মাতৃক শাও দিয়াৰ বাবে সেই ৰক্তপাতৰ দোষ তেওঁৰ নিজৰ গাতে থাকিব।\nযি সকলে তোমালোকক শাও দিয়ে, তেওঁলোকক আশীৰ্বাদ কৰিবা। যি সকলে তোমালোকক দুর্ব্যৱহাৰ কৰে, তেওঁলোকৰ কাৰণে প্ৰাৰ্থনা কৰিবা।\n১ পিতৰ 3:10\n“কাৰণ, যি জনে জীৱনক প্ৰেম কৰিবলৈ, আৰু মঙ্গলৰ দিন চাবলৈ ইচ্ছা কৰে, তেখেতে কু-কথাৰ পৰা নিজৰ জিভা, আৰু ছলনা-বাক্যৰ পৰা নিজৰ ওঁঠ ৰাখক;\nমুখত যি সোমায়, সেয়ে মানুহক অশুচি নকৰে, কিন্তু মুখৰ পৰা যি ওলায়, সেয়েহে মানুহক অশুচি কৰে।”\nজিভাৰ শক্তিত মৃত্যু আৰু জীৱন থাকে; আৰু যিসকলে তাক ভাল পায়, তেওঁলোকে তাৰ ফল ভোগ কৰিব।\nতেওঁলোকে শাও দিবলৈ ভাল পায়; সেই শাও তেওঁলোকৰ ওপৰলৈকে আহঁক। তেওঁলোকে আশীৰ্ব্বাদ ঘৃণা কৰে; সেয়ে আশীর্বাদ তেওঁলোকৰ পৰা দূৰ হওঁক।\nযি সকলে আপোনালোকক তাড়না কৰে, তেওঁলোকক আশীৰ্বাদ কৰক; শাও নিদি আশীৰ্বাদ কৰক।\n২ রাজাবলি 2:23-24\n পাছত ইলীচা তাৰ পৰা বৈৎএললৈ গ’ল। তেওঁ ওপৰলৈ উঠি গৈ থাকোতে বাটত কিছুমান সৰু ল’ৰাই নগৰৰ পৰা ওলাই আহি তেওঁক বিদ্রূপ কৰি ক’বলৈ ধৰিলে, “ঐ তপামূৰা, সোনকালে সোনকালে উঠি যা; তপামূৰা!” তেতিয়া ইলীচাই পাছফালে ঘূৰি সিহঁতৰ ফালে চাই যিহোৱাৰ নামেৰে সিহঁতক শাও দিলে; তেতিয়া বননিৰ পৰা হঠাৎ দুজনী ভালুক ওলাই আহিল আৰু সিহঁতৰ মাজৰ বিয়াল্লিশটা ল’ৰাক ক্ষত-বিক্ষত কৰিলে।\n তাৰ পাছত যীচুৱে লোক সকলক ওচৰলৈ মাতি ক’লে, “মোৰ কথা শুনক আৰু বুজক। মুখত যি সোমায়, সেয়ে মানুহক অশুচি নকৰে, কিন্তু মুখৰ পৰা যি ওলায়, সেয়েহে মানুহক অশুচি কৰে।”\n কিন্তু জিভাক দমন কৰিবলৈ মানুহৰ মাজত কাৰো সাধ্য নাই; ই অশান্ত দুষ্টতা স্বৰূপ, মৃত্যুজনক বিহেৰে পৰিপূৰ্ণ। তাৰ দ্বাৰাই আমি আমাৰ পিতৃ প্ৰভুৰ প্রশংসা কৰোঁ; আৰু তাৰেই ঈশ্বৰৰ সদৃশ্যেৰে হোৱা লোক সকলক অভিশাপ দিওঁ। একে মুখৰ পৰাই আশীৰ্বাদ আৰু অভিশাপৰ কথা ওলায়। হে মোৰ ভাই সকল, এনে হোৱা উচিত নহয়।\n কিন্তু মুখৰ পৰা যিবোৰ ওলায়, সেইবোৰ মানুহৰ হৃদয়ৰ পৰা বাহিৰলৈ ওলায় আৰু সেইবোৰেই মানুহক অশুচি কৰে। কিয়নো মানুহৰ মনৰ পৰাই সকলো কুচিন্তা, নৰ-বধ, ব্যভিচাৰ, যৌনপাপ, চুৰি, মিছা সাক্ষ্য আৰু নিন্দা এইবোৰ ওলায়। এইবোৰেহে মানুহক অশুচি কৰে; কিন্তু নোধোৱা হাতেৰে ভোজন কৰিলে মানুহ অশুচি নহয়।”


Controsec in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Controsec ar byavahar, ppali, parshwakriya, upkaar, kriya-pratikriya aaru satarkatabani\nControsec ৰ মূল্য আৰু পেকৰ চাইজ - Controsec Price and Pack Size in Assamese - Controsec ar mulya aaru pakor size\nControsec ৰ লাভ আৰু ব্যৱহাৰসমূহ- Controsec Benefits & Uses in Assamese- Controsec ar laabh aaru byavaharsamuh\nControsec ৰ পালি আৰু সেয়া কেনেদৰে ল'ব- Controsec Dosage & How to Take in Assamese - Controsec ar paali aaru xeya kenedore lobo\nControsec ৰ পাৰ্শ্চক্ৰিয়াসমূহ- Controsec Side Effects in Assamese- Controsec ar parshwakriyasamuh\nControsec সংক্ৰান্ত সতৰ্কতাবাণীসমূহ- Controsec Related Warnings in Assamese- Controsec xonkranta xatarkatabanisamuh\nঅইন দৰৱৰ সৈতে Controsecৰ গুৰুতৰ ক্ৰিয়া-প্ৰতিক্ৰিয়া- Severe Interaction of Controsec with Other Drugs in Assamese- Oinor xoite Controsec ar gurutor kriya-pratikriya\nControsec মতভেদসমূহ- Controsec Contraindications in Assamese- Controsec nishedhsamuh\nControsec ৰ বিষয়ে সততে সোধা প্ৰশ্নসমূহ- Frequently asked Questions about Controsec in Assamese- Controsec ar bikhoye satate xodha prashnasamuh\nখাদ্য আৰু মদৰ সৈতে Controsec ক্ৰিয়া-প্ৰতিক্ৰিয়া- Controsec Interactions with Food and Alcohol in Assamese- khadya aaru modor xoite Controsec kriya-pratikriya\nControsec ৰ লাভ আৰু ব্যৱহাৰসমূহ - Controsec Benefits & Uses in Assamese - Controsec ar laabh aaru byavaharsamuh\nControsec তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nControsec ৰ পালি আৰু সেয়া কেনেদৰে ল'ব - Controsec Dosage & How to Take in Assamese - Controsec ar paali aaru xeya kenedore lobo\nControsec-ৰ উপাদানসমূহ - Controsec Active Ingredients in Assamese - Controsec-ar upadaansamuh\nControsec ৰ পাৰ্শ্চক্ৰিয়াসমূহ - Controsec Side Effects in Assamese - Controsec ar parshwakriyasamuh\nগৱেষণাৰ ভিত্তিত, Controsec ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nControsec সংক্ৰান্ত সতৰ্কতাবাণীসমূহ - Controsec Related Warnings in Assamese - Controsec xonkranta xatarkatabanisamuh\nControsec-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nControsec গৰ্ভৱতী মহিলাৰ বাবে সুৰক্ষিত।\nControsec-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nControsec এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Controsec গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Controsec কি প্ৰভাৱ দেখা গৈছে?\nControsecৰ ব্যৱহাৰে বৃক্ক ৰ ওপৰত কোনো ক্ষতিকাৰক প্ৰভাৱ নেপেলায়।\nযকৃতত Controsec কি প্ৰভাৱ দেখা গৈছে?\nControsecৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Controsec ৰ কি প্ৰভাৱ দেখা গৈছে?\nআপুনি হৃদয় ৰ ক্ষতিৰ কোনো আশংকা নকৰাকৈ Controsec গ্ৰহণ কৰিব পাৰে।\nঅইন দৰৱৰ সৈতে Controsecৰ গুৰুতৰ ক্ৰিয়া-প্ৰতিক্ৰিয়া - Severe Interaction of Controsec with Other Drugs in Assamese - Oinor xoite Controsec ar gurutor kriya-pratikriya\nControsec তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nControsec মতভেদসমূহ - Controsec Contraindications in Assamese - Controsec nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Controsec লোৱা অনুচিত যাতে -\nControsec ৰ বিষয়ে সততে সোধা প্ৰশ্নসমূহ - Frequently asked Questions about Controsec in Assamese - Controsec ar bikhoye satate xodha prashnasamuh\nএই Controsec-এ অভ্য়াস বা নিচাৰ সৃষ্টি কৰে নেকি?\nনহয়, Controsecয়ে অভ্যাসৰ সৃষ্টি নকৰে।\nControsec লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Controsecয়ে আপোনাক তন্দ্ৰাচ্চন্ন কৰিব পাৰে।\nহয়, Controsec সম্পুৰ্ণ নিৰাপদ।\nমানসিক ৰোগৰ চিকিত্সাৰ বাবে Controsec লৈ কোনো লাভ নাই।\nখাদ্য আৰু মদৰ সৈতে Controsec ক্ৰিয়া-প্ৰতিক্ৰিয়া - Controsec Interactions with Food and Alcohol in Assamese - khadya aaru modor xoite Controsec kriya-pratikriya\nখাদ্য আৰু Controsecৰ ক্ৰিয়া-প্ৰতিক্ৰিয়া\nখাদ্যৰ সৈতে Controsec লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Controsecৰ মাজৰ প্ৰতিক্ৰিয়া\nControsec আৰু মদ একেলগে পান কৰাৰ ফলত আপোনাৰ দেহত গুৰুতৰ প্ৰভাৱ পেলাব পাৰে।\nControsec ৰ অনুকল্প - Substitutes for Controsec in Assamese\nআপুনি বা আপোনাৰ পৰিয়ালৰ কোনোবাই Controsec লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Controsec ব্যৱহাৰ কৰিছিল নেকি?\nআপুনি কিমান পৰিমাণে Controsec সেৱন কৰিছিল?\nআপুনি Controsec ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Controsec সেৱন কৰে?


xukhdukh.com January 12, 2014\n১. কাইলৈ উৰুকা বিশেষ দিবা-নৈশ গৰম পানী সেৱন প্ৰতিযোগিতাখনি সদৌ অসম ভিত্তিক ৰঙীন ভোগালী উদযাপন সমিতিয়ে আয়োজন কৰিছে। লগতে গৰমপানী খাই বাইক চালনা প্ৰতিযোগিতা, কাৰ চালনা, ইংৰাজী কোৱা আদি বিভিন্ন আকৰ্ষণীয় প্ৰতিযোগিতাও আয়োজন কৰিছে। যোগদানৰ বাবে সংস্থাৰ নম্বৰত মিছ কল দিবলৈকো আহ্বান জনাইছে।\n২. কিমান দিন আৰু নোখোৱাকৈ থাকিব, উপবাসে থকাৰো এটা সীমা আছে বুলি মন্তব্য কৰি এগৰাকী আগৰণুৱা ডেকাই হাতী পাৰ্টিয়ে হাতোৰা পাৰ্টিৰ সতেই হাত মিলাব লাগে বুলি সময়োপোযোগী দাবী কৰাৰ খবৰ পোৱা গৈছে। বাহিৰে বাহিৰে সকলো সভাত এয়া অপমান জনক প্ৰস্তাৱ বুলি নাকচ কৰিলেও মনে মনে আইডিয়াটো বেয়া নহয় বুলি শ্ৰীমতী সকলৰে গুণাগঁথা কৰাৰ গোপন খবৰ আমালৈ আহিছে।\n৩. বিহু আহিলেই ঘৰ, নিৰ্বাচন আহিলেই সমষ্টিলৈ চেৰেং চেৰেংকৈ মনত পৰাৰ পৰম্পৰা অক্ষুন্ন ৰাখি ডনাৰ নামৰ সংস্থাৰ দানী সিঙে মানুহৰ সৈতে সম্পৰ্ক ৰখাৰ বাবে এক মিতব্যয়ী অভিযান আৰম্ভ কৰিছে। এই অভিযানৰ অংশ ৰূপে ঠায়ে ঠাযে আধাৰ শিলাৰ শিল একোচটা স্থাপন কৰাৰ বাবে উদ্যোগ গ্ৰহণ কৰা হৈছে। অচিৰেই ডিব্ৰুগড়ৰ চুকে কোণে মানুহে আৰামেৰে হেলান দি বহিব পৰাকৈ একেচটা আধাৰশিলা নামৰ শিলাস্তম্ভ চাৰে খাৰা কৰি দিবই বুলি চামচা সন্থাই আমাক জনাইছে।\n৪. ৰসাল গগৈয়ে ২০১৬ চনত অৱসৰ গ্ৰহণ কৰি দিল্লীত ৰাজনৈতিক ভেল্কীবাজি প্ৰতিষ্ঠান আৰম্ভ কৰিব বুলি গোপন সূত্ৰই জনাইছেঃ মায়ঙৰ বেজালিক বিশ্বৰ দৰবাৰত ৰাজনৈতিক মঞ্চত স্থান দিয়াৰ বাবে ৰসাল গগৈৰ একানপতীয়া, আৰুৰুগীয়া প্ৰচেষ্টাৰ বাবে মায়ঙ নিবাসী যাদুগৰ সন্থাই ভূয়শী প্ৰশংসা কৰাৰ বাতৰি আমালৈ আহিছে।\n৫. ভাৰতীয় ত্যাগৰ পৰম্পৰা অক্ষুন্ন ৰখাত সদায় প্ৰতিজ্ঞা বদ্ধ বিশ্ব শৰ্মাই মই বহুত কৰিলো, এতিয়া হিচাব নিকাচ কৰি লোৱা ভাল বুলি মন্ত্ৰীত্ব পদ ত্যাগ কৰিবলৈ মানস কৰাৰ প্ৰশংসনীয় বাতৰিয়ে পাইছে সংবাদ শিৰোনামা। মাজে মাজে তুমি কিমান আগুৱাইছা, সেয়া নিৰলে হিচাব কৰাটো ভাল, ক্ৰিকেটৰ দৰে অলপ পিছুৱাই গৈ দৌৰিলেহে বেছি বেগত বল কৰিব পাৰি বুলি থকা নীতি শিক্ষা কেইটি সাৰোগত কৰিয়েই বু্দ্ধিত বৃহস্পতি বিশ্বদাই এনে সিদ্ধান্ত লোৱা বুলি জালুকবাৰীৰ পৰা ৰসেন শৰ্মাই জনাইছে।\n৬. অসমত ৰসাল গগৈয়ে মাটিৰ ব্যৱসায় কৰা বুলি জনসভাত প্ৰকাশ কৰিলে ঔ-কিল গগৈয়েঃ ইমান দিনে হাঁহি হাঁহি ৰাজনীতি কৰা মানুহজন যে ৰিয়েল ইষ্টেটৰ বিজনেছহে কৰা সেই গোপন কথা ৰাজহুৱা কৰাৰ বাবে ঔ-কিল গগৈলৈ সদৌ অসম নিচলা কৃষক সংস্থাই ধন্যবাদ জ্ঞাপন কৰিছে।\n৭. ৰূপহীহাটত ১০ শতাংশ মৰম বিচাৰি বগী বোৱাৰীক কাষত লৈ কনপোনা গগৈ চাপিলগৈ ৰাইজৰ কাষ। সংবাদ মাধ্যমৰূপে সন্ধানহীন হোৱাৰ বাতৰি প্ৰকাশ পোৱাৰ পাছতে ইংৰাজীত লিখা অসমীয়া ভোগালী বিহুৰ শুভেচ্ছা বোৱাৰীৰ বিলাতী জিভাৰে ৰাইজলৈ উপহাৰ দি ৰাইজৰ মন কাঢ়িবলৈ সক্ষম হৈছে। ৰূপহীহাটৰ ৰাইজে বিলাতী ৰূপহীৰ মৰমতে আৰু ১০% মৰম অতিৰিক্ত দিব বুলিও মন্তব্য কৰিছে।\n৮. গুৱাহাটীত পদপথত ষ্ট্ৰীট লাইট মেৰামতিৰ নামত সফলতাৰে খৰছ কৰিল ৫০ লাখ টকা, তথাপিও লাইট নজ্বলাৰ বাবে চুৰি-ডকাইত সংস্থাই মেৰামতি সংস্থাটোলৈ কৃতজ্ঞতা জ্ঞাপন কৰিছে। আৰু আঁচনিৰ ধন ব্যয় কৰিব নোৱাৰা বুলি অভযোগ কৰা সকলৰ মুখত এয়া এক তামাচা বুলিও সংস্থাটোৱে মন্তব্য কৰিছে।\n৯. আম আদমী পাৰ্টিত যোগ দিলে মিলখা সিঙৰ পত্নী-কন্যাইঃ এইবাৰ ৰাজনীতিৰ দৌৰতো উৰন্ত শিখৰ প্ৰভাৱ দেখিবলৈ পাব বুলি পাঞ্জাৱৰ আম আদমীয়ে আশা কৰিছে। কেজৰীৱালৰ দলৰ দুৰন্ত গতি কোনো গুণেই মিলখা সিঙতকৈ কম নহয় বুলিও মন্তব্য কৰিছে।\n১০. কেজৰীৱালৰ ৰাইজ মেলত খেলিমেলি কৰিবলৈ সক্ষম হোৱা বাবে বিৰোধী দল সমূহে নিজৰ নিজৰ অনুগামী ৰাইজলৈ কৃতজ্ঞতা জ্ঞাপন কৰিছে। লগতে কবি কুমাৰ বিশ্বাসলৈসংবাদ মেলত কণী দলিওৱা জনক বিশেষ ৰাজনৈতিক প্ৰতিভা পুৰস্কাৰ প্ৰদান কৰাৰ যো-জা চলাৰো বাতৰি পোৱা গৈছে।


minister-sleeping-during-fm-nirmala-sitharamans-speech-on-economic-slowdown– News18 Assam\nবিৰক্তিকৰ!কোনে শুনে বিত্তমন্ত্ৰীৰ ভাষণ? অলপ শুই লও দেই...\nUpdated:November 28, 2019, 5:00 PM IST\nসংসদত বিত্তমন্ত্ৰীয়ে গুৰুত্বপূৰ্ণ প্ৰশ্নৰ উত্তৰ দিছে, কাষতে থকা সতীৰ্থ মন্ত্ৰীয়ে মুখ মেলি শুইছে\nLast Updated: November 28, 2019, 5:00 PM IST\nদেশত চলি আছে অৰ্থনৈতিক সংকট। গতিকে কেন্দ্ৰীয় বিত্তমন্ত্ৰীৰ মন্তব্যলৈ এতিয়া সমগ্ৰ দেশে অধীৰ আগ্ৰহেৰে ৰৈ থাকে। কিন্তু সতীৰ্থ মন্ত্ৰীকেইজনে...! সংসদত বিত্তমন্ত্ৰীয়ে গুৰুত্বপূৰ্ণ প্ৰশ্নৰ উত্তৰ দি থকাৰ সময়ত কাষতে বহা ইজনৰ পিছত সিজন মন্ত্ৰীয়ে মুখ মেলি মেলি শুই থকা দেখিবলৈ পোৱা গ’ল।\nবিত্তমন্ত্ৰী নিৰ্মলা সীতাৰমণে দেশত বৰ্তমান চলি থকা অৰ্থনৈতিক স্থবিৰতা বিষয়ত এক প্ৰশ্নৰ উত্তৰ দি থকা অৱস্থাত কেন্দ্ৰীয় দক্ষতা বিকাশ মন্ত্ৰী মহেন্দ্ৰ নাথ পাণ্ডে, বিত্ত বিভাগৰ ৰাজ্যিক মন্ত্ৰী অনুৰাগ ঠাকুৰক শুই থকা দেখিবলৈ পোৱা গ’ল। পিছত ইণ্টাৰনেটত ভাইৰেল হৈ পৰে মন্ত্ৰীগৰাকী শুই থকা ভিডিঅ’।\nGDP Growth, কৰ্মচাৰীৰ সুৰক্ষা, কৰ্মসংস্থাপন আদি গুৰুত্ব বিষয়ত আলোচনা চলি থকাৰ সময়ত ‘ দায়িত্বশীল’ মন্ত্ৰীৰ এনে কৰ্ম–কাণ্ডই সমগ্ৰ দেশতে বিশেষ চৰ্চা লাভ কৰিছে। বিভিন্ন জনে মন্ত্ৰীজনক তাচ্ছিল্য কৰাৰ লগতে বহুতে তীব্ৰ ভাষাৰে সমালোচনা কৰিছে। সুযোগ বুজি কংগ্ৰেছেও কটাক্ষ কৰে মন্ত্ৰী কেইজনক।\nFirst published: November 28, 2019, 4:57 PM IST


Xiaomi-ৰ গোপনীয়তাৰ নীতি\nআমাৰ গোপনীয়তাৰ নীতি4চেপ্তেম্বৰ 2019-ত আপডেট কৰা হৈছে।\nদয়া কৰি আমাৰ গোপনীয়তাৰ পদ্ধতিসমূহৰ সৈতে নিজকে সুপৰিচিত কৰিবলৈ অলপ সময় খৰচ কৰক আৰু আপোনাৰ কিবা প্ৰশ্ন থাকিলে জনাওক।\nXiaomi Singapore Pte. Ltd., Xiaomi Technology Netherlands B.V আৰু Xiaomi Groupৰ অন্তৰ্ভুক্ত ইয়াৰ সহযোগী কোম্পানীসমূহে (ইয়াৰ পাছত “Xiaomi”, “আমি”, “আমাৰ” বুলি উল্লেখ কৰা হৈছে) আপোনাৰ গোপনীয়তাক বহুত গুৰুত্ব সহকাৰে লয়। এই গোপনীয়তাৰ নীতি আপোনাৰ প্ৰয়োজনীয়তাৰ বিষয়ে মনত ৰাখি সৃষ্টি কৰা হৈছে, আৰু আৰু আমাৰ ব্যক্তিগত তথ্য সংগ্ৰহ আৰু ব্যৱহাৰ পদ্ধতি সম্পৰ্কে সম্পূৰ্ণ উপলব্ধি আৰু লগতে Xiaomi-ক প্ৰদান কৰা আপোনাৰ ব্যক্তিগত তথ্যৰ নিয়ন্ত্ৰণ যে প্ৰকৃততে আপোনাৰ হাততহে থাকে সেই ক্ষেত্ৰত সম্পূৰ্ণ বিশ্বাস থকাটো গুৰুত্বপূৰ্ণ।\nএই গোপনীয়তাৰ নীতিৰ বিষয়ে\nস্বতন্ত্ৰ গোপনীয়তা নীতি থকা নিৰ্দিষ্ট কিছুমান Xiaomi প্ৰডাক্ট আৰু সেৱাৰ বাহিৰে এই গোপনীয়তাৰ নীতি ইয়াৰ সৈতে সম্পৰ্ক থকা বা ইয়াৰ সৈতে জড়িত সকলো Xiaomi ডিভাইচ, ৱেবছাইট বা এপ্লিকেশ্বনৰ ক্ষেত্ৰত প্ৰয়োজ্য হয়। আপুনি ৱেবছাইটত (https://www.mi.com, https://en.miui.com, https://account.xiaomi.com) থকা প্ৰডাক্ট আৰু সেৱাসমূহ আৰু আমাৰ ম'বাইল ডিভাইচসমূহত আমি প্ৰদান কৰা এপ্লিকেশ্বনসমূহ ব্যৱহাৰ কৰোতে আপুনি আমাক দিয়া অথবা আমি আপোনাৰ পৰা সংগ্ৰহ কৰা ব্যক্তিগত তথ্যসমূহ Xiaomi-এ কেনেকৈ সংগ্ৰহ, ব্যৱহাৰ, ফাদিল, সংসাধন আৰু সুৰক্ষিত কৰে সেয়া এই গোপনীয়তাৰ নীতিত বৰ্ণনা কৰা হৈছে। যদি কোনো Xiaomi প্ৰডাক্টে পৃথক গোপনীয়তাৰ নীতি প্ৰদান কৰে তেন্তে সেই পৃথক গোপনীয়তাৰ নীতিয়ে প্ৰয়োগৰ ক্ষেত্ৰত অগ্ৰাধিকাৰ লাভ কৰিব, আৰু তাত সামৰি নোলোৱা বিষয়ৰ ক্ষেত্ৰত এই গোপনীয়তাৰ নীতি প্ৰয়োগ হ'ব। তাৰোপৰি, নিৰ্দিষ্ট প্ৰডাক্ট আৰু সেৱাসমূহে আপোনাৰ ব্যক্তিগত তথ্য কিদৰে সংগ্ৰহ আৰু সংসাধন কৰে সেয়া মডেল, সেৱা বা অঞ্চলৰ ওপৰত নিৰ্ভৰ কৰি ভিন্ন হ'বও পাৰে। সবিশেষৰ বাবে আমি আপোনাক সেই পৃথক গোপনীয়তাৰ নীতি চাবলৈ পৰামৰ্শ দিও।\nএই গোপনীয়তা নীতিৰ অধীনত “ব্যক্তিগত তথ্য”ৰ অৰ্থ হৈছে সেইবোৰ তথ্য যিবোৰৰ পৰা আপোনাৰ অঞ্চলত প্ৰযোজ্য আইন অনুসৰি অন্যভাৱে নিৰ্দিষ্টকৈ উল্লেখ নাথাকিলে পোনপটীয়াকৈ বা Xiaomi-ৰ প্ৰৱেশাধিকাৰ থকা কোনো ব্যক্তি বিশেষৰ অন্য কোনো তথ্যৰ সৈতে সেইবোৰ একত্ৰিত কৰি ব্যক্তি গৰাকীক প্ৰত্যক্ষ অথবা পৰোক্ষভাৱে চিনাক্ত কৰিবলৈ ব্যৱহাৰ কৰা হ'ব পাৰে। আমি আপোনাৰ ব্যক্তিগত তথ্য এই গোপনীয়তাৰ নীতি অনুসৰি যথাযথভাৱে ব্যৱহাৰ কৰিম।\nআমি আপোনাক কিদৰে সহায় কৰিব পাৰো\nমুঠৰ ওপৰত, আমি আমাৰ সকলো ব্যৱহাৰকাৰীৰ বাবে সৰ্বোত্তম আশা কৰো। এই গোপনীয়তাৰ নীতিত বৰ্ণনা কৰা আমাৰ ডাটা ব্যৱহাৰ পদ্ধতি সম্পৰ্কে আপোনাৰ কোনো উদ্বেগ থাকিলে, সেই নিৰ্দিষ্ট উদ্বেগ নিবাৰণৰ বাবে দয়া কৰি privacy@xiaomi.com-ৰ সৈতে যোগাযোগ কৰক। আমি আপোনাৰ পৰা শুনিবলৈ পালে সুখী হ'ম। যদি আমি আপোনাৰ গোপনীয়তা বা ডাটা ব্যৱহাৰ সম্পৰ্কীয় কোনো উদ্বেগৰ সন্তোষজনক সমাধান কৰা নাই বা উত্তৰ দিয়া নাই, তেন্তে দয়া কৰি আমাৰ আমেৰিকা যুক্তৰাষ্ট্ৰ স্থিত তৃতীয় পক্ষ বাদানুবাদৰ সমাধান প্ৰদানকাৰীৰ (বিনামূলীয়া) সৈতে https://feedback-form.truste.com/watchdog/request-ত যোগাযোগ কৰক।\n1. কেনে তথ্য সংগ্ৰহ কৰা হয় আৰু আমি সেইসমূহ কিদৰে ব্যৱহাৰ কৰো?\n1. 1 আমি কোনবোৰ তথ্য সংগ্ৰহ কৰো\nআপোনাক আমাৰ সেৱা প্ৰদান কৰিবলৈ আমি সেই সেৱাসমূহ প্ৰদানৰ বাবে প্ৰয়োজনীয় আপোনাৰ ব্যক্তিগত তথ্যসমূহ আমাক প্ৰদান কৰিবলৈ আপোনাক অনুৰোধ জনাম। আমি কেৱল সেই তথ্যসমূহহে সংগ্ৰহ কৰিম যিবিলাক ইয়াৰ নিৰ্দিষ্ট, সুদৃঢ়, সুস্পষ্ট আৰু ন্যায়সংগত কাৰণৰ বাবে প্ৰয়োজনীয় আৰু এই কাৰণসমূহৰ সৈতে সুসমহীন অন্য কোনো ধৰণেৰে সংসাধন কৰা নহ'ব। আমি অনুৰোধ জনোৱা তথ্যবোৰ যোগান ধৰিবনে নাই সেই সম্পৰ্কে প্ৰায়বোৰ ক্ষেত্ৰতে আপুনি সিদ্ধান্ত ল'ব পাৰে, কিন্তু আপুনি যদি আপোনাৰ ব্যক্তিগত তথ্য যোগান নধৰে তেন্তে আমি আপোনাৰ আমাৰ প্ৰডাক্ট অথবা সেৱা আগবঢ়াবলৈ বা আপোনাৰ প্ৰশ্নবোৰৰ উত্তৰ দিবলৈ সক্ষম নহ'বও পাৰো।\nআপুনি পচন্দ কৰা সেৱাৰ ওপৰত ভিত্তি কৰি আমি এই ধৰণৰ তথ্য়সমূহ সংগ্ৰহ কৰিব পাৰো:\n1.1.1 আপুনি আমাক এইসমূহ তথ্য প্ৰদান কৰে:\nআপুনি আমাক প্ৰদান কৰা যিকোনো ব্যক্তিগত তথ্য আমি সংগ্ৰহ কৰিব পাৰো, যিসমূহ আপুনি পচন্দ কৰা সেৱাৰ বাবে প্ৰয়োজনীয়। উদাহৰণ স্বৰূপে, আপুনি যদি mi.com ৰিটেইলিং সেৱা ব্যৱহাৰ কৰে তেন্তে আপুনি নিজৰ নাম, ম'বাইল ফোন নম্বৰ, ইমেইল ঠিকনা, অৰ্ডাৰ, ইনভইচৰ সবিশেষ, বেংক একাউণ্টৰ নম্বৰ, একাউণ্টৰ ধাৰকৰ নাম, ক্ৰেডিট কাৰ্ড নম্বৰ আৰু অন্যান্য তথ্য যোগান ধৰিব পাৰে; আপুনি যদি Xiaomi ক্লাউড সেৱা ব্যৱহাৰ কৰে তেন্তে সামগ্ৰী আৰু ডাটা চিংক কৰিব পাৰে; আপুনি যদি একাউণ্ট সৃষ্টি কৰে তেন্তে নিজৰ লিংগ, আপোনাৰ সুৰক্ষা সম্পৰ্কীয় তথ্য আৰু অন্য তথ্য যোগান ধৰিব পাৰে; আপুনি যদি MIUI ফ'ৰাম বা অন্য Xiaomi প্লেটফৰ্মত অংশগ্ৰহণ কৰে তেন্তে আপুনি বৰ্তমানৰ চাকৰিৰ পদবী, শিক্ষাগত অৰ্হতা আৰু সামাজিক কাৰ্যকলাপৰ সৈতে জড়িত নিজৰ অন্য তথ্য যোগান ধৰিব পাৰে।\n1.1.2 আপুনি সেৱা ব্যৱহাৰ কৰোতে আমি সংগ্ৰহ কৰা তথ্য\n• ডিভাইচ বা ছিম সংক্ৰান্তীয় তথ্য। উদাহৰণ স্বৰূপে, IMEI নম্বৰ, GAID নম্বৰ, IMSI নম্বৰ, MAC ঠিকনা, ক্ৰমিক নম্বৰ, MIUI সংস্কৰণ আৰু প্ৰকাৰ, ROM সংস্কৰণ, Android সংস্কৰণ, Android ID, Space ID, ছিম কাৰ্ড অপাৰেটৰ আৰু ইয়াৰ অৱস্থান এলেকা, স্ক্ৰীণ ডিছপ্লেৰ তথ্য, ডিভাইচৰ কীপেডৰ তথ্য, ডিভাইচ নিৰ্মাণকাৰীৰ সবিশেষ আৰু মডেলৰ নাম, ডিভাইচ সক্ৰিয়কৰণৰ সময়, নেটৱৰ্ক অপাৰেটৰ, সংযোগৰ প্ৰকাৰ, হাৰ্ডৱেৰৰ তথ্য আৰু ব্যৱহাৰৰ তথ্য (যেনে, চিপিইউ, সংগ্ৰহণ, বেটাৰীৰ ব্যৱহাৰ, স্ক্ৰীণৰ ৰিজলিউশ্বন, ডিভাইচৰ তাপমান আৰু কেমেৰাৰ লেন্সৰ মডেল)।\n• আপোনাৰ নিৰ্দিষ্ট তথ্য যিবিলাক হয়তো তৃতীয় পক্ষৰ সেৱা প্ৰদানকাৰী বা ব্যৱসায়িক অংশীদাৰসকলে প্ৰদান কৰিছে: আপোনাৰ বিজ্ঞাপন আইডিৰ দৰে তৃতীয় পক্ষৰ সেৱা প্ৰদানকাৰী বা ব্যৱসায়িক অংশীদাৰসকলে প্ৰদান কৰা তথ্য আমি সংগ্ৰহ বা ব্যৱহাৰ কৰিব পাৰো।\n• আপোনাৰ এপ্লিকেশ্বন ব্যৱহাৰ সম্পৰ্কীয় তথ্য, এপ্লিকেশ্বনৰ সাধাৰণ তথ্য যেনে, এপ্লিকেশ্বনৰ সূচী, এপ্লিকেশ্বনৰ আইডিৰ তথ্য, SDK সংস্কৰণ, ছিষ্টেম আপডেট ছেটিংছ, এপ্লিকেশ্বন ছেটিংছ ( অঞ্চল, ভাষা, সময় ক্ষেত্ৰ, ফণ্ট) আৰু এপ্লিকেশ্বনৰ স্থিতিৰ ৰেকৰ্ড (উদাহৰণ স্বৰূপে, ডাউনলোড, ইনষ্টল, আপডেটকৰণ আৰু বিলোপকৰণ)।\n• আপুনি কোনো সেৱা ব্যৱহাৰ কৰোতে যিবোৰ তথ্য সৃষ্টি হয়, যেনে, আপোনাৰ বেজসমূহ, ৰেটিং, MIUI ফ'ৰাম সেৱাসমূহৰ ছাইন ইন তথ্য আৰু ব্ৰাউজ কৰাৰ ইতিহাস; MIUI ফ'ৰামত থকা আপোনাৰ বাৰ্তাসমূহ (কেৱল প্ৰেৰক আৰু প্ৰাপ্তকৰ্তাৰ বাবে দৃশ্যমান); আপুনি Mi পুচ সেৱা ব্যৱহাৰ কৰোতে সৃষ্টি হোৱা পুচ সমলসমূহ; বিজ্ঞাপন সেৱাসমূহৰ ক্ষেত্ৰত আপোনাৰ আচৰণ (ক্লিক কৰা, ব্ৰাউজ কৰা আদি)।\n• অৱস্থানৰ তথ্য (কেৱল নিৰ্দিষ্ট সেৱা/বৈশিষ্ট্যৰ বাবেহে): আপুনি যদি অৱস্থান-সম্পৰ্কীয় সেৱাসমূহ ( নেভিগেশ্বন চফ্টৱেৰ, বতৰ চফ্টৱেৰ আৰু ডিভাইচৰ অৱস্থান চিনাক্ত কৰা বৈশিষ্ট্য থকা চফ্টৱেৰ) ব্যৱহাৰ কৰে, তেন্তে আপোনাৰ সঠিক আৰু আনুমানিক অৱস্থান সম্পৰ্কে বিভিন্ন ধৰণৰ তথ্য। উদাহৰণ স্বৰূপে, অঞ্চল, দেশৰ ক'ড, নগৰৰ ক'ড, ম'বাইল নেটৱৰ্কৰ ক'ড, ম'বাইলৰ ৰাষ্ট্ৰ ক'ড, চেল পৰিচয়, দ্ৰাঘিমাংশ আৰু অক্ষাংশৰ তথ্য, সময় ক্ষেত্ৰৰ ছেটিংছ, ভাষা ছেটিংছ। আপুনি যিকোনো সময়তে ফোনৰ ছেটিংছত (ছেটিংছ - অনুমতিসমূহ) প্ৰতিটো এপ্লিকেশ্বনৰ নিজৰ অৱস্থানৰ তথ্য অফ কৰিব পাৰে।\n• লগ তথ্য: আপোনাৰ কিছুমান নিৰ্দিষ্ট ফাংচন, এপ আৰু ৱেবছাইটৰ ব্যৱহাৰ সম্পৰ্কীয় তথ্য। উদাহৰণ স্বৰূপে, কুকিসমূহ আৰু অন্য নামবিহীন চিনাক্তকৰণ প্ৰযুক্তি, আইপি ঠিকনাসমূহ, নেটৱৰ্ক অনুৰোধৰ তথ্য, অস্থায়ী বাৰ্তাৰ ইতিহাস, মান্য ছিষ্টেম লগ, ক্ৰেশ্বৰ তথ্য, সেৱাসমূহ (যেনে, পঞ্জীয়নৰ সময়, প্ৰৱেশ সময়, কাৰ্যকলাপৰ সময় ইত্যাদি) ব্যৱহাৰ কৰি সৃষ্টি কৰা লগৰ তথ্য।\n• অন্য তথ্য: পৰিবেশজনিত বৈশিষ্ট্যসমূহৰ মান (ECV) (উদাহৰণস্বৰূপে, Mi একাউণ্ট আইডি, ফোন ডিভাইচ আইডি, সংযোজিত ৱাই-ফাই আইডিৰ অৱস্থানৰ তথ্যৰ পৰা সৃষ্টি হোৱা মান)।\n1.1.3 তৃতীয় পক্ষৰ উৎসসমূহৰ পৰা পোৱা তথ্য\nআইনে অনুমতি দিলে আমি তৃতীয় পক্ষৰ উৎসসমূহৰ পৰা আপোনাৰ বিষয়ে তথ্য সংগ্ৰহ কৰিম। উদাহৰণ স্বৰূপে,\n• যিবোৰ নিৰ্দিষ্ট সেৱাত আপোনাৰ অনুমোদন সাপেক্ষে একাউণ্ট আৰু বিত্তীয় লেনদেন অন্তৰ্ভুক্ত থাকিব পাৰে, আমি সুৰক্ষা আৰু প্ৰতাৰণা প্ৰতিৰোধৰ কাৰণে, বৈধ তৃতীয় পক্ষৰ উৎসৰ জৰিয়তে আপুনি যোগান ধৰা তথ্যৰ (যেনে ফোন নম্বৰ) মান্যতা পৰীক্ষা কৰিব পাৰো;\n• আমি আপোনালৈ বিজ্ঞাপন সেৱা আগবঢ়াবলৈ নিৰ্ধাৰিত চিনাক্তকৰণ প্ৰতীকসমূহ (উদাহৰণ স্বৰূপে, কোনো বিজ্ঞাপনদাতাৰ IMEI) প্ৰাপ্ত কৰিব পাৰো;\n• আমি তৃতীয় পক্ষৰ চচিয়েল নেটৱৰ্ক সেৱাসমূহৰ (উদাহৰণ স্বৰূপে, আপুনি যেতিয়া Xiaomi সেৱাত ছাইন ইন কৰিবলৈ কোনো চচিয়েল নেটৱৰ্ক একাউণ্ট ব্যৱহাৰ কৰে) পৰা একাউণ্ট আইডি আৰু উপনামৰ দৰে কিছুমান নিৰ্দিষ্ট তথ্যও আহৰণ কৰিব পাৰো;\n• আনে আপোনাৰ বিষয়ে আমাক যোগান ধৰা তথ্য (উদাহৰণ স্বৰূপে, অন্য ব্যৱহাৰকাৰীয়ে আপোনাৰ বাবে mi.comৰ পৰা কিবা বস্তু ক্ৰয় কৰিলে প্ৰদান কৰিব পৰা আপোনাৰ ডেলিভাৰী ঠিকনা)।\n1.1.4 চিনাক্ত কৰিব নোৱাৰা তথ্য়\nকোনো ব্যক্তিৰ সৈতে প্ৰত্যক্ষ অথবা পৰোক্ষভাৱে জড়িত নোহোৱা বা প্ৰযোজ্য স্থানীয় আইন অনুসৰি ব্যক্তিগত তথ্য হিচাপে নিৰ্দিষ্ট নকৰা কিছুমান অন্যধৰণৰ তথ্যও আমি সংগ্ৰহ কৰিব পাৰো। এই ধৰণৰ তথ্যত আপুনি কোনো নিৰ্দিষ্ট সেৱা ব্যৱহাৰ কৰোতে সৃষ্টি হোৱা পৰিসংখ্যামূলক ডাটা সন্নিৱিষ্ট থাকিব পাৰে (উদাহৰণ স্বৰূপে, চিনাক্ত কৰিব নোৱাৰা ডিভাইচ সংক্ৰান্তীয় তথ্য, দৈনিক ব্যৱহাৰৰ ইভেণ্ট, পৃষ্ঠালৈ প্ৰৱেশৰ ইভেণ্ট, পৃষ্ঠা প্ৰৱেশৰ সময় আৰু ছেচন ইভেণ্টসমূহ ); নেটৱৰ্ক নিৰীক্ষণৰ ডাটা (উদাহৰণ স্বৰূপে, অনুৰোধৰ সময়, অনুৰোধ সংখ্যা বা ত্ৰুটি অনুৰোধ আদি); এপ্লিকেশ্বন ক্ৰেশ্বৰ ইভেণ্টসমূহ। এই ধৰণৰ তথ্য সংগ্ৰহৰ উদ্দেশ্য হৈছে আমি আপোনাক প্ৰদান কৰা সেৱা উন্নত কৰা। কি প্ৰকাৰৰ আৰু কিমান পৰিমাণৰ তথ্য সংগ্ৰহ কৰা হয় সেইবোৰ আপুনি আমাৰ প্ৰডাক্ট আৰু সেৱাৰ ব্যৱহাৰ কৰাৰ ধৰণৰ ওপৰত নিৰ্ভৰ কৰে।\nআমি অনন্য ডিভাইচ চিনাক্তকাৰী, ডিভাইচৰ মডেল, ছিষ্টেম সংস্কৰণৰ নম্বৰ আৰু আমাৰ ৱেবছাইট বা ম'বাইল এপত আপোনাৰ কাৰ্যকলাপৰ দৰে তথ্য সংগ্ৰহ কৰো। আমি আপোনাক অধিক উপযোগী তথ্য প্ৰদান কৰিবলৈ আৰু আমাৰ ৱেবছাইট, প্ৰডাক্ট আৰু সেৱাৰ কোনবোৰ অংশৰ প্ৰতি আপুনি অধিক আকৰ্ষিত সেই কথা বুজিবলৈ এই তথ্যসমূহ সংগ্ৰহ কৰো। এই ধৰণৰ একত্ৰিত ডাটা ব্যক্তিগত তথ্য নহয় কাৰণ আপোনাক চিনাক্ত কৰিবলৈ সেয়া ব্যৱহাৰ কৰিব নোৱাৰি। অৱশ্যে, আমি যদি অ-ব্যক্তিগত তথ্যৰ সৈতে ব্যক্তিগত তথ্য একত্ৰিত কৰো, তেন্তে সেই তথ্যক ব্যক্তিগত তথ্য হিচাপে গণ্য কৰা হ'ব।\n1.2 আমি সংগ্ৰহ কৰা ব্যক্তিগত তথ্য কিদৰে ব্যৱহাৰ কৰো\nব্যক্তিগত তথ্য সংগ্ৰহ কৰাৰ উদ্দেশ্য হৈছে আপোনাৰ প্ৰডাক্ট আৰু/বা সেৱা প্ৰদান কৰা আৰু আমি যাতে প্ৰযোজ্য আইন, অধিনিয়ম আৰু অন্য নিয়ামক প্ৰয়োজনীয়তাসমূহ পূৰণ কৰো সেয়া নিশ্চিত কৰা। ইয়াত অন্তৰ্ভুক্ত হৈ থাকে:\n• আপোনাৰ বাবে আমাৰ প্ৰডাক্ট আৰু/বা সেৱা প্ৰদান কৰা, সংসাধন কৰা, পৰিচালনা কৰা, উন্নত আৰু বিকাশ সাধন কৰা, যেনে, ডেলিভাৰী, সক্ৰিয়কৰণ, সত্যাপন, বিক্ৰীৰ পিছৰ সেৱা, গ্ৰাহক সেৱা আৰু বিজ্ঞাপন।\n• লোকচানা আৰু প্ৰতাৰণা প্ৰতিৰোধ কৰিবলৈ সুৰক্ষা ব্যৱস্থা কাৰ্যকৰী কৰা আৰু বৰ্তাই ৰখা, যেনে, ব্যৱহাৰকাৰীক চিনাক্ত কৰাত সহায় কৰা, ব্যৱহাৰকাৰীৰ পৰিচয় সত্যাপন কৰা। তলত উল্লেখ কৰা দুটা চৰ্ত পূৰণ হ'লেহে আমি আপোনাৰ তথ্য প্ৰতাৰণা প্ৰতিৰোধ কৰাৰ উদ্দেশ্যে ব্যৱহাৰ কৰো: এয়া প্ৰয়োজনীয়; আৰু এই ডাটা Xiaomi-ৰ ব্যৱহাৰকাৰী আৰু সেৱাসমূহ সুৰক্ষিত কৰাৰ বৈধ স্বাৰ্থৰ উদ্দেশ্যে মূ্ল্যায়নৰ বাবে ব্যৱহাৰ কৰা হ'ব।\n• আপোনাৰ সৰঞ্জাম, সেৱা, প্ৰশ্ন আৰু অনুৰোধসমূহৰ পৰিচালনা, উদাহৰণ স্বৰূপে, গ্ৰাহকৰ প্ৰশ্নৰ উত্তৰ দিয়া, ছিষ্টেম আৰু এপ্লিকেশ্বন সম্পৰ্কীয় জাননী প্ৰেৰণ, আপোনাৰ ছুইপষ্টেকৰ দৰে কাৰ্যকলাপসমূহৰ পৰিচালনা।\n• প্ৰাসংগিক প্ৰচাৰমূলক কাৰ্যকলাপৰ আয়োজন, উদাহৰণ স্বৰূপে, বিপণন আৰু প্ৰচাৰমূলক সমল তথা আপডেট প্ৰদান কৰা। আপুনি যদি নিৰ্দিষ্ট প্ৰকাৰৰ প্ৰচাৰমূলক সমল লাভ কৰিব নিবিচাৰে তেনেহ'লে বাৰ্তাটোত (যেনে বাৰ্তাটোৰ তলত থকা সদস্যভুক্তিৰ লিংক) দিয়া পদ্ধতি অনুসৰি অথবা প্ৰযোজ্য আইন অনুসৰি এইটো পোৱাটো বন্ধ কৰিব পাৰে, যদিহে প্ৰযোজ্য আইনত এয়া নিৰ্দিষ্ট কৰা নাথাকে। অনুগ্ৰহ কৰি তলত “আপোনাৰ অধিকাৰসমূহ” চাওক।\n• ব্যক্তিগতকৃত সেৱা আৰু সমল প্ৰদান। আপুনি আমাৰ প্ৰডাক্ট আৰু সেৱাসমূহ ব্যৱহাৰ কৰাৰ সময়ত সৃষ্টি হোৱা তথ্য যেনে, ক্ৰয়ৰ ইতিহাস, ৱেবছাইট ব্ৰাউজিঙৰ ইতিহাস আৰু ভৌগোলিক অৱস্থান আদিৰ আধাৰত বিজ্ঞাপনকে সামৰি আমি ব্যক্তিগতকৃত প্ৰডাক্ট, সেৱা আৰু কাৰ্যকলাপৰ অনুমোদন কৰিব পাৰো। আপুনি যিকোনো সময়তে ব্যক্তিগতকৃত বিজ্ঞাপনসমূহ লাভ কৰাটো বন্ধ আৰু প্ৰ'ফাইলিঙৰ বিৰোধিতা কৰাৰ অধিকাৰ থাকে, ইয়াত প্ৰত্যক্ষ বিপণনৰ উদ্দেশ্যে কৰা প্ৰ'ফাইলিঙো অন্তৰ্ভুক্ত হৈ থাকে। এনে কৰিবলৈ, আপুনি যিকোনো সময়ত ফোনৰ ছেটিংছত (ছেটিংছ - অতিৰিক্ত ছেটিংছ – গোপনীয়তা – বিজ্ঞাপন সেৱা) এইটো অফ কৰিব পাৰে বা আমাক privacy@xiaomi.com-ত যোগাযোগ কৰিব পাৰে। দয়া কৰি তলত “আপোনাৰ অধিকাৰসমূহ” চাওক।\n• আপোনাক ৰাজহুৱা ফ'ৰামত মন্তব্য কৰাৰ অনুমতি দিয়া।\n• আভ্যন্তৰীণ উদ্দেশ্যসমূহ, উদাহৰণ স্বৰূপে, আমাৰ প্ৰডাক্ট আৰু সেৱাসমূহ উন্নত কৰাৰ বাবে আমাৰ প্ৰডাক্ট আৰু সেৱাসমূহৰ ব্যৱহাৰৰ সৈতে সম্পৰ্কিত পৰিসংখ্যামূলক তথ্যৰ ডাটা বিশ্লেষণ, গৱেষণা আৰু বিকাশ। উদাহৰণ স্বৰূপে, পৰিচয় লুকুওৱাৰ প্ৰক্ৰিয়াৰ পাছত মেচিন শিক্ষণ বা মডেল এলগ'ৰিদম প্ৰশিক্ষণ দিয়া হয়।\n• আপোনাৰ ডিভাইচৰ কাৰ্যক্ষমতা সৰ্বোৎকৃষ্টকৰণ, যেনে, আপোনাৰ এপ্লিকেশ্বনৰ মেম'ৰিৰ ব্যৱহাৰ বা চিপিইউ ব্যৱহাৰ বিশ্লেষণ কৰা।\n• আমাৰ ব্যৱসায়িক পৰিচালনাৰ বাবে আপোনাৰ সৈতে জড়িত তথ্য সঞ্চয় আৰু পৰিচালনা কৰা, (যেনে, ব্যৱসায়িক পৰিসংখ্যা) বা আমাৰ আইনী বাধ্যবাধকতা পূৰণৰ বাবে।\n• স্থানীয় সেৱাসমূহ প্ৰদান কৰা যিবোৰে আমাৰ ছাৰ্ভাৰৰ সৈতে যোগাযোগ কৰাৰ প্ৰয়োজন নহয়, যেনে, আপোনাৰ ডিভাইচত টোকা সেৱা ব্যৱহাৰ কৰা।\n• আপোনাৰ সন্মতি সাপেক্ষে অন্য উদ্দেশ্য।\nআমি আপোনাৰ তথ্য (য'ত ব্যক্তিগত তথ্যও অন্তৰ্ভুক্ত থাকিব পাৰে) কিদৰে ব্যৱহাৰ কৰো, সেইবিষয়ে সবিশেষ থকা উদাহৰণ তলত দিয়া হৈছে:\n• আপুনি ক্ৰয় কৰা Xiaomi প্ৰডাক্ট আৰু সেৱাসমূহ আপোনাৰ বাবে সক্ৰিয় আৰু পঞ্জীয়নভুক্তকৰণ।\n• আপোনাৰ Mi একাউণ্টৰ সৃষ্টি আৰু পৰিচালনা। আমাৰ ৱেবছাইটসমূহত বা আমাৰ ম'বাইল ডিভাইচসমূহৰ জৰিয়তে আপুনি কোনো Mi একাউণ্ট সৃষ্টি কৰোতে সংগ্ৰহ কৰা ব্যক্তিগত তথ্য আপোনাৰ বাবে ব্যক্তিগত Mi একাউণ্ট আৰু প্ৰ'ফাইল পৃষ্ঠা সৃষ্টি কৰোতে ব্যৱহাৰ কৰা হয়।\nআপোনাৰ ক্ৰয়ৰ অৰ্ডাৰ সংসাধন। ই-কমাৰ্চ অৰ্ডাৰৰ সৈতে জড়িত ডাটা ক্ৰয়ৰ অৰ্ডাৰ সংসাধন আৰু গ্ৰাহক সেৱা আৰু পুনৰ ডেলিভাৰীৰ দৰে আনুসংগিক বিক্ৰীৰ পিছৰ সেৱাবোৰৰ বাবে ব্যৱহাৰ কৰা হ'ব পাৰে। লগতে, অৰ্ডাৰ নম্বৰটো ডেলিভাৰী অংশীদাৰৰ সৈতে পুনৰ নিশ্চিত কৰাৰ লগতে পাৰ্চেলটোৰ ডেলিভাৰী ৰেকৰ্ড কৰিবলৈও ব্যৱহাৰ কৰা হ'ব। নাম, ঠিকনা, ফোন নম্বৰ আৰু ডাক ক'ডকে ধৰি প্ৰাপ্তকৰ্তাৰ তথ্য ডেলিভাৰীৰ বাবে ব্যৱহাৰ কৰা হ'ব। আপোনাৰ ইমেইল ঠিকনাটো আপোনালৈ পাৰ্চেল ট্ৰেকিঙৰ তথ্য প্ৰেৰণৰ বাবে ব্যৱহাৰ কৰা হয়। ক্ৰয় কৰা আইটেমসমূহৰ এখন সূচী ইনভইচ মুদ্ৰণ কৰিবলৈ ব্যৱহাৰ কৰা হয় আৰু পাৰ্চেলটোত কি আছে ব্যৱহাৰকাৰীয়ে সেয়া চাবলৈ সক্ষম হয়।\n• MIUI ফ'ৰামত অংশগ্ৰহণ। MIUI ফ'ৰাম আৰু অন্য Xiaomi ইণ্টাৰনেট প্লেটফৰ্ম সম্পৰ্কীয় ব্যক্তিগত তথ্য প্ৰ'ফাইল পৃষ্ঠা প্ৰদৰ্শন, অন্য ব্যৱহাৰকাৰীৰ সৈতে কথোপকথন, ফ'ৰামত অংশগ্ৰহণৰ বাবে ব্যৱহাৰ কৰা হ'ব পাৰে।\n• Xiaomi ক্লাউড আৰু অন্য MIUI সেৱাসমূহ প্ৰদান। তলত উল্লেখ কৰা তথ্যসমূহ: (GAID নম্বৰ, IMEI নম্বৰ, IMSI নম্বৰ, ফোন নম্বৰ, ডিভাইচ আইডি, ডিভাইচ অপাৰেটিং ছিষ্টেম, MAC ঠিকনা, ডিভাইচৰ প্ৰকাৰ, ছিষ্টেম আৰু কাৰ্যক্ষমতা তথ্যৰ দৰে ডিভাইচ আৰু ছিম কাৰ্ড-সম্পৰ্কীয় তথ্য আৰু ম'বাইলৰ ৰাষ্ট্ৰ ক'ড, ম'বাইল নেটৱৰ্ক ক'ড, অৱস্থান ক্ষেত্ৰ ক'ড আৰু চেলৰ পৰিচয়কে ধৰি অৱস্থানৰ তথ্যসমূহ) ব্যৱহাৰকাৰী প্ৰমাণীকৰণ আৰু সেৱা সক্ৰিয়কৰণৰ বাবে Xiaomi ক্লাউড, কল ইতিহাস চিংক, এছএমএছ চিংক, ডিভাইচ সন্ধানৰ দৰে MIUI সেৱাসমূহ সক্ৰিয় কৰিবলৈ ব্যৱহাৰ কৰা হয়।\n• সক্ৰিয়কৰণৰ বিফলতাৰ নিদান: ছিম কাৰ্ড সক্ৰিয়কৰণৰ বিফলতালৈ (উদাহৰণ স্বৰূপে, চৰ্ট মেচেজ ছাৰ্ভিছ (এছএমএছ) গেটৱে আৰু নেটৱৰ্ক বিফলতা) প্ৰৱেশ কৰিবলৈ অৱস্থান সম্পৰ্কীয় তথ্য ব্যৱহাৰ কৰা হয়, যাতে সেই সেৱাৰ নেটৱৰ্ক অপাৰেটৰক চিনাক্ত কৰিব পাৰি আৰু নেটৱৰ্ক অপাৰেটৰক বিফলতা সম্পৰ্কে অৱগত কৰিব পাৰি।\n• অন্যান্য MIUI সেৱা প্ৰদান। MIUI সেৱাসমূহে সংগ্ৰহ কৰা তথ্যসমূহ সেৱাৰ সৰ্বোৎকৃষ্টকৰণ কৰি থাকোতে সেই সেৱাৰ ফাংচনসমূহ সম্পাদন কৰিবলৈ ব্যৱহাৰ কৰা হয়, উদাহৰণ স্বৰূপে, MIUI সেৱাৰ সৈতে জড়িত কাৰ্যকলাপ ডাউনলোড কৰা, আপডেট কৰা, কাৰ্যকৰীকৰণ বা সৰ্বোৎকৃষ্টকৰণৰ বাবে ব্যৱহাৰ কৰা হয়। উদাহৰণস্বৰূপে, থীমছ ষ্ট'ৰে সংগ্ৰহ কৰা ব্যক্তিগত তথ্যসমূহ আপোনাৰ ডাউনলোডিং আৰু ব্ৰাউজিঙৰ ইতিহাসৰ আধাৰত ব্যক্তিগতকৃত থীম অনুমোদন সেৱা প্ৰদানৰ বাবে ব্যৱহাৰ কৰা হ'ব পাৰে।\n• আপোনাৰ ডিভাইচৰ সন্ধান। আপোনাৰ ফোনটো যদি চুৰি হয় বা হেৰায়, Xiaomi-ৰ ডিভাইচ সন্ধান সুবিধাই আপোনাৰ ফোনটো বিচৰা আৰু সুৰক্ষিত কৰাত সহায় কৰিব পাৰে। আপোনাৰ ফোনটোৱে প্ৰদান কৰা অৱস্থানৰ তথ্য ব্যৱহাৰ কৰি আপুনি এখন মেপত নিজৰ ফোনটোৰ অৱস্থান নিৰ্ধাৰণ, আপোনাৰ ফোনটো মচিব বা আপোনাৰ ফোনটো লক কৰিব পাৰে। আপুনি যেতিয়া সক্ৰিয়ভাৱে নিজৰ ফোনটো বিচাৰি থাকে তেতিয়া আপোনাৰ ম'বাইল ডিভাইচৰ পৰা অৱস্থানৰ তথ্য কেপচাৰ কৰা হয়; কোনো কোনো ক্ষেত্ৰত এই তথ্য চেল টাৱাৰ বা ৱাই-ফাই হটস্পটৰ পৰাও সংগ্ৰহ কৰা হয়। আপুনি ফোনৰ ছেটিংছত (ছেটিংছ - Mi একাউণ্ট - Xiaomi ক্লাউড - ডিভাইচ সন্ধান) যিকোনো সময়তে এই বৈশিষ্ট্যটো অন বা অফ কৰিব পাৰে।\nফটোত অৱস্থান তথ্যৰ ৰেকৰ্ডিং। এখন ফটো তোলোতে আপুনি আপোনাৰ অৱস্থানৰ তথ্য ৰেকৰ্ড কৰিব পাৰে। এই তথ্য আপোনাৰ ফটো ফ'ল্ডাৰসমূহৰ ভিতৰত দৃশ্যমান হয় আৰু অৱস্থানক আপোনাৰ ফটোৰ ধৰ্ম তথ্যত অন্তৰ্ভুক্ত কৰা হয়। আপুনি যদি এখন ফটো লওতে আপোনাৰ অৱস্থান ৰেকৰ্ড হোৱাটো নিবিচাৰে, তেন্তে আপুনি যিকোনো সময়তে আপোনাৰ ডিভাইচৰ কেমেৰা ছেটিংছৰ ভিতৰত এইটো অফ কৰিব পাৰে।\n• বাৰ্তা-সেৱা ফাংচন প্ৰদান (উদাহৰণ স্বৰূপে, Mi টক, Mi বাৰ্তা)। আপুনি যদি Mi টক ডাউনলোড আৰু ব্যৱহাৰ কৰে, তেন্তে Mi টকে সংগ্ৰহ কৰা তথ্য এই সেৱা সক্ৰিয় কৰাৰ কাৰণে আৰু ব্য়ৱহাৰকাৰী আৰু বাৰ্তাৰ প্ৰাপ্তকৰ্তাক চিনাক্ত কৰিবলৈ ব্যৱহাৰ কৰা হ'ব পাৰে। লগতে, এজন ব্যৱহাৰকাৰীয়ে এপসমূহ পুনঃ-ইনষ্টল কৰাৰ পাছত পূৰ্বৰ চাটসমূহ পুনঃ-লোড কৰিবলৈ বা বিভিন্ন ডিভাইচলৈ চিংক্ৰ'নাইজ কৰাত সুবিধা হ'বলৈ চাট ইতিহাস সঞ্চয় কৰা হয়। সেৱা সক্ৰিয় কৰিবলৈ আৰু সঠিক লক্ষ্যলৈ বাৰ্তা প্ৰেৰণ কৰাৰ লগতে সেৱাটো সক্ৰিয় কৰিবলৈ Mi বাৰ্তাৰ বাবে তথ্য (প্ৰেৰক আৰু প্ৰাপ্তকৰ্তাৰ ফোন নম্বৰ আৰু Mi বাৰ্তাৰ আইডিসমূহ) ব্যৱহাৰ কৰা হ'ব পাৰে।\n• অৱস্থান-নিৰ্দিষ্ট সেৱাসমূহ প্ৰদান। MIUI সেৱাসমূহ ব্যৱহাৰ কৰাৰ কালছোৱাত, আমাৰ দ্বাৰা, তৃতীয় পক্ষৰ সেৱা প্ৰদানকাৰী আৰু ব্যৱসায়িক অংশীদাৰৰ দ্বাৰা (অধিক তথ্যৰ বাবে তলত “আমি কিদৰে আপোনাৰ ব্যক্তিগত তথ্য ভাগ-বতৰা, হস্তান্তৰ আৰু ৰাজহুৱাভাৱে প্ৰকাশ কৰো চাওক”) আপোনাক সেৱাৰ সঠিক সংস্কৰণটো প্ৰদান কৰিবলৈ আৰু ব্যৱহাৰকাৰীৰ সম্ভাৱনীয় সৰ্বোত্তম অভিজ্ঞতা লাভৰ বাবে সেই অৱস্থানৰ সঠিক সবিশেষ, যেনে, বতৰৰ সবিশেষ, অৱস্থানলৈ প্ৰৱেশাধিকাৰ (Android প্লেটফৰ্মৰ অংশ ৰূপে) প্ৰদান কৰিবলৈও অৱস্থানৰ তথ্য ব্যৱহাৰ কৰা হ'ব পাৰে। আপুনি ছেটিংছত যিকোনো সময়তে কোনো এপৰ অৱস্থান সেৱাৰ ব্যৱহাৰ বন্ধ কৰিবলৈ অৱস্থান সেৱা অফ কৰিব পাৰে।\n• ব্যৱহাৰকাৰীৰ অভিজ্ঞতা উন্নীতকৰণ। ব্যৱহাৰকাৰীৰ অভিজ্ঞতা প্ৰ'গ্ৰাম দৰে কিছুমান বাছি ল'ব পৰা সুবিধাই ব্যৱহাৰকাৰীয়ে ম'বাইল ফোন আৰু MIUI সেৱাসমূহ কিদৰে ব্যৱহাৰ কৰে সেয়া Xiaomi-ক বিশ্লেষণ কৰিবলৈ দিয়ে, লগতে ক্ৰেশ্ব ৰিপৰ্ট প্ৰেৰণ কৰাৰ দৰে ব্যৱহাৰকাৰী অভিজ্ঞতা উন্নত কৰিবলৈ দিয়ে।\n• সুৰক্ষা কেন্দ্ৰ ব্যৱহাৰ কৰিবলৈ আপোনাক অনুমতি দিয়া। সংগৃহীত তথ্য সুৰক্ষাৰ বাবে আৰু সুৰক্ষা এপত সুৰক্ষা স্কেন, বেটাৰী ৰাহিকাৰক, অৱৰোধসূচী, পৰিষ্কাৰক আদিৰ দৰে ছিষ্টেম আপ-কীপিং ফাংচনসমূহৰ বাবে ব্যৱহাৰ কৰা হ'ব পাৰে। এই কাৰ্যকাৰিতাসমূহৰ কিছুমান তৃতীয় পক্ষৰ সেৱা প্ৰদানকাৰীয়ে আৰু/বা ব্যৱসায়িক অংশীদাৰে পৰিচালনা কৰে (অধিক তথ্যৰ বাবে তলত “আমি কিদৰে আপোনাৰ ব্যক্তিগত তথ্য ভাগ-বতৰা, হস্তান্তৰ আৰু ৰাজহুৱাভাৱে প্ৰকাশ কৰো চাওক")। সুৰক্ষা স্কেন ফাংচনৰ বাবে তথ্য (যিবিলাক ভাইৰাচ সংজ্ঞা সূচীসমূহৰ দৰে ব্যক্তিগত তথ্য নহয়) ব্যৱহাৰ কৰা হয়।\n• পুচ সেৱা প্ৰদান। বিজ্ঞাপনৰ সফলতাৰ মূল্যায়ন কৰিবলৈ আৰু চফ্টৱেৰ আপডেট, বিক্ৰী আৰু প্ৰচাৰকে ধৰি নতুন প্ৰডাক্টৰ ঘোষণাসমূহৰ সম্পৰ্কে MIUI-ৰ পৰা জাননী প্ৰেৰণৰ উদ্দেশ্যে Xiaomi পুচ সেৱা প্ৰদান কৰিবলৈ Mi একাউণ্ট আইডি আৰু GAID/IMEI নম্বৰসমূহো ব্যৱহাৰ কৰা হ'ব। তাৰোপৰি, চয়নিত তৃতীয় পক্ষৰ (যি আপোনাৰ ব্যক্তিগত তথ্যৰ ডাটা নিয়ন্ত্ৰক হ'ব – অধিক তথ্যৰ বাবে তলত “আমি কিদৰে আপোনাৰ ব্যক্তিগত তথ্য ভাগ-বতৰা, হস্তান্তৰ আৰু ৰাজহুৱাভাৱে প্ৰকাশ কৰো চাওক") অধীনত, Xiaomi পুচ সেৱাই MIUIৰ পৰা পোৱা আপোনাৰ Mi একাউণ্ট আইডি আৰু IMEI নম্বৰসমূহ ব্যৱহাৰ কৰি বিজ্ঞাপনৰ সফলতাৰ মূল্যায়ন আৰু জাননী প্ৰেৰণ কৰিব পাৰে। আপোনাৰ কিছুমান ব্যক্তিগত তথ্য আমি আপোনালৈ পুচ বাৰ্তা পঠিওৱাৰ উদ্দেশ্য়ে (আমাৰ সেৱাসমূহৰ ভিতৰত বাৰ্তা প্ৰেৰণ বা ইমেইলৰ দ্বাৰা বা অন্য ধৰণেৰে) ব্যৱহাৰ কৰিব পাৰো যিবোৰে আমাৰ প্ৰডাক্ট আৰু সেৱাসমূহ আৰু/বা চয়নিত তৃতীয় পক্ষৰ প্ৰডাক্ট বা সেৱা আগবঢ়ায় বা বিজ্ঞাপন দিয়ে। আপুনি ডিভাইচৰ ছেটিংছত আপোনাৰ অগ্ৰাধিকাৰসমূহ সলনি কৰি বা Xiaomi পুচ ব্যৱহাৰ কৰি তৃতীয় পক্ষৰ এপ/ৱেবছাইটৰ জৰিয়তে আপোনাৰ অগ্ৰাধিকাৰসমূহ পৰিচালনা কৰি যিকোনো সময়তে আমাৰ আৰু তৃতীয় পক্ষৰ পৰা বিপণন সম্পৰ্কীয় সমল লাভ কৰাটো বাদ দিব পাৰে। দয়া কৰি লগতে তলত “আপোনাৰ অধিকাৰসমূহ” চাওক।\n• ব্যৱহাৰকাৰীৰ পৰিচয়ৰ সত্যাপন। Xiaomi-এ ব্যৱহাৰকাৰীৰ পৰিচয় সত্যাপন কৰিবলৈ আৰু কৰ্তৃত্বহীন লগইন পৰিহাৰ কৰিবলৈ ECV মান ব্যৱহাৰ কৰে।\n• ব্যৱহাৰকাৰীৰ ফীডবেক সংগ্ৰহ। Xiaomi-ক সহায়ৰ বাবে আপুনি প্ৰদান কৰিবলৈ পচন্দ কৰা ফীডবেক আমাৰ সেৱাসমূহ উন্নত কৰি তোলাৰ ক্ষেত্ৰত মূল্যবান। আপুনি প্ৰদান কৰা ফীডবেক সম্পৰ্কে কাৰ্যপন্থা গ্ৰহণ কৰিবৰ বাবে Xiaomi-এ আপুনি প্ৰদান কৰা বা ব্যক্তিগত তথ্য ব্যৱহাৰ কৰি আপোনাৰ সৈতে যোগাযোগ কৰিব পাৰে আৰু সমস্যা সমাধান তথা সেৱা উন্নীতকৰণৰ বাবে সেই যোগাযোগৰ ৰেকৰ্ড ৰাখিব পাৰে।\n• জাননী প্ৰেৰণ। সময়ে সময়ে আমি গুৰুত্বপূৰ্ণ জাননী যেনে, ক্ৰয় আৰু আমাৰ চুক্তি, চৰ্ত আৰু নীতিসমূহৰ পৰিৱৰ্তন সম্পৰ্কে বাৰ্তা প্ৰেৰণ কৰিবলৈ আমি আপোনাৰ ব্যক্তিগত তথ্য ব্যৱহাৰ কৰিব পাৰো। যিহেতু এই ধৰণৰ তথ্যবোৰ Xiaom-ৰ সৈতে আপোনাৰ কথোপকথনৰ ক্ষেত্ৰত যথেষ্ঠ গুৰুত্বপূৰ্ণ সেয়ে এই ধৰণৰ তথ্য লাভ কৰিবলৈ অস্বীকাৰ কৰিবলৈ আপোনাক পৰামৰ্শ দিয়া নহয়।\n• প্ৰচাৰমূলক কাৰ্যকলাপৰ আয়োজন। আপুনি যদি Mi সম্প্ৰদায় বা Xiaomi-ৰ কোনো চচিয়েল মিডিয়া প্লেটফৰ্মৰ যোগেদি এটা ছুইপষ্টেক, প্ৰতিযোগিতা বা তেনে ধৰণৰ প্ৰচাৰত অংশ গ্ৰহণ কৰে, তেন্তে আমি আপোনালৈ পুৰস্কাৰ প্ৰেৰণ কৰিবলৈ আপুনি প্ৰদান কৰা ব্যক্তিগত তথ্য ব্যৱহাৰ কৰিব পাৰো।\n• অধিক উন্নত ব্যৱহাৰকাৰীৰ অভিজ্ঞতা প্ৰদানৰ বাবে আপোনাৰ ডিভাইচটো বিশ্লেষণ কৰা। আপোনাৰ ডিভাইচৰ অভিজ্ঞতা অধিক উন্নত কৰিবলৈ Xiaomi-এ হাৰ্ডৱেৰ আৰু চফ্টৱেৰৰ বিশ্লেষণ কৰিব।\nআমি আমাৰ প্ৰডাক্ট, সেৱামূহ, সামগ্ৰী আৰু বিজ্ঞাপন দিবলৈ আৰু সেইবোৰ অধিক উন্নত কৰিবলৈ এই তথ্য অন্য তথ্যৰ (ইয়াত কম্পিউটাৰ, ম'বাইল ফোন, স্মাৰ্ট টিভি আৰু অন্য সংযুক্ত ডিভাইচসমূহৰ দৰে বিভিন্ন ডিভাইচ বা সেৱাত থকা তথ্যক সামৰি) সৈতে একত্ৰিত কৰিব পাৰো। উদাহৰণ স্বৰূপে, আপুনি ব্যৱহাৰ কৰা যিবোৰ সেৱাৰ বাবে Mi একাউণ্ট একাউণ্টৰ প্ৰয়োজন হয়, সেই সকলো সেৱাতে আমি আপোনাৰ Mi একাউণ্টৰ সবিশেষ ব্যৱহাৰ কৰিব পাৰো। ইয়াৰ উপৰিও, আপোনাৰ বাবে অভিজ্ঞতা অধিক উন্নত কৰিবলৈ আৰু আমাৰ সেৱাসমূহ অধিক উন্নত কৰিবলৈ, প্ৰযোজ্য আইন আৰু অধিনিয়ম অনুসৰি আপোনাৰ অনুমতি সাপেক্ষে লেবেল সৃষ্টি কৰা, পৰামৰ্শ দিয়া, সমল কাষ্টমাইজ কৰা আৰু সুবিধাসমূহ ব্যক্তিগতকৰণ কৰাৰ কাৰণে আপোনাৰ বা আপোনাৰ সৈতে জড়িত বিভিন্ন প্ৰডাক্ট, সেৱা আৰু সৰঞ্জামৰ পৰা তথ্য সংগ্ৰহ কৰি সেইবোৰ শ্ৰেণীবদ্ধ কৰো। উদাহৰণ স্বৰূপে, আপোনাৰ আগ্ৰহ থকা প্ৰডাক্ট আৰু সেৱা অনুমোদন কৰিবলৈ Mi.comৰ ব্ৰাউজাৰত থকা অনুসন্ধানৰ ইতিহাস ব্যৱহাৰ কৰা। আৰু ওপৰত উল্লেখ কৰা মিশ্ৰণ আৰু প্ৰযোজ্য আইনৰ প্ৰয়োজন অনুসৰি আমি এনে মিশ্ৰণৰ বাবে আপোনাক বিশেষ নিয়ন্ত্ৰণ ব্যৱস্থা প্ৰদান কৰিম। আমাৰ প্ৰত্যক্ষ বিপণন প্ৰাপ্ত কৰা আৰু স্বয়ংক্ৰিয়ভাৱে সিদ্ধান্ত লোৱাটো বন্ধ কৰিবলৈ আপোনাৰ অধিকাৰ আছে। এই অধিকাৰসমূহ প্ৰয়োগ কৰিবলৈ আপুনি privacy@xiaomi.comলৈ ইমেইল প্ৰেৰণ কৰিব পাৰে বা প্ৰতিটো প্ৰডাক্টৰ পৃথক গোপনীয়তাৰ নীতিত বৰ্ণনা কৰা নিয়ন্ত্ৰণ ব্যৱস্থা পঢ়ি চাব পাৰে। দয়া কৰি লগতে তলত “আপোনাৰ অধিকাৰসমূহ” চাওক।\n2 কুকি আৰু অন্য প্ৰযুক্তিসমূহ\nকুকি, টেগ আৰু স্ক্ৰিপ্টসমূহৰ দৰে প্ৰযুক্তিসমূহ Xiaomi আৰু আমাৰ তৃতীয় পক্ষৰ সেৱা প্ৰদানকাৰী আৰু ব্যৱসায়িক অংশীদাৰে ব্যৱহাৰ কৰে (অধিক তথ্যৰ বাবে তলত “আমি কিদৰে আপোনাৰ ব্যক্তিগত তথ্য ভাগ-বতৰা, হস্তান্তৰ আৰু ৰাজহুৱাভাৱে প্ৰকাশ কৰো চাওক")। এই প্ৰযুক্তিসমূহ সামগ্ৰিকভাৱে ট্ৰেণ্ড বিশ্লেষণ কৰিবলৈ, ছাইট পৰিচালনা কৰিবলৈ, বেৱছাইটত ব্যৱহাৰকাৰীৰ গতিবিধি ট্ৰেক কৰিবলৈ, আৰু আমাৰ ব্যৱহাৰকাৰীসকলৰ বিষয়ে জনতাত্বিক তথ্য আহৰণৰ বাবে ব্যৱহাৰ কৰা হয়। আমি এই কোম্পানীসমূহ দ্বাৰা কোনো ব্যক্তিৰ ওপৰত এই প্ৰযুক্তিসমূহৰ ব্যৱহাৰৰ ওপৰত আধাৰিত সামগ্ৰিক ৰিপৰ্ট প্ৰাপ্ত কৰিব পাৰো। এই প্ৰযুক্তিসমূহে আমাক ব্যৱহাৰকাৰীৰ আচৰণক অধিক ভালদৰে বুজাত সহায় কৰে, ই আমাক জনায় যে মানুহে আমাৰ ৱেবছাইটৰ কোনটো অংশ চাইছে, লগতে বিজ্ঞাপন আৰু ৱেবত কৰা অনুসন্ধানৰ প্ৰভাৱক সহজ আৰু মূল্যাংকন কৰে। যিবোৰ ঠাইত স্থানীয় আইন অনুসৰি ইণ্টাৰনেট প্ৰট'কল (IP) ঠিকনাসমূহ বা একে ধৰণৰ চিনাক্তকাৰীক ব্যক্তিগত তথ্য বুলি ধৰা হয় সেইবোৰ ঠাইৰ বাহিৰে আন ঠাইত আমি কুকিসমূহ আৰু অন্য প্ৰযুক্তিৰ জৰিয়তে একত্ৰিত কৰা তথ্যক অ-ব্যক্তিগত বুলি গণ্য কৰো।\n• লগ ফাইলসমূহ: অধিকাংশ ৱেবছাইটৰ দৰে আমি কিছুমান নিৰ্দিষ্ট তথ্য সংগ্ৰহ কৰো আৰু লগ ফাইলসমূহত সঞ্চয় কৰি থও। এই তথ্যত ইণ্টাৰনেট প্ৰট'কল (IP) ঠিকনাসমূহ, ব্ৰাউজাৰৰ প্ৰকাৰ, ইণ্টাৰনেট সেৱা প্ৰদানকাৰী (ISP), প্ৰসংগ/প্ৰস্থান পৃষ্ঠাসমূহ, অপাৰেটিং ছিষ্টেম, তাৰিখ/সময় ষ্টাম্প, আৰু/বা ক্লিকষ্ট্ৰীম ডাটাক অন্তৰ্ভুক্ত থাকিব পাৰে। আমি এই স্বয়ংক্ৰিয়ভাৱে সংগৃহীত ডাটা আপোনাৰ বিষয়ে সংগ্ৰহ কৰা অন্য তথ্যৰ সৈতে লিংক নকৰো।\n• বিজ্ঞাপন: আমি আমাৰ ৱেবছাইটত বিজ্ঞাপন প্ৰদৰ্শন কৰিবলৈ বা অন্য ছাইটত আমাৰ বিজ্ঞাপন পৰিচালনা কৰিবলৈ আমাৰ তৃতীয় পক্ষৰ সেৱা প্ৰদানকাৰী আৰু ব্যৱসায়িক অংশীদাৰসকলৰ (অধিক তথ্যৰ বাবে তলত “আমি কিদৰে আপোনাৰ ব্যক্তিগত তথ্য ভাগ-বতৰা, হস্তান্তৰ আৰু ৰাজহুৱাভাৱে প্ৰকাশ কৰো চাওক”) সৈতে অংশীদাৰিত্ব কৰো। আপোনাৰ ব্ৰাউজিঙৰ কাৰ্যকলাপ আৰু আগ্ৰহৰ ওপৰত ভিত্তি কৰি আপোনাক বিজ্ঞাপন প্ৰদৰ্শন কৰিবলৈ এই ছাইটটো আৰু অন্য ছাইটসমূহত আপোনাৰ কাৰ্যকলাপ সম্পৰ্কে তথ্য আহৰণৰ বাবে আমাৰ তৃতীয় পক্ষৰ সেৱা প্ৰদানকাৰী আৰু ব্যৱসায়িক অংশীদাৰে কুকিৰ দৰে প্ৰযুক্তিসমূহ ব্যৱহাৰ কৰিব পাৰে। আমি আপোনাক এনে বিজ্ঞাপন সেৱা প্ৰদান কৰাৰ আগতে আপোনাৰ পৰা আগতীয়া সুস্পষ্ট সন্মতি আৰু বিৰোধহীনতাৰ স্পষ্ট ইতিবাচক সঁহাৰি আহৰণ কৰিম। আপুনি যদি আপোনাৰ আগ্ৰহৰ ভিত্তিত বিজ্ঞাপন প্ৰদানৰ বাবে এই তথ্য ব্যৱহাৰ কৰাটো নিবিচাৰে, তেন্তে, আপুনি ইয়াত http://preferences-mgr.truste.com ক্লিক কৰি এইটো বন্ধ কৰিব পাৰে।\n• ম'বাইল এনালিটিক্স: আপোনাৰ ফোনত আমাৰ ম'বাইল চফ্টৱেৰৰ কাৰ্যকাৰিতা ভালদৰে বুজি পোৱাত আমাক সহায় কৰিবলৈ আমি আমাৰ কিছুমান ম'বাইল এপ্লিকেশ্বনৰ ভিতৰত ম'বাইল এনালিটিক্স চফ্টৱেৰ ব্যৱহাৰ কৰো। এই চফ্টৱেৰে আপুনি কিমান সঘনাই এপ্লিকেশ্বনটো ব্যৱহাৰ কৰে, এপ্লিকেশ্বনটোৰ ভিতৰত সংঘটিত ইভেণ্টসমূহ, সমগ্ৰ ব্যৱহাৰ, কাৰ্যদক্ষতা ডাটা আৰু এপ্লিকেশ্বনটোৰ ভিতৰত ক'ত ক্ৰেশ্ব সংঘটিত হয়, সেই তথ্য ৰেকৰ্ড কৰিব পাৰে। আমি এনালিটিক্স চফ্টৱেৰৰ ভিতৰত সঞ্চয় কৰা তথ্য আপুনি ম'বাইল এপ্লিকেশ্বনৰ ভিতৰত জমা দিয়া কোনো ব্যক্তিগত তথ্যৰ সৈতে লিংক নকৰো।\n• স্থানীয় সংগ্ৰহণ – HTML5/Flash: আমি সমল আৰু অগ্ৰাধিকাৰসমূহ সঞ্চয় কৰিবলৈ HTML5 বা Flash-ৰ দৰে স্থানীয় সংগ্ৰহণ অৱজেক্টসমূহ (LSOসমূহ) ব্যৱহাৰ কৰো। আমাৰ ছাইটত কোনো নিৰ্দিষ্ট বৈশিষ্ট্য প্ৰদান কৰিবলৈ বা আপোনাৰ ৱেব ব্ৰাউজিং কাৰ্যকলাপ অনুসৰি বিজ্ঞাপন প্ৰদৰ্শন কৰিবলৈ আমি ব্যৱসায়িক সহযোগিতা কৰা তৃতীয় পক্ষসমূহেও তথ্য সংগ্ৰহ আৰু সঞ্চয়ৰ বাবে HTML5 বা Flash কুকিসমূহ ব্যৱহাৰ কৰে। HTML5 LSOসমূহ আঁতৰোৱাৰ বাবে বিভিন্ন ব্ৰাউজাৰে তেওঁলোকৰ নিজা ব্যৱস্থাপনা সঁজুলি আগবঢ়াব পাৰে। Flash কুকিসমূহ ব্যৱস্থাপনৰ বাবে, ইয়াত ক্লিক কৰক:http://www.macromedia.com/support/documentation/en/flashplayer/help/settings_manager07.html।\n3 আপোনাৰ ব্যক্তিগত তথ্য আমি কেনেকৈ ভাগ-বতৰা, হস্তান্তৰ আৰু ৰাজহুৱাভাৱে প্ৰকাশ কৰো\nআমি কোনো ব্যক্তিগত তথ্য তৃতীয় পক্ষক বিক্ৰী নকৰো। আপোনাৰ প্ৰয়োজনীয়তাৰ ভিত্তিত প্ৰডাক্ট তথা সেৱাসমূহ আগবঢ়োৱাকে সামৰি আমাৰ প্ৰডাক্ট তথা সেৱাসমূহ প্ৰদান আৰু উন্নত কৰিবলৈ আমি কেতিয়াবা কেতিয়াবা তৃতীয় পক্ষসমূহৰ সৈতে আপোনাৰ ব্যক্তিগত তথ্য ভাগ-বতৰা (তলত বৰ্ণনা কৰা অনুসৰি) কৰো। এই তথ্যসমূহ যদি আপুনি ভাগ-বতৰা কৰিবলৈ ইচ্ছা নকৰে, তেন্তে দয়া কৰি privacy@xiaomi.comত আমাৰ সৈতে যোগাযোগ কৰক।\n3.1.1 আপুনি সক্ৰিয়ভাৱে পচন্দ বা অনুৰোধ কৰাসমূহৰ ভাগ-বতৰা\nআপুনি স্পষ্টৰূপে প্ৰকাশ কৰা সন্মতিৰে সৈতে বা আপোনাৰ অনুৰোধ মৰ্মে, আপুনি মনোনীত কৰা নিৰ্দিষ্ট তৃতীয় পক্ষসমূহৰ লগত আপোনাৰ সন্মতি/অনুৰোধৰ পৰিসৰৰ ভিতৰত থাকি আমি আপোনাৰ ব্যক্তিগত তথ্যৰ ভাগ-বতৰা কৰিম। উদাহৰণ স্বৰূপে, আপুনি যেতিয়া এটা তৃতীয় পক্ষৰ ৱেবছাইট বা এপত ছাইন ইন কৰিবলৈ Mi একাউণ্ট ব্যৱহাৰ কৰে।\n3.1.2 আমাৰ গোটৰ সৈতে তথ্যৰ ভাগ-বতৰা\nবাণিজ্যিক কামকাজসমূহ সফলতাৰে পৰিচালনা কৰিবলৈ আৰু আমাৰ প্ৰডাক্ট তথা সেৱাসমূহৰ সকলো বৈশিষ্ট্য আপোনাৰ বাবে উপলব্ধ কৰিবলৈ, আমি Xiaomi-ৰ অন্য সহযোগী প্ৰতিষ্ঠানসমূহৰ সৈতে সময়ে সময়ে আপোনাৰ ব্যক্তিগত তথ্য ভাগ-বতৰা কৰিব পাৰো।\n3.1.3 আমাৰ গোটৰ ইক’ছিষ্টেম কোম্পানীসমূহৰ সৈতে ভাগ-বতৰা\nXiaomi-এ বহু কোম্পানীৰ এটা গোটৰ সৈতে কাম কৰে, আৰু এইসমূহে একেলগে Mi ইক'ছিষ্টেমৰ সৃষ্টি কৰে। Mi ইক'ছিষ্টেম কোম্পানীসমূহ Xiaomi-ৰ দ্বাৰা বিনিয়োজিত আৰু বিকাশিত স্বতন্ত্ৰ কোম্পানী আৰু এই কোম্পানীসমূহ নিজৰ নিজৰ ক্ষেত্ৰত বিশেষজ্ঞ। Xiaomi-এ আপোনাক Mi ইক'ছিষ্টেম কোম্পানীসমূহৰ ৰোমাঞ্চকৰ প্ৰডাক্ট আৰু সেৱাসমূহ প্ৰদান কৰিবলৈ আৰু সেইসমূহ উন্নত কৰিবলৈ (হাৰ্ডৱেৰ আৰু চফ্টৱেৰ দুয়োটা) আপোনাৰ ব্যক্তিগত তথ্য Mi ইক'ছিষ্টেম কোম্পানীসমূহৰ বাবে প্ৰকাশ কৰিব পাৰে। এই প্ৰডাক্ট বা সেৱাসমূহৰ কিছুমান Xiaomi ব্ৰেণ্ডৰ অধীনত থাকিলেও আনসমূহে তেওঁলোকৰ নিজৰ ব্ৰেণ্ড ব্যৱহাৰ কৰিব পাৰে। Mi ইক'ছিষ্টেম কোম্পানীসমূহেও হাৰ্ডৱেৰ আৰু চফ্টৱেৰ সেৱাসমূহ প্ৰদান কৰিবলৈ, আৰু অধিক উন্নত ফাংচন আৰু ব্যৱহাৰকাৰী অভিজ্ঞতা নিশ্চিত কৰিবলৈ সময়ে সময়ে Xiaomi ব্ৰেণ্ড আৰু Xiaomi-ৰ প্ৰডাক্ট বা সেৱাসমূহৰ সৈতে সম্পৰ্কীয় তথ্য Xiaomi-ৰ সৈতে ভাগ-বতৰা কৰিব পাৰে। আপোনাৰ ব্যক্তিগত তথ্য সংসাধনৰ নিৰাপত্তা নিশ্চিত কৰিবলৈ, ব্যক্তিগত তথ্যৰ এনক্ৰিপশ্বনক সামৰি, কিন্তু তাতে সীমাবদ্ধ নাথাকি Xiaomi-এ উপযুক্ত সাংগঠনিক আৰু কাৰিকৰী পদক্ষেপ হাতত ল'ব।\n3.1.4 তৃতীয় পক্ষৰ সেৱা প্ৰদানকাৰী আৰু বাণিজ্যিক সহযোগীসকলৰ সৈতে ভাগ-বতৰা\nএই গোপনীয়তাৰ নীতিত বৰ্ণিত প্ৰডাক্ট তথা সেৱাসমূহ আপোনাক প্ৰদান কৰাত আমাক সহায় কৰিবৰ বাবে, য’ত প্ৰয়োজন হয় তাত, আমি আমাৰ তৃতীয় পক্ষৰ সেৱা প্ৰদানকাৰী আৰু বাণিজ্যিক সহযোগীসকলৰ সৈতে আপোনাৰ ব্যক্তিগত তথ্য ভাগ-বতৰা কৰিব পাৰো।\nইয়াৰ ভিতৰত আছে আমাৰ বিতৰণ সেৱা প্ৰদানকাৰীসকল, ডাটা চেণ্টাৰসমূহ, ডাটা সংগ্ৰহণ কেন্দ্ৰসমূহ, গ্ৰাহক সেৱা প্ৰদানকাৰীসকল, বিজ্ঞাপন তথা বিপণন সেৱা প্ৰদানকাৰীসকল আৰু অন্যান্য বাণিজ্যিক সহযোগীসকল। এই তৃতীয় পক্ষসমূহে Xiaomi-ৰ হৈ বা এই গোপনীয়তাৰ নীতিৰ এটা বা তাতোধিক উদ্দেশ্যত আপোনাৰ ব্যক্তিগত তথ্য সংসাধন কৰিব পাৰে। আমি নিশ্চয়তা প্ৰদান কৰো যে আপোনাক সেৱা আগবঢ়াবলৈ প্ৰয়োজন হোৱা ব্যক্তিগত তথ্যৰ ভাগ-বতৰা কৰাটো কেৱল বিধিসন্মত, আইনী, অপৰিহাৰ্য, সুনিৰ্দিষ্ট আৰু স্পষ্টৰূপে প্ৰকাশিত উদ্দেশ্যৰ বাবেহে। তৃতীয় পক্ষৰ সেৱা প্ৰদানকাৰীসকলে আপোনাৰ অধিকাৰক্ষেত্ৰত প্ৰযোজ্য গোপনীয়তাৰ বিধি মানি চলাটো সুনিশ্চিত কৰাৰ ক্ষেত্ৰত Xiaomi-এ যথোচিতভাৱে চকু দিব আৰু চুক্তি সম্পাদন কৰিব। কোনো কোনো ক্ষেত্ৰত তৃতীয় পক্ষৰ সেৱা প্ৰদানকাৰীসকলৰ নিজা উপ-সংসাধকো থাকিব পাৰে।\nকাৰ্যদক্ষতাৰ পৰিমাপ, বিশ্লেষণ আৰু অন্যান্য বাণিজ্যিক সেৱা প্ৰদান কৰিবলৈ, আমি একত্ৰিত ৰূপত তৃতীয় পক্ষসমূহৰ (আমাৰ ৱেবছাইটসমূহত থকা বিজ্ঞাপনদাতাসকলৰ দৰে) সৈতেও আমি তথ্য (অনা-ব্যক্তিগত তথ্য) ভাগ-বতৰা কৰিব পাৰো। আমি বিজ্ঞাপনদাতা তথা অন্যান্য ব্যৱসায়িক অংশীদাৰসকলক তেওঁলোকৰ বিজ্ঞাপন কাৰ্য তথা সেৱাসমূহৰ সাৰ্থকতা আৰু ক'ভাৰেজ মূল্যায়ন কৰাত সহায় কৰিবলৈ আমাৰ ওচৰত থকা তথ্যৰ ব্যৱহাৰ কৰো, আৰু তেওঁলোকৰ সেৱাসমূহ ব্যৱহাৰ কৰা লোকসকলৰ প্ৰকৃতি কেনেধৰণৰ আৰু তেওঁলোকৰ ৱেবছাইট, এপ তথা সেৱাসমূহ মানুহে কিদৰে ব্যৱহাৰ কৰে তাৰ বুজ লও। আমি তেওঁলোকৰ সৈতে আমাৰ সেৱাসমূহৰ সাধাৰণ ব্যৱহাৰ ট্ৰেণ্ডসমূহো বিনিময় কৰো, যেনে মানুহৰ এটা নিৰ্দিষ্ট গোটত কোনো এক নিৰ্দিষ্ট প্ৰডাক্ট ক্ৰয় কৰা বা কোনো নিৰ্দিষ্ট লেনদেনত জড়িত থকা উপভোক্তাসকলৰ সংখ্যা।\nআইনী প্ৰয়োজনীতা, আইনী প্ৰক্ৰিয়া, মেল-মোকৰ্দমা অনুসৰি আৰু/বা ৰাজহুৱা এজেন্সি তথা চৰকাৰী এজেন্সিসমূহৰ অনুৰোধ মৰ্মে, Xiaomi-এ আপোনাৰ ব্যক্তিগত তথ্য প্ৰকাশ কৰিবলগীয়া হ'ব পাৰে। যদিহে প্ৰকাশকৰণ ৰাষ্ট্ৰীয় সুৰক্ষা, আইন বলৱৎ, বা অন্য জন স্বাৰ্থৰ কাৰণত অপৰিহাৰ্য বা যথোচিত হয়, তেতিয়াও আমি আপোনাৰ তথ্য প্ৰকাশ কৰিব পাৰো।\nআমাৰ চৰ্তসমূহ কাৰ্যকৰী কৰিবৰ বাবে বা আমাৰ ব্যৱসায়, আধিকাৰ, সম্পদ, প্ৰজাক্টসমূহ সুৰক্ষিত কৰিবৰ বাবে, নাইবা ব্যৱহাৰকাৰীসকলক সুৰক্ষা প্ৰদান কৰিবলৈ, অথবা যদিহে তলত দিয়া উদ্দেশ্যসমূহৰ (প্ৰডাক্টৰ কৰ্তৃত্বহীন ব্যৱহাৰ নিৰ্ণয়, প্ৰতিৰোধ বা প্ৰবঞ্চনাৰ সমস্যা সমাধান) বাবে এই প্ৰকাশকৰণ যথাৰ্থভাৱে অপৰিহাৰ্য হয়, তেন্তে তেতিয়াও আমি আপোনাৰ তথ্য প্ৰকাশ কৰিব পাৰো। (এনে পৰিস্থিতিও হ'ব পাৰে য'ত আপোনাৰ সন্মতিৰ অবিহনেই Xiaomi-এ আপোনাৰ ব্যক্তিগত তথ্য সংগ্ৰহ, ব্যৱহাৰ আৰু প্ৰকাশ কৰিব পাৰে, অৱশ্যে ই কেৱল প্ৰযোজ্য তথ্য সুৰক্ষা আইনে অনুমতি দিয়া পৰ্যন্তহে)। ই আপোনাৰ ব্যক্তিগত তথ্য জনসাধাৰণ বা চৰকাৰী এজেন্সিসমূহক প্ৰদান; প্ৰবঞ্চনা, উলংঘন আৰু অন্য হানিকাৰক আচৰণ প্ৰতিৰোধ কৰিবলৈ আপোনাৰ একাউণ্টৰ বিশ্বাসযোগ্যতা সম্পৰ্কে তৃতীয় পক্ষৰ অংশীদাৰসকলৰ সৈতে যোগাযোগ কৰা কাৰ্যক সামৰি ল'ব পাৰে।\nতাৰোপৰি, আমি এইসমূহৰ সৈতে আপোনাৰ ব্যক্তিগত তথ্য ভাগ-বতৰা কৰিব পাৰো:\n• আমি যেতিয়া পেছাদাৰী পৰামৰ্শ বিচাৰো তেতিয়া আমাক পৰামৰ্শ দিয়া আমাৰ হিচাপৰক্ষক, হিচাপ পৰীক্ষক, আইনজীৱি বা তেনেধৰণৰ উপদেষ্টাসকলৰ সৈতে; আৰু\n• Xiaomi গোটত থকা এটা সংস্থাৰ সৈতে সম্পৰ্ক থকা এটা বাস্তৱিক অথবা সম্ভাব্য বিক্ৰী নাইবা বাণিজ্যিক লেনদেন কৰাৰ ক্ষেত্ৰত বিনিয়োগকাৰী তথা অন্যান্য প্ৰাসংগিক তৃতীয় পক্ষসমূহৰ সৈতে; আৰু\n• অন্য যিকোনো তৃতীয় পক্ষ, যদিহে আপুনি নিৰ্দিষ্ট প্ৰকাশকৰণৰ সন্দৰ্ভত তেনে কৰিবলৈ কৰ্তৃত্ব প্ৰদান কৰে।\nতলত দিয়া পৰিস্থিতিসমূহৰ বাহিৰে Xiaomi-এ কোনো ব্যক্তিলৈ আপোনাৰ তথ্য হস্তান্তৰ নকৰে:\n• যেতিয়া আমি আপোনাৰ পৰা স্পষ্ট সন্মতি আদায় কৰো;\n• যেতিয়া Xiaomi ইয়াৰ সকলোবোৰ বা আংশিক সম্পত্তি বিলয়ন, অধিগ্ৰহণ বা বিক্ৰী কৰা কাৰ্যত জড়িত হয়, তেতিয়া আমি আপোনাৰ ব্যক্তিগত তথ্যৰ মালিকীস্বত্ব, ব্যৱহাৰ আৰু যিকোনো বিকল্পত হোৱা সাল-সলনিৰ বিষয়ে সম্ভাব্যৰূপে আপোনাৰ ওচৰত থকা এটা ই-মেইল আৰু/বা আমাৰ ৱেবছাইটবোৰত এক গুৰুত্বপূৰ্ণ জাননী জাৰী কৰি আপোনাক অৱগত কৰিম।\n3.3 ৰাজহুৱা প্ৰকাশ\nতাৰোপৰি কোনো পুৰস্কাৰ বিজয়ীৰ তালিকা প্ৰকাশ কৰাৰ সময়ত চিনাক্ত কৰিব নোৱৰা ৰূপত বিজেতাৰ মোবাইল ফোন নম্বৰ বা Mi একাউণ্ট আইডি অথবা ব্যৱহাৰকৰ্তাৰ নাম প্ৰকাশ কৰোতে, Xiaomi-এ তলত দিয়া পৰিস্থিতিসমূহত কেৱল তেতিয়াহে আপোনাৰ ব্যক্তিগত তথ্য ৰাজহুৱাভাৱে প্ৰকাশ কৰিব:\n• আইন বা যুক্তিৰ ভিত্তিত ৰাজহুৱাভাৱে প্ৰকাশ: ইয়াত আছে আইন আৰু বিধি-ব্যৱস্থাসমূহ, আইনী প্ৰক্ৰিয়াসমূহ, মেল-মোকৰ্দমা বা কৰ্তৃত্বসম্পন্ন চৰকাৰী বিভাগসমূহৰ অনুৰোধ।\n4 আপোনাৰ ব্যক্তিগত তথ্য আমি কেনেকৈ মজুত তথা সুৰক্ষিত কৰি ৰাখো\n4.1 Xiaomi-ৰ সুৰক্ষা কবচ\nআপোনাৰ ব্যক্তিগত তথ্য নিৰাপদে ৰাখিবলৈ আমি প্ৰতিশ্ৰুতিবদ্ধ। আমি আপোনাৰ ম'বাইল ডিভাইচ আৰু Xiaomi ৱেবছাইটৰ পৰা সংগ্ৰহ কৰা তথ্য ৰক্ষা কৰিবলৈ আৰু সেইসমূহৰ সুৰক্ষা প্ৰদানৰ বাবে সেইসমূহলৈ কৰ্তৃত্বহীন প্ৰৱেশ, ফাদিল বা অন্য তেনে বিপদাশংকা প্ৰতিৰোধ কৰিবলৈ, আমি আইনসন্মতভাৱে প্ৰয়োজনীয় যথেষ্ট বাস্তৱিক, ইলেক্ট্ৰনিক আৰু পৰিচালনা সংক্ৰান্তীয় পদ্ধতি ব্যৱহাৰ কৰিছো। আমি প্ৰযোজ্য আইন অনুযায়ী আপোনাৰ ব্যক্তিগত তথ্যক সুৰক্ষিত কৰাটো সুনিশ্চিত কৰিম। উদাহৰণস্বৰূপে, আপুনি আপোনাৰ Mi একাউণ্টলৈ প্ৰৱেশ কৰোতে অধিক সুৰক্ষাৰ বাবে আমাৰ দুটা-পৰ্যায়ৰ সত্যাপন কাৰ্যসূচী পচন্দ কৰিব পাৰে। যেতিয়া আপুনি আপোনাৰ Xiaomi ডিভাইচৰ পৰা আমাৰ ছাৰ্ভাৰলৈ ডাটা প্ৰেৰণ কৰে বা প্ৰাপ্ত কৰে, তেতিয়া আমি সেই ডাটাসমূহ চিকিউৰ চকেট লেয়াৰ (“SSL”) আৰু অন্য এলগ'ৰিদমসমূহ ব্যৱহাৰ কৰি এনক্ৰিপ্ট হৈ থকাটো নিশ্চিত কৰো।\nআপোনাৰ সকলো ব্যক্তিগত তথ্য এনে সুৰক্ষিত ছাৰ্ভাৰত সঞ্চিত আৰু নিয়ন্ত্ৰিত পৰিৱেশত সংৰক্ষিত কৰা হয়। আমি গুৰুত্ব আৰু স্পৰ্শকাতৰতাৰ ওপৰত নিৰ্ভৰ কৰি আপোনাৰ তথ্যৰ শ্ৰেণীবিভাজন কৰো আৰু আপোনাৰ ব্যক্তিগত তথ্যৰ বাবে প্ৰয়োজনীয় স্তৰৰ নিৰাপত্তা নিশ্চিত কৰো। ক্লাউড-আধাৰিত ডাটা সংগ্ৰহণৰ বাবে আমাৰ বিশেষ প্ৰৱেশ নিয়ন্ত্ৰণ আছে, আৰু কোনো কৰ্তৃত্বহীন প্ৰৱেশ আৰু ব্যৱহাৰৰ পৰা তথ্য ৰক্ষা কৰিবলৈ আমি ভৌতিক সুৰক্ষা পদক্ষেপসমূহক সামৰি আমাৰ তথ্য সংগ্ৰহ, সংগ্ৰহণ আৰু সংসাধন পদ্ধতি নিয়মীয়াকৈ সমীক্ষা কৰো।\nআমাৰ বাণিজ্যিক অংশীদাৰ তথা তৃতীয় পক্ষৰ সেৱা প্ৰদানকাৰীসকলে যাতে আপোনাৰ ব্যক্তিগত তথ্য সুৰক্ষিত কৰি ৰখাত সক্ষম হয় তাক সুনিশ্চিত কৰিবলৈ আমি তেওঁলোকৰ ওপৰত যথোচিতভাৱে চকু দিও। চুক্তিমূলক প্ৰতিবন্ধকতাসমূহ প্ৰয়োগৰ দ্বাৰা আৰু প্ৰয়োজনবশতঃ গণনা আৰু মূল্যায়ন কাৰ্য সম্পন্ন কৰি এই তৃতীয় পক্ষসমূহে যথোপযুক্ত সুৰক্ষা মান বাহাল ৰাখিছে নে নাই সেয়াও আমি পৰীক্ষা কৰো। তাৰ লগতে, আপোনাৰ ব্যক্তিগত তথ্যলৈ প্ৰৱেশ কৰা আমাৰ কৰ্মচাৰীসকল আৰু আমাৰ বাণিজ্যিক অংশীদাৰ তথা তৃতীয় পক্ষৰ সেৱা প্ৰদানকাৰীসকল গোপনীয়তাৰ আৰোপযোগ্য চুক্তিমূলক বাধ্যবাধকতাসমূহ মানি চলাৰ বাবে বাধ্য।\nব্যক্তিগত তথ্যক সুৰক্ষা প্ৰদান কৰা বিষয়টোৰ গুৰুত্বৰ ওপৰত আমাৰ কৰ্মচাৰীসকলৰ সজাগতা বৃদ্ধিৰ বাবে আমি নিৰাপত্তা তথা গোপনীয়তা ৰক্ষা প্ৰশিক্ষণৰ পাঠ্যক্ৰম অনুষ্ঠিত কৰো। আপোনাৰ ব্যক্তিগত তথ্যক সুৰক্ষাকবচ প্ৰদান কৰিবলৈ আমি সকলোবোৰ ব্যৱহাৰযোগ্য তথা আইনীভাৱে প্ৰয়োজনীয় পদক্ষেপ গ্ৰহণ কৰিম। অৱশ্যে, আপুনি সচেতন হোৱা উচিত যে ইণ্টাৰনেটৰ ব্যৱহাৰ সম্পূৰ্ণৰূপে নিৰাপদ নহয়, আৰু এইটো কাৰণতে ইণ্টাৰনেটৰ জৰিয়তে আপোনাৰ পৰা বা আপোনালৈ হস্তান্তৰিত হওতে যিকোনো ব্যক্তিগত তথ্যৰ সুৰক্ষা বা অখণ্ডতাৰ আমি নিশ্চয়তা দিব নোৱাৰো।\nআমি প্ৰযোজ্য তথ্য সুৰক্ষা আইনৰ দ্বাৰা ব্যক্তিগত তথ্য উলংঘনক নিয়ন্ত্ৰণ কৰো, য’ত প্ৰয়োজন বোধে, সংশ্লিষ্ট তথ্য সুৰক্ষা নিৰীক্ষণ প্ৰাধিকৰণক সেই উলংঘনৰ বিষয়ে অৱগত কৰাটোও অন্তৰ্ভুক্ত হৈ থাকে।\n4.2 আপুনি কি কৰিব পাৰে\nঅন্য ৱেবছাইটসমূহৰ পাছৱৰ্ড ফাদিল হৈ পৰিলে আপোনাৰ Xiaomi-ৰ একাউণ্টটো হানি হ'ব পৰাকৈ আপোনাৰ লগইন পাছৱৰ্ড বা একাউণ্ট তথ্য কাৰো আগত প্ৰকাশ নকৰাকৈ (যদিহে সেই ব্যক্তিজন আপোনাৰ কৰ্তৃত্ব-প্ৰাপ্ত লোক নহয়) Xiaomi-ৰ বাবে এটা অনন্য পাছৱৰ্ড ছেট কৰিব পাৰে। সম্ভৱ হ'লে, দয়া কৰি কাৰো আগত আপুনি প্ৰাপ্ত কৰা সত্যাপন ক'ডটো প্ৰকাশ নকৰিব (নিজকে Xiaomi গ্ৰাহক সেৱাৰ বুলি দাবী কৰা ব্যক্তিসকলক সামৰি)। যেতিয়া আপুনি বিশেষকৈ অন্য কাৰোবাৰ কম্পিউটাৰ বা ৰাজহুৱা ইণ্টাৰনেট টাৰ্মিনেলসমূহৰ পৰা Xiaomi ৱেবছাইটত এজন Mi একাউণ্ট ব্যৱহাৰকাৰী ৰূপে লগ ইন কৰে, তেতিয়া আপুনি ছেচনৰ অন্তত সদায় লগ আউট কৰা উচিত।\nআপোনাৰ ব্যক্তিগত তথ্য গোপনীয়কৈ ৰখাৰ বিফলতাৰ ফলাফলস্বৰূপে যদি কোনো তৃতীয় পক্ষই আপোনাৰ ব্যক্তিগত তথ্যলৈ প্ৰৱেশ লাভ কৰে, তেন্তে তাৰ বাবে Xiaomi-ক জগৰীয়া কৰিব নোৱাৰি। ইতিপূৰ্বে উল্লেখ কৰা সমূহৰ উপৰিও, যদি আপোনাৰ একাউণ্ট অন্য কোনো ইণ্টাৰনেট ব্যৱহাৰকাৰীয়ে কৰ্তৃত্বহীনভাৱে ব্যৱহাৰ কৰে বা অন্য কোনো সুৰক্ষা লংঘন হয়, তেন্তে আপুনি আমাক অবিলম্বে অধিসূচিত কৰা উচিত। আপোনাৰ সহায়ে আমি আপোনাৰ ব্যক্তিগত তথ্যৰ গোপনীয়তা ৰক্ষা কৰাত সহায় কৰিব।\n4.3 আপোনাৰ ডিভাইচত অন্য বৈশিষ্ট্যসমূহলৈ প্ৰৱেশাধিকাৰ\nআমাৰ এপ্লিকেশ্বনসমূহে সম্পৰ্ক, এছএমএছ সংগ্ৰহণ আৰু ৱাই-ফাই নেটৱৰ্ক স্থিতি ইত্যাদি ব্যৱহাৰ কৰিবলৈ ইমেইল সক্ষম কৰাকে সামৰি আপোনাৰ ডিভাইচৰ কিছুমান নিৰ্দিষ্ট বৈশিষ্ট্যলৈ প্ৰৱেশাধিকাৰৰ প্ৰয়োজন হ'ব পাৰে। এই তথ্যই এপ্লিকেশ্বনসমূহক আপোনাৰ ডিভাইচক চলিবলৈ আৰু এপ্লিকেশ্বনসমূহৰ সৈতে আপোনাক ভাৱ-বিনিময় কৰিবলৈ অনুমতি দিয়ে। আপুনি ডিভাইচৰ পৰ্যায়ত বা privacy@xiaomi.com-ত আমাৰ সৈতে যোগাযোগ কৰি সেইবোৰ অফ কৰাৰ দ্বাৰা যিকোনো সময়তে আপোনাৰ অনুমতিসমূহ প্ৰত্যাহাৰ কৰিব পাৰে।\n4.4 ধাৰণ নীতি\nএক নিৰ্দিষ্ট প্ৰডাক্ট বা সেৱাৰ বাবে প্ৰদান কৰা অথবা প্ৰযোজ্য আইন ব্যৱস্থাৰ প্ৰয়োজনীয়তা অনুসৰি এই গোপনীয়তাৰ নীতি বা যিকোনো সুকীয়া গোপনীয়তাৰ নীতিত বৰ্ণিত তথ্য সংগ্ৰহৰ উদ্দেশ্যে প্ৰয়োজনীয় কালৰ বাবে আমি ব্যক্তিগত তথ্যবোৰ ধৰি ৰাখো। ধাৰণ কালৰ বিষয়ে সবিশেষ নিৰ্দিষ্ট সেৱা বা সংশ্লিষ্ট প্ৰডাক্টৰ পৃষ্ঠাটোত স্পষ্টকৈ উল্লেখ কৰা হয়। তথ্য সংগ্ৰহৰ উদ্দেশ্য এবাৰ সম্পূৰ্ণ হৈ উঠাৰ পাছত, বা বিলোপৰ বাবে আমি আপোনাৰ অনুৰোধ লাভ কৰাটো নিশ্চিত কৰাৰ পাছত, নাইবা সংশ্লিষ্ট প্ৰডাক্ট বা সেৱাটোৰ কামকাজ বাতিল কৰাৰ পাছত, আমি ব্যক্তিগত তথ্য ধাৰণ কৰাটো বন্ধ কৰিম তথা সেইবোৰ বিলোপ কৰিম বা পৰিচয়বিহীন কৰি তুলিম। ইয়াৰ ব্যতিক্ৰম হ'ল আমি জন স্বাৰ্থ, বৈজ্ঞানিক, ঐতিহাসিক গৱেষণা বা পৰিসংখ্যাজনিত উদ্দেশ্যসমূহৰ বাবে ব্যক্তিগত তথ্য সংসাধন কৰো। প্ৰযোজ্য আইন বা আপোনাৰ অনুৰোধৰ আধাৰত অনুমতি লাভ কৰিলে তথ্য সংগ্ৰহৰ মূল উদ্দেশ্যৰ সম্পৰ্কৰ সৈতে পৰৱৰ্তী তথ্য সংসাধনৰ কোনো সম্পৰ্ক নেথাকিলেও Xiaomi-এ ইয়াৰ স্বীকৃত ধাৰণ কালতকৈ বেছিদিনৰ বাবে এই ধৰণৰ তথ্যবোৰ ধৰি ৰাখিব।\n5 আপোনাৰ অধিকাৰসমূহ\nআপোনাৰ ব্যক্তিগত তথ্যৰ নিয়ন্ত্ৰণ\n5.1 ছেটিংছ নিয়ন্ত্ৰণ\nXiaomi-এ স্বীকাৰ কৰে যে ব্যক্তি বিশেষে গোপনীয়তা সম্পৰ্কীয় ধাৰণা ভিন্ন হ'ব পাৰে। সেয়েহে, আমি আপোনাক আপোনাৰ ব্যক্তিগত তথ্যৰ সংগ্ৰহ, ব্যৱহাৰ, প্ৰকাশ বা সংসাধন প্ৰতিবন্ধিত আৰু আপোনাৰ গোপনীয়তা ছেটিংছ নিয়ন্ত্ৰণ কৰিবলৈ Xiaomi-এ প্ৰদান কৰা উপায়সমূহৰ উদাহৰণ প্ৰদান কৰো।\n• ব্যৱহাৰকাৰী অভিজ্ঞতা কাৰ্যসূচী আৰু অৱস্থানলৈ প্ৰৱেশ ফাংচনসমূহৰ বাবে অন/অফ টগ'ল;\n• Mi একাউণ্টলৈ লগ ইন বা লগ আউট;\n• Xiaomi ক্লাউড চিংক ফাংচনসমূহৰ বাবে অন/অফ টগ'ল; আৰু\n• Xiaomi ক্লাউডত সঞ্চিত যিকোনো তথ্য i.mi.com-ৰ মাধ্যমেৰে বিলোপ কৰা;\n• স্পৰ্শকাতৰ আৰু ব্যক্তিগত তথ্যৰ সৈতে সম্পৰ্কিত অন্য সেৱা আৰু কাৰ্যক্ষমতাসমূহ অন/অফ টগ'ল। আপুনি আপোনাৰ ডিভাইচৰ সুৰক্ষা স্থিতি সম্পৰ্কীয় অধিক বিৱৰণ MIUI সুৰক্ষা এপৰ পৰাও আহৰণ কৰিব পাৰে।\nযদি ওপৰত উল্লেখ কৰা উদ্দেশ্যসমূহৰ বাবে আমি আপোনাৰ ব্যক্তিগত তথ্য ব্যৱহাৰ কৰাত আপুনি সন্মত হৈছিল, তেন্তে আপুনি যিকোনো সময়তে privacy@xiaomi.com-ত আমালৈ ইমেইল কৰি আপোনাৰ মন পৰিৱৰ্তন কৰিব পাৰে।\n5.2 আপোনাৰ ব্যক্তিগত তথ্যৰ ওপৰত আপোনাৰ অধিকাৰ\nপ্ৰযোজ্য আইন আৰু বিধিনিয়মৰ ওপৰত নিৰ্ভৰ কৰি, আমি আপোনাৰ বিষয়ে ধৰি ৰখা অন্য যিকোনো তথ্যলৈ প্ৰৱেশ, সংশোধন তথা বিলোপ কৰাৰ অধিকাৰ আপোনাৰ আছে (ইয়াৰ পিছৰ পৰা ইয়াক অনুৰোধ বুলি অভিহিত কৰা হ’ব)।\nআপোনাৰ Mi একাউণ্টত থকা ব্যক্তিগত তথ্যৰ সৈতে সম্পৰ্কিত বিৱৰণসমূহ http://account.mi.com–ত বা আপোনাৰ ডিভাইচত আপোনাৰ একাউণ্টত লগ ইন কৰিও প্ৰৱেশ বা নবীকৰণ কৰিব পাৰে। অতিৰিক্ত তথ্যৰ বাবে, দয়া কৰি তলত দিয়া ইমেইল ঠিকনাটোত আমালৈ লিখক বা আমাৰ সৈতে যোগাযোগ কৰক। ইমেইল: privacy@xiaomi.com।\nআপোনাৰ অনুৰোধে প্ৰযোজ্য আইন তথা বিধিনিয়ম আৰু তলত দিয়া চৰ্তসমূহ পূৰণ কৰাটো এই গোপনীয়তা নীতিয়ে বিচাৰে:\n(1) অনুৰোধৰ ক্ষেত্ৰত Xiaomi-ৰ সম্পূৰ্ণ প্ৰৱেশাধিকাৰৰ যোগেদি আৰু আপোনাৰ তথ্যৰ সুৰক্ষাৰ বাবে, আপোনাৰ এই অনুৰোধ লিখিত হ’ব লাগিব (যদিহে স্থানীয় আইনে স্পষ্ট ৰূপত মৌখিক অনুৰোধ স্বীকাৰ নকৰে);\n(2) আপোনাৰ পৰিচয়ৰ সত্যাপন কৰাত Xiaomi-ক সক্ষম কৰি তুলিবৰ বাবে পৰ্যাপ্ত তথ্য প্ৰদান কৰিব লাগিব আৰু আৱেদনকাৰী যে যি তথ্যৰ বাবে অনুৰোধ কৰিছে তাৰ বিষয় বা বৈধ কৰ্তৃত্বশীল ব্যক্তি তাক সুনিশ্চিত কৰিব লাগিব।\nআপোনাৰ অনুৰোধ সংসাধন কৰিব পাৰি বুলি নিশ্চিত কৰিবলৈ আমি যেতিয়া এবাৰ পৰ্যাপ্ত তথ্য লাভ কৰিম, তেতিয়া আপোনাৰ প্ৰযোজ্য তথ্য সুৰক্ষা আইনত উল্লেখ কৰা যিকোনো সময়সীমাৰ ভিতৰত আপোনাৰ অনুৰোধৰ উত্তৰ দিবলৈ চেষ্টা কৰিম।\n• আপোনাৰ ব্যক্তিগত তথ্য আমি কেনেকৈ ব্যৱহাৰ কৰো সেই বিষয়ে আৰু লগতে আপোনাৰ অধিকাৰসমূহৰ বিষয়ে স্পষ্ট, স্বচ্ছভাৱে আৰু সহজে বুজি পোৱাকৈ তথ্য লাভ কৰাৰ অধিকাৰ আপোনাৰ আছে। সেইবাবেই এই গোপনীয়তাৰ নীতিত আমি আপোনাক তথ্য প্ৰদান কৰিছো।\n• প্ৰযোজ্য আইনৰ প্ৰয়োজনীয়তাৰ আধাৰত, আমি সংগ্ৰহ তথা সংসাধন কৰা আপোনাৰ ব্যক্তিগত তথ্যৰ এটা প্ৰতিলিপি আপোনাৰ অনুৰোধ অনুসৰি বিনামূল্যে প্ৰদান কৰা হ’ব। প্ৰাসংগিক তথ্যৰ ক্ষেত্ৰত অন্য কোনো অতিৰিক্ত অনুৰোধৰ বাবে আমি প্ৰযোজ্য আইন অনুসৰি আপোনাৰ পৰা প্ৰকৃত ব্যৱস্থাপন ব্যয়ৰ ওপৰত ভিত্তি কৰি গণনা কৰা এক যুক্তিসংগত মাছুল বিচাৰিব পাৰো।\n• যদিহে আমাৰ ওচৰত থকা আপোনাৰ তথ্য ভুল বা অসম্পূৰ্ণ হয়, তেন্তে ব্যৱহাৰৰ উদ্দেশ্যৰ ওপৰত ভিত্তি কৰি আপোনাৰ ব্যক্তিগত তথ্যসমূহ শুদ্ধ তথা সম্পূৰ্ণ কৰি তোলাৰ অধিকাৰ আপোনাৰ আছে।\n• প্ৰযোজ্য আইনৰ প্ৰয়োজনীয়তাৰ আধাৰত, আপোনাৰ ব্যক্তিগত তথ্য ব্যৱহাৰ কৰি থকাৰ বাবে আমাৰ কোনো যুক্তিসংগত কাৰণ নেথাকিলে সেইসমূহ বিলোপ বা অপসাৰণ কৰিবলৈ অনুৰোধ জনোৱাৰ অধিকাৰ আপোনাৰ ওচৰত থাকিব। আপোনাৰ বিলোপন সম্পৰ্কীয় অনুৰোধৰ বিভিন্ন দিশৰ ওপৰত আমি বিবেচনা কৰিম আৰু কাৰিকৰী উপায়সমূহক সামৰি যুক্তিসংগত পদক্ষেপ গ্ৰহণ কৰিম। যদিহে অধিকাৰ বৰ্তি থাকে, তেন্তে প্ৰযোজ্য আইনী তথা সুৰক্ষা প্ৰযুক্তিৰ বাবে বেকআপ ছিষ্টেমৰপৰা আমি সেই তথ্য ততালিকে অপসাৰণ কৰিবলৈ সক্ষম নহ'বও পাৰো। যদি তেনে হয়, তেন্তে বেকআপ পৰিষ্কাৰ নকৰালৈকে বা সেই তথ্য বেনামী নকৰালৈকে আমি আপোনাৰ তথ্য নিৰাপদে মজুত ৰাখিম আৰু যিকোনো পৰৱৰ্তী সংসাধনৰ পৰা আঁতৰাই ৰাখিম।\n• ডাইৰেক্ট মাৰ্কেটিঙৰ বাবে সংসাধন (য’ত প্ৰ'ফাইলিং ব্যৱহাৰ হয় তাক সামৰি), আৰু কিছুমান নিৰ্দিষ্ট প্ৰেক্ষাপটত য’ত সংসাধনৰ (প্ৰ'ফাইলিঙকে সামৰি) আইনগত ভিত্তি আমাৰ ন্যায্য স্বাৰ্থ হয়, সেইসমূহক সামৰি কিছুমান নিৰ্দিষ্ট প্ৰকাৰৰ সংসাধনৰ বিষয়ে আপোনাৰ আপত্তি কৰাৰ অধিকাৰ আছে।\nবিশেষকৈ কিছুমান অধিকাৰক্ষেত্ৰৰ আইন-ব্যৱস্থাৰ অধীনতঃ\n• আপোনাৰ ব্যক্তিগত তথ্যৰ সংসাধনৰ প্ৰতিবন্ধকতা আমাৰ পৰা লাভ কৰিবলৈ আপোনাৰ অধিকাৰ আছে। আপোনাৰ প্ৰতিবন্ধকতা সম্পৰ্কীয় অনুৰোধৰ বিভিন্ন দিশৰ ওপৰত আমি বিবেচনা কৰিম। যদিহে সেই দিশসমূহ GDPR-লৈ প্ৰযোজ্য হয়, তেন্তে আমি GDPR-ৰ অধীনত প্ৰযোজ্য পৰিস্থিতি অনুসৰিহে আপোনাৰ ব্যক্তিগত তথ্য সংসাধন কৰিম আৰু সংসাধনৰ প্ৰতিবন্ধকতা তুলি লোৱাৰ পূৰ্বে আপোনাক অৱগত কৰিম।\n• আপোনাৰ সৈতে সম্পৰ্কিত বা আপোনাৰ ওপৰত একেধৰণেৰে গুৰুত্বপূৰ্ণভাৱে প্ৰভাৱ বিস্তাৰ কৰিব পৰা আইনী প্ৰভাৱ থকা প্ৰ'ফাইলিঙক সামৰি কেৱল স্বয়ংক্ৰিয় সংসাধনৰ ওপৰত আধাৰিত সিদ্ধান্তৰ ওপৰত নিৰ্ভৰশীল নহ'বলৈ আপোনাৰ অধিকাৰ আছে।\nএক সংগঠিত, সাধাৰণভাৱে ব্যৱহৃত সজ্জাত আপোনাৰ ব্যক্তিগত তথ্যৰ অনুৰোধ কৰিবলৈ আৰু সেই তথ্য অন্য এটা ডাটা নিয়ন্ত্ৰকলৈ প্ৰচাৰণ কৰিবলৈ আপোনাৰ অধিকাৰ আছে।\nযিবিলাক অনুৰোধ অৰ্থহীন/পাকলগা, যিবিলাক অনুৰোধে আনৰ গোপনীয়তাৰ অধিকাৰৰ ক্ষতি কৰে, যিবিলাক অনুৰোধ চুড়ান্তৰূপে অবাস্তৱ, যিবিলাক অনুৰোধৰ বাবে অত্যাধিক কাৰিকৰী কাৰ্য সম্পন্ন কৰিবলগীয় হয় আৰু যিবিলাক অনুৰোধ স্থানীয় আইনৰ ক্ষেত্ৰত অপ্ৰয়োজনীয়, যিবিলাক তথ্য ৰাজহুৱা কৰা হৈছে, যিবিলাক তথ্য গোপনীয়তাৰ চৰ্তৰ অধীনত প্ৰদান কৰা হয়, সেই অনুৰোধসমূহৰ সংসাধন নাকচ কৰাৰ অধিকাৰ আমাৰ হাতত থাকিব। যদি আমি বিশ্বাস কৰো যে তথ্য বিলোপ বা প্ৰৱেশাধিকাৰৰ অনুৰোধৰ কিছুমান নিৰ্দিষ্ট দিশৰ ফলত যদি আমি ওপৰত উল্লেখ কৰা প্ৰবঞ্চনা-ৰোধ বা নিৰাপত্তা প্ৰদানৰ বাবে তথ্যৰ আইনী ব্যৱহাৰত অসমৰ্থ পৰো, তেনে পৰিস্থিতিতো ইয়াক নাকচ কৰা হ'ব পাৰে।\n5.3 সন্মতি প্ৰত্যাহাৰ\nএটা অনুৰোধ দাখিল কৰাৰ দ্বাৰা আমাৰ অধিকাৰ বা নিয়ন্ত্ৰণত থকা আপোনাৰ ব্যক্তিগত তথ্য সংগ্ৰহ, ব্যৱহাৰ, আৰু/বা প্ৰকাশকে সামৰি এটা নিৰ্দিষ্ট উদ্দেশ্যত আমাক পূৰ্বতে প্ৰদান কৰা আপোনাৰ সন্মতি আপুনি প্ৰত্যাহাৰ কৰিব পাৰে। আপুনি ব্যৱহাৰ কৰি থকা নিৰ্দিষ্ট সেৱাৰ ভিত্তিত, আপুনি https://account.xiaomi.com/pass/del-ত থকা Mi একাউণ্ট ব্যৱস্থাপনা কেন্দ্ৰ চাব পাৰে নাইবা privacy@xiaomi.com-লৈ এটা ইমেইল প্ৰেৰণ কৰিব পাৰে। অনুৰোধ কৰাৰ সময়ৰ পৰা এক যুক্তিসংগত সময়সীমাৰ ভিতৰত আমি আপোনাৰ অনুৰোধ সংসাধন কৰিম আৰু তাৰপিছত আপোনাৰ অনুৰোধ অনুসৰি আপোনাৰ ব্যক্তিগত তথ্য সংগ্ৰহ, ব্যৱহাৰ আৰু/বা প্ৰকাশ কৰাটো বন্ধ কৰিম।\nআপোনাৰ সন্মতি প্ৰত্যাহাৰৰ ব্যাপ্তিৰ ওপৰত নিৰ্ভৰ কৰি, দয়া কৰি এটা কথা মন কৰিব যে আপুনি Xiaomi-ৰ প্ৰডাক্ট তথা সেৱাসমূহৰ সম্পূৰ্ণ সুবিধা লাভ কৰাটো অব্যাহত ৰাখিবলৈ সক্ষম নহ’বও পাৰে। আপোনাৰ সন্মতি বা কৰ্তৃত্বৰ প্ৰত্যাহাৰে সেই প্ৰত্যাহাৰৰ সময়লৈকে থকা সন্মতিৰ আধাৰত সম্পন্ন কৰা আমাৰ সংসাধন মান্যতাক প্ৰভাৱিত নকৰিব।\n5.4 এটা সেৱা বা একাউণ্টৰ বাতিলকৰণ\nআপুনি যদি এটা নিৰ্দিষ্ট প্ৰডাক্ট বা সেৱা বাতিল কৰিব বিচাৰে, তেন্তে সেৱা লগআউটৰ বাবে privacy@xiaomi.com-লৈ এটা ইমেইল প্ৰেৰণ কৰিব পাৰে।\nআপুনি যদি Mi একাউণ্টটো বাতিল কৰিব বিচাৰে, তেন্তে দয়া কৰি মন কৰিব যে এই বাতিলকৰণে সকলো পৰিসৰৰ Xiaomi প্ৰডাক্ট তথা সেৱাসমূহ ব্যৱহাৰত আপোনাক বাধা আৰোপ কৰিব। কিছুমান নিৰ্দিষ্ট পৰিস্থিতিত এই বাতিলকৰণ প্ৰতিৰোধ বা বিলম্বিত হ’ব পাৰে। উদাহৰণ স্বৰূপে, যদিহে আপোনাৰ একাউণ্টত Mi সংগীতৰ পৰিশোধ কৰিবলৈ বাকী থকা সদস্য সেৱা, থীম ষ্ট'ৰত পৰিশোধযোগ্য থীম, বা আপোনাৰ Mi বিত্তত পৰিশোধ কৰিবলৈ বাকী থকা ঋণ আদিৰ দৰে পৰিশোধ কৰিবলগীয়া ধন থাকে, তেন্তে আমি আপোনাৰ অনুৰোধৰ প্ৰতি ততালিকে সঁহাৰি জনাব নোৱাৰিম।\nআপুনি যেতিয়া এটা তৃতীয়-পক্ষৰ একাউণ্টৰ জৰিয়তে Xiaomi-ত লগ ইন কৰে, তেতিয়া আপুনি তৃতীয় পক্ষৰ পৰাই একাউণ্ট বাতিলকৰণৰ বাবে আৱেদন কৰিব লাগিব।\n6 আপোনাৰ ব্যক্তিগত তথ্য গ্ল'বেলভাৱে কেনেকৈ হস্তান্তৰ কৰা হয়\nXiaomi-এ এক গ্ল'বেল পৰিচালনা তথা নিয়ন্ত্ৰণ আন্তঃগাঁথনিৰ জৰিয়তে ব্যক্তিগত তথ্য সংসাধন আৰু বেক আপ কৰে। বৰ্তমানে, চীন, ভাৰত, আমেৰিকা যুক্তৰাষ্ট্ৰ, জাৰ্মানী, ৰাছিয়া আৰু চিংগাপুৰত Xiaomi-ৰ তথ্য কেন্দ্ৰ আছে। গোপনীয়তাৰ নীতিত বৰ্ণনা কৰা উদ্দেশ্যসমূহব বাবে, আপোনাৰ তথ্য প্ৰযোজ্য আইন অনুযায়ী এই তথ্য কেন্দ্ৰবোৰলৈ হস্তান্তৰ কৰা হ’ব পাৰে।\nআমি আপোনাৰ তথ্য তৃতীয়-পক্ষৰ সেৱা প্ৰদানকাৰী তথা বাণিজ্যিক অংশীদাৰসকললৈও হস্তান্তৰ কৰিব পাৰো আৰু সেইবাবে আপোনাৰ তথ্য অন্য দেশ তথা অঞ্চললৈও হস্তান্তৰিত হ'ব পাৰে। এই গ্ল'বেল কেন্দ্ৰসমূহ যি অধিকাৰক্ষেত্ৰসমূহত অৱস্থিত সেইসমূহে আপোনাৰ অধিকাৰক্ষেত্ৰসমূহৰ সৈতে একেই মানদণ্ডসহ আপোনাৰ ব্যক্তিগত তথ্যক সুৰক্ষা প্ৰদান কৰিবও পাৰে নকৰিবও পাৰে। ভিন্ন ডাটা সুৰক্ষা আইনত ভিন্ন ধৰণৰ বিপদাশংকা থাকে আৰু আপোনাৰ ব্যক্তিগত তথ্য আমি সেই বিদেশৰ তথ্যকেন্দ্ৰবোৰলৈকে হস্তান্তৰ বা তাত সঞ্চয় কৰিব পাৰো। অৱশ্যে, ই আমি এই গোপনীয়তাৰ নীতি মানি চলা আৰু আপোনাৰ ব্যক্তিগত তথ্য নিৰাপদে ৰখাৰ প্ৰতি থকা আমাৰ প্ৰতিশ্ৰুতি সলনি নকৰে।\n• চীনৰ মূল ভূখণ্ডৰ ভিতৰত চলোৱা কামকাজত আমি সংগ্ৰহ তথা সৃষ্টি কৰা ব্যক্তিগত তথ্য চীনৰ মূল ভূখণ্ডত অৱস্থিত তথ্য কেন্দ্ৰসমূহত সঞ্চয় কৰা হয়, এই ক্ষেত্ৰত প্ৰযোজ্য আইনৰ অনুমোদন অনুযায়ী সীমান্ত পাৰ হৈ যোৱা প্ৰচাৰণ হৈছে ইয়াৰ ব্যতিক্ৰম।\n• ৰাছিয়াত চলোৱা কামকাজত আমি সংগ্ৰহ তথা সৃষ্টি কৰা ব্যক্তিগত তথ্য ৰাছিয়াত অৱস্থিত তথ্য কেন্দ্ৰসমূহত সংসাধন আৰু সঞ্চয় কৰা হয়, এই ক্ষেত্ৰত ৰাছিয়াত প্ৰযোজ্য আইনৰ অনুমোদন অনুযায়ী সীমান্ত পাৰ হৈ যোৱা প্ৰচাৰণ হৈছে ইয়াৰ ব্যতিক্ৰম।\n• ভাৰতবৰ্ষত চলোৱা কামকাজত আমি সংগ্ৰহ তথা সৃষ্টি কৰা ব্যক্তিগত তথ্য ভাৰতত অৱস্থিত তথ্য কেন্দ্ৰসমূহত সঞ্চয় কৰা হয়।\nযদি আমি ব্যক্তিগত তথ্য আপোনাৰ অধিকাৰক্ষেত্ৰৰ বাহিৰলৈ হস্তান্তৰ কৰিবলগীয়া হয়, তেন্তে আমাৰ সহযোগী প্ৰতিষ্ঠানেই হওক বা তৃতীয়-পক্ষ সেৱা প্ৰদানকাৰীসকলেই হওক, প্ৰযোজ্য আইন ব্যৱস্থাসমূহ আমি মানি চলিম। আমি সুনিশ্চিত কৰো যে তেনে সকলোবোৰ হস্তান্তৰ কাৰ্যত সমমানৰ সুৰক্ষাকবচ প্ৰয়োগ কৰি প্ৰযোজ্য স্থানীয় ডাটা সুৰক্ষা আইনৰ প্ৰয়োজনীতাখিনি পুৰণ কৰা হয়। আপুনি privacy@xiaomi.com–ত আমাৰ সৈতে যোগাযোগ কৰি আমি প্ৰয়োগ কৰা সুৰক্ষাকবচবোৰৰ বিষয়ে জানিব পাৰে।\nযদি আপুনি আমাৰ প্ৰডাক্ট তথা সেৱাসমূহ European Economic Area (EEA)ৰ ভিতৰত ব্যৱহাৰ কৰে, তেন্তে Xiaomi Technology Netherlands B.V.-এ তথ্য নিয়ন্ত্ৰক হিচাপে কাম কৰিব আৰু তথ্য সংসাধনৰ বাবে Xiaomi Singapore Pte Ltd দায়বদ্ধ হ'ব। যোগাযোগৰ সৱিশেষ "আমাৰ সৈতে যোগাযোগ কৰক’’ শাখাটোত পাব।\nযদিহে EEA-ত আপোনাৰ দ্বাৰা সৃষ্টি হোৱা ব্যক্তিগত তথ্য Xiaomi-এ EEA-ৰ বাহিৰত অৱস্থিত Xiaomi গোটৰ প্ৰতিষ্ঠান বা এক তৃতীয় পক্ষৰ সেৱা প্ৰদানকাৰীৰ সৈতে ভাগ-বতৰা কৰে, তেন্তে আমি তেনে কাম EU মান্য চুক্তিমূলক দফাসমূহ বা GDPR-ত থকা অন্য যিকোনো প্ৰদত্ত সুৰক্ষাকবচ অনুযায়ীহে সম্পন্ন কৰা হ'ব।\n7 নাবালকৰ সুৰক্ষা\nশিশুৰ দ্বাৰা আমাৰ প্ৰডাক্ট আৰু সেৱাসমূহ ব্যৱহাৰক পৰ্যৱেক্ষণ কৰাটো আমি পিতৃ-মাতৃ বা অভিভাৱৰ দায়িত্ব বুলি বিৱেচনা কৰো। তথাপিও, আমি এটি শিশুৰ বাবে এই সেৱাসমূহ পোনপটীয়াকৈ উপলব্ধ নকৰো বা প্ৰচাৰণৰ বাবে শিশুৰ ব্যক্তিগত তথ্য ব্যৱহাৰ নকৰো।\nআপুনি যদি এগৰাকী পিতৃ বা মাতৃ অথবা অভিভাৱক আৰু আপুনি যদি ভাৱে যে আপোনাৰ নাবালক সন্তানে Xiaomi-ক ব্যক্তিগত তথ্য প্ৰদান কৰিলে, তেন্তে সেই ব্যক্তিগত তথ্য ততালিকে আঁতৰাই পেলাবলৈ আৰু প্ৰযোজ্য Xiaomi সেৱাৰ পৰা সেই নাবালকৰ গ্ৰাহকভুক্তি ৰদ হোৱাটো নিশ্চিত কৰিবলৈ আপুনি দয়া কৰি privacy@xiaomi.com–ত আমাৰ সৈতে যোগাযোগ কৰক।\n8 মই কোনো তৃতীয় পক্ষৰ চুক্তি আৰু চৰ্তাৱলী মানি ল'ব লাগিব নেকি?\nআমাৰ গোপনীয়তাৰ নীতি এটা তৃতীয় পক্ষই আগবঢ়োৱা প্ৰডাক্ট বা সেৱাৰ বাবে প্ৰযোজ্য নহয়। আপুনি ব্যৱহাৰ কৰা Xiaomi প্ৰডাক্ট আৰু সেৱাৰ ওপৰত নিৰ্ভৰ কৰি, ইয়াৰ সৈতে ভইচ সমৰ্থন, কেমেৰা প্ৰছেচিং, ভিডিঅ’ প্লেবেক, ছিষ্টেম পৰিষ্কাৰ আৰু সুৰক্ষা সম্পৰ্কিত সেৱা, গেমিং, পৰিসংখ্যা, চ’চিয়েল মিডিয়াৰ বাৰ্তালাপ, পৰিশোধ সংসাধন, মেপ নেভিগেশ্বন, ভাগ-বতৰা, পুচ, তথ্য ফিল্টাৰকৰণ, ইনপুট পদ্ধতি আদিৰ দৰে তৃতীয় পক্ষৰ প্ৰডাক্ট, সেৱাসমূহ সংযুক্ত হ’ব পাৰে। ইয়াৰে কিছুমান তৃতীয় পক্ষৰ ৱেবছাইটসমূহলৈ লিংকৰ ৰূপত আগবঢ়োৱা হ’ব আৰু অন্য কিছুমান SDKসমূহ, APIসমূহ ইত্যাদিৰ ৰূপত প্ৰৱেশযোগ্য হ’ব। আপুনি এই প্ৰডাক্ট তথা সেৱাসমূহ ব্যৱহাৰ কৰোতেও আপোনাৰ তথ্য সংগ্ৰহ কৰা হ’ব পাৰে। এই কাৰণতে, আমি দৃঢ় পৰামৰ্শ আগবঢ়াও যে আপুনি আমাৰ গোপনীয়তাৰ নীতি পঢ়াৰ দৰে তৃতীয় পক্ষৰ গোপনীয়তাৰ নীতিসমূহ পঢ়িবলৈও সময় খৰচ কৰিব। তৃতীয় পক্ষসমূহে আপোনাৰপৰা সংগ্ৰহ কৰা ব্যক্তিগত তথ্য কিদৰে ব্যৱহাৰ কৰে তাৰ বাবে আমি দায়বদ্ধ নহয় আৰু তাক আমি নিয়ন্ত্ৰণ কৰিব নোৱাৰো। আমাৰ গোপনীয়তাৰ নীতি আমাৰ সেৱাসমূহৰ পৰা লিংক হৈ থকা অন্য ছাইটসমূহৰ ক্ষেত্ৰত প্ৰযোজ্য নহয়।\nওপৰত সূচীবদ্ধ কৰা নিৰ্দিষ্ট প্ৰডাক্টসমূহ আপুনি ব্যৱহাৰ কৰোতে প্ৰয়োগ হ’ব পৰা তৃতীয় পক্ষৰ চুক্তি আৰু চৰ্তাৱলীৰ উদাহৰণসমূহ তলত দিয়া হ’ল:\n• আপোনাৰ অৰ্ডাৰটো চুড়ান্ত কৰি ধন পৰিশোধ কৰিবলৈ আপুনি যেতিয়া এটা তৃতীয় পক্ষৰ চেক-আউট সেৱা প্ৰদানকাৰী ব্যৱহাৰ কৰে, তেতিয়া চেক-আউটৰ সময়ত আপুনি প্ৰদান কৰা ব্যক্তিগত তথ্যসমূহ তৃতীয় পক্ষৰ গোপনীয়তাৰ নীতি অনুযায়ী নিয়ন্ত্ৰিত হয়।\n• আপুনি যেতিয়া MIUI সুৰক্ষা এপত সুৰক্ষা স্কেন বৈশিষ্ট্যটো ব্যৱহাৰ কৰে, তেতিয়া সেৱাটোৰ পচন্দৰ ওপৰত নিৰ্ভৰ কৰি, তলত দিয়াসমূহৰ যিকোনো এটা প্ৰযোজ্য হ’ব:\n• Avast-ৰ গোপনীয়তা আৰু তথ্য সুৰক্ষা নীতি: https://www.avast.com/privacy-policy\n• ম'বাইলৰ বাবে AVL SDK-ৰ লাইচেঞ্চ চুক্তি: http://co.avlsec.com/License.en.html?l=en\n• Tencent-ৰ গোপনীয়তাৰ নীতি: https://privacy.qq.com\n• আপুনি যেতিয়া MIUI সুৰক্ষা এপত পৰিষ্কাৰক বৈশিষ্ট্যটো ব্যৱহাৰ কৰে, তেতিয়া সেৱাটোৰ পচন্দৰ ওপৰত নিৰ্ভৰ কৰি, তলত দিয়াসমূহৰ যিকোনো এটা প্ৰযোজ্য হ’ব:\n• Cheetah Mobile-ৰ গোপনীয়তাৰ নীতি: https://www.cmcm.com/policies/privacy-policy\n• আপুনি যেতিয়া MIUI-ত বিভিন্ন নিৰ্দিষ্ট এপ্লিকেশ্বনত বিজ্ঞাপনৰ সেৱাসমূহ ব্যৱহাৰ কৰে, তেতিয়া সেৱাটোৰ পচন্দৰ ওপৰত নিৰ্ভৰ কৰি, তলত দিয়াসমূহৰ যিকোনো এটা প্ৰযোজ্য হ’ব:\n• Google-ৰ গোপনীয়তাৰ নীতি: https://policies.google.com/privacy\n• Facebook-ৰ গোপনীয়তাৰ নীতি: https://www.facebook.com/about/privacy/update?ref=old_policy\n• আপুনি যেতিয়া Google ইনপুট পদ্ধতি ব্যৱহাৰ কৰে, তেতিয়া Google গোপনীয়তাৰ নীতি প্ৰযোজ্য হয়: https://policies.google.com/privacy\n9 এই গোপনীয়তাৰ নীতি আমি কেনেকৈ আপডেট কৰো\nআমি ব্যৱসায় তথা প্ৰযুক্তিৰ ক্ষেত্ৰখনত হোৱা পৰিৱৰ্তনৰ ভিত্তিত সময়ে সময়ে এই গোপনীয়তাৰ নীতিৰ সমীক্ষা কৰো, আৰু আমি এই গোপনীয়তাৰ নীতি আপডেটো কৰিব পাৰো। আমি যদি এই গোপনীয়তাৰ নীতিৰ কোনো এক গুৰুত্বপূৰ্ণ পৰিৱৰ্তন সাধন কৰো, তেন্তে আপুনি পঞ্জীয়ন কৰা যোগাযোগৰ তথ্য যেনে ইমেইলৰ মাধ্যমেৰে (আপোনাৰ একাউণ্টত নিৰ্দিষ্ট কৰা কৰা ইমেইল ঠিকনাটোলৈ প্ৰেৰণ কৰি) বা Xiaomi ৱেবছাইটসমূহত প্ৰকাশ কৰি আমি আপোনাক সেইবিষয়ে অৱগত কৰিম অথবা ম'বাইল ডিভাইচৰ মাধ্যমেৰে আপোনাক জনাম যাতে আমি সংগ্ৰহ কৰা তথ্য আৰু সেইসমূহ আমি কেনেকৈ ব্যৱহাৰ কৰো সেই বিষয়ে আপুনি জানিব পাৰে। গোপনীয়তাৰ নীতিৰ এনেধৰণৰ পৰিৱৰ্তনসমূহ জাননী বা ৱেবছাইটত স্পষ্টৰূপে উল্লেখ কৰা কাৰ্যকৰী তাৰিখৰ পৰা প্ৰযোজ্য হ’ব। আমাৰ গোপনীয়তাৰ নীতিৰ বিষয়ে শেহতীয়া তথ্যৰ বাবে এই পৃষ্ঠাক নিয়মীয়াকৈ পৰীক্ষা কৰিবলৈ আমি আপোনাক উৎসাহিত কৰো। ৱেবছাইট, ম'বাইল আৰু/বা অন্য যিকোনো ডিভাইচত এই প্ৰডাক্ট তথা সেৱাসমূহৰ ব্যৱহাৰ জাৰী ৰখাটোক আপডেটকৃত গোপনীয়তাৰ নীতিৰ প্ৰাপ্তিস্বীকাৰ বুলি ধৰা হ’ব। আমি যেতিয়া আপোনাৰ পৰা অতিৰিক্ত ব্যক্তিগত তথ্য সংগ্ৰহ কৰিম বা যেতিয়া আমি নতুন উদ্দেশ্যত আপোনাৰ ব্যক্তিগত তথ্য ব্যৱহাৰ তথা প্ৰকাশ কৰিম তেতিয়া আমি আপোনাৰ পৰা স্পষ্ট সন্মতি বিচাৰিম।\n10.1 একক ছাইন-অন\nআপোনাৰ অধিকাৰক্ষেত্ৰৰ ওপৰত নিৰ্ভৰ কৰি, আপুনি OAuth সেৱাসমূহৰ দ্বাৰা প্ৰদানিত বিভিন্ন ধৰণৰ লগইন ব্যৱহাৰ কৰি আমাৰ ৱেবছাইটত লগ ইন কৰিবলৈ সক্ষম হ'ব পাৰে। এই সেৱাসমূহে আপোনাৰ পৰিচয় প্ৰমাণীকৰণ কৰিব, কিছুমান নিৰ্দিষ্ট ব্যক্তিগত তথ্য (যেনে আপোনাৰ নাম আৰু ইমেইল ঠিকনা) আমাক প্ৰদান, আৰু আমাৰ ছাইন-আপ প্ৰপত্ৰ পূৰ্ব-ভৰ্তি কৰাৰ বিকল্প আপোনাক প্ৰদান কৰিব। এই OAuth সেৱাসমূহে এইটো ৱেবছাইটত আপোনাৰ ব্যক্তিগত কাৰ্যকলাপসমূহৰ বিষয়ে তথ্য আপোনাৰ প্ৰ'ফাইল পৃষ্ঠাত আপোনাৰ নেটৱৰ্কৰ ভিতৰত আনৰ সৈতে ভাগ-বতৰা কৰিবনে নকৰে সেয়া আপোনাক পচন্দ কৰিবলৈ দিয়ে।\n11 আমাৰ সৈতে যোগাযোগ কৰক\nযদি আপোনাৰ এই গোপনীয়তাৰ নীতি সম্পৰ্কে কোনো মন্তব্য বা প্ৰশ্ন আছে বা Xiaomi-ৰ দ্বাৰা আপোনাৰ ব্যক্তিগত তথ্যৰ সংগ্ৰহ, ব্যৱহাৰ বা প্ৰকাশ সম্পৰ্কে কোনো প্ৰশ্ন আছে, দয়া কৰি “গোপনীয়তাৰ নীতি”ৰ বিষয়ে উল্লেখ কৰি তলত দিয়া ঠিকনাত আমাৰ সৈতে যোগাযোগ কৰক”। প্ৰৱেশ/ডাউনলোড অনুৰোধৰ সন্দৰ্ভত গোপনীয়তা বা ব্যক্তিগত তথ্য সম্পৰ্কীয় প্ৰশ্ন প্ৰাপ্ত কৰিলে, আপোনাৰ সেই সমস্যাসমূহ সমাধান কৰিবলৈ আমাৰ এটা পেছাদাৰী টিম থাকে। যদিহে আপোনাৰ প্ৰশ্নটো এটা গুৰুত্বপূৰ্ণ সমস্যাৰ সৈতে সম্পৰ্কিত হয়, তেন্তে আমি আপোনাৰ পৰা অধিক তথ্য বিচাৰিব পাৰো। যদিহে লাভ কৰা উত্তৰত আপুনি সন্তুষ্ট নহয়, তেন্তে আপুনি সেই অভিযোগ আপোনাৰ অধিকাৰক্ষেত্ৰৰ প্ৰাসংগিক নিয়ামক প্ৰাধিকৰণৰ হাতলৈ হস্তান্তৰ কৰিব পাৰে। আপুনি যদি আমাৰ লগত আলোচনা কৰে, তেন্তে আমি আপোনাক অভিযোগ দাখিল কৰাৰ প্ৰাসংগিক চেনেলবোৰৰ বিষয়ে তথ্য যোগান ধৰিম যিবোৰ আপোনাৰ বাস্তৱিক পৰিস্থিতিৰ ক্ষেত্ৰত প্ৰযোজ্য হ’ব পাৰে।\nআমাৰ গোপনীয়তাৰ নীতি পঢ়িবলৈ সময় উলিওৱাৰ বাবে আপোনাক ধন্যৱাদ!


epfo-subscribers-loyalty-cum-life-benefit-rules-be-eligible-and-get-additional-50000-rupees– News18 Assam\nPF একাউণ্টৰ ক্ষেত্ৰত কোনোপধ্যে নকৰিব এই ভুল, হ’ব ৫০,০০০টকালৈকে লোকচান\nUpdated:May 13, 2020, 10:56 AM IST\nEPFO ৰ ১টা নিয়ম জানিলে আপুনি ৫০হাজাৰ টকালৈকে লাভ উঠাব পাৰিব।\nLast Updated: May 13, 2020, 10:56 AM IST\nনতুন দিল্লীঃ কৰ্মচাৰী ভৱিষ্যৎ নিধি সংগঠন (EPFO)ৰ চাবস্ক্ৰাইবাৰ্ছ সকলে নিজৰ EPF একাউণ্টৰ সৈতে জৰিত বহুকেইটা জৰুৰী নিয়ম নজনাৰ কাৰণে বৃহৎ লোকচানৰ আশংকা সদায় থাকি যায়। বেছিভাগ চাবস্ক্ৰাইবাৰ্ছে EDLI আঁচনিৰ অধীনত ৬লাখ টকাৰ বীমা, পেন্সন, ইনকম টেক্স ডিডাকচন আদিৰ সৈতে জৰিত নিয়মৰ সৈতে অৱগত নহয়। ইয়াৰ মাজতে এটা নিয়ম হৈছে Loyalty-cum-Lifeৰ বেনিফিটৰ সৈতে জৰিত নিয়ম। এই সুবিধাৰ অধীনত কোনো কৰ্মচাৰীয়ে যদি একেৰাহে ২০বছৰ পৰ্যন্ত নিজৰ ইপিএফ একাউণ্টত বৰঙনি আগবঢ়াইছে তেনেহ’লে তেওঁ অৱসৰ ল’বৰ সময়ত ৫০,০০০টকালৈকে লাভ উঠাব পাৰে।\nদৰাচলতে প্ৰতিজন EPF একাউণ্ট হল্ডাৰ্ছক এই পৰামৰ্শ দিয়া হয় যে তেওঁ নিজৰ চাকৰি সলনি কৰিলেও এটাই EPF একাউণ্টত বৰঙনি যোগাই যাব লাগে, এনেকৈ একেৰাহে ২০বছৰ এটা একাউণ্টত টকা জমা কৰালে তেওঁ Loyalty-cum-Life বেনিফিটৰ সুবিধা লাভ কৰিব পাৰে।\nকেন্দ্ৰ চৰকাৰে কি পদক্ষেপ গ্ৰহণ কৰিছে?\nএজনৰ মতে, লকডাউনৰ মাজত ১৩ এপ্ৰিলত CBDT–এ Loyalty-cum-Life বেনিফিটৰ সুবিধা সেইসমূহ একাউণ্ট হল্ডাৰক দিবলৈ পৰামৰ্শ দিছে যিসকলে ২০বছৰ পৰ্যন্ত নিজৰ ইপিএফ একাউণ্টত টকা জমা কৰিছে। কেন্দ্ৰ চৰকাৰে ইয়াৰ কাৰণে মঞ্জুৰি প্ৰদান কৰিছে। অৰ্থাত্ কোনোবা যদি ইয়াৰ যোগ্য হয় তেনেহ’লে তেওঁ ৫০,০০০টকালৈকে লাভ উঠাব পাৰিব।\nকোনে কিমান লাভ পাব?\nজানিব পৰা মতে, Loyalty-cum-Life ইন্সুৰেন্সৰ অধীনত ৫,০০০টকা পৰ্যন্ত বেছিক দৰমহাৰ ব্যক্তিয়ে ৩০,০০০টকালৈকে লাভ পাব। যিসকলৰ দৰমহা ৫,০০১টকাৰ পৰা ১০,০০০টকা পৰ্যন্ত সেইসকলে ৪০,০০০টকা লাভৰ যোগ্য বিবেচিত হ’ব। সেইদৰে যদি কোনো কৰ্মচাৰীৰ মাহেকীয়া বেছিক চেলাৰী ১০,০০০টকাৰ অধিক হয় তেনেহ’লে তেওঁ ৫০,০০০টকা পৰ্যন্ত লাভ পাব।\nলাভ উঠাবলৈ কি কৰিব লাগিব?\nEPFO চাবস্ক্ৰাইবাৰ্ছে ইয়াৰ লাভ উঠাবলৈ সকলোতকৈ প্ৰথম এইটো নিশ্চিত কৰিব লাগিব যে চাকৰি সলনি কৰিলেও নিজৰ EPF একাউণ্ট একেটাই ৰাখে। সাধাৰণতে চাকৰি কৰি থকা সময়ত পিএফ উইড্ৰ’লৰ পৰামৰ্শ দিয়া নহয়। চাবস্ক্ৰাইবাৰ্ছে এনে কৰিলে ইনকম টেক্স সহ ৰিটায়াৰমেণ্ট ফাণ্ডত লোকচান ভৰিবলগীয়া হ’ব পাৰে। ইয়াৰ দ্বাৰা তেওঁৰ পেন্সন বেনিফিট আৰু লয়েল্টিৰো লোকচান হ’ব।\nFirst published: May 13, 2020, 10:56 AM IST


নেইনা ভৰা মন – নিভা কাকতি – ফটাঢোল\nMarch 1, 2020 ফটা প্ৰেম\t12 Comments\nনেইনা ভৰা মন – নিভা কাকতি\nভৰ যৌৱন তেতিয়া। গালত ৰঙাকৈ প্লামগুটি পকা বয়স।কলেজৰ বাকৰিত ভৰি থৈ থৌকিবাথৌ মন। যুটিপাতি বহি ৰোৱা যুগলবন্দীবোৰ পিৰীতিত মগন। চাইকেল ষ্টেণ্ড, ক্লাছ নোহোৱা কোঠাবোৰত চাকৈ-চকোৱাবোৰ ব্যস্ত। জুবিনৰ ‘মন যায় মন যায়’ গানটো বেকগ্ৰাউণ্ড মিউজিক ৰূপে বাজি থাকে। সুৰৰ তালে তালে লয়লাস ভঙ্গীমাৰে দোপাট্টাখন উৰুৱাই মাথো গৈ থাকোঁ নিৰ্দিষ্ট ক্লাছবোৰলৈ। কণা গোঁসাইয়ে কণা চকুটো মোলৈ দিয়া বুলি সখীসকলৰ আগত হুমুনিয়াহ কঢ়াৰ বাদে একো উপায়ো নাছিল।\nএদিনাখনৰ কথা, হঠাৎ চকু গ’ল বগা, ওখ, খীণকৈ অলপ অলপ দাড়ি গজিবলৈ ধৰা ল’ৰা এজনলৈ। এশযোৰ মান ভোৰতাল একেলগে কাণত বাজিবলৈ ধৰিলে। খালী থকা বাইকৰ চিটটোত নিজকে কল্পনা কৰিলোঁ। আহ্, মনটো ৰাইজাই কৰিলে। লগেলগে সখীসকলক বাৰ্তাটো দিলোঁ। আগন্তুক দেখি ডিঙিৰ পানী শুকাল। মোৰ সুখত বাহিৰে সুখী ভিতৰে দুখী সখীহঁত। গেজু কৰাৰ চাঞ্চ নিদি পোনচাটেই অধিকাৰ সাব্যস্ত কৰিলোঁ। বেচেৰী কেইজনীয়েও মনটো টানকৈ বান্ধি বান্ধৱীৰ বাবে বন্ধুক ঠিক কৰাৰ প্ৰতিশ্ৰুতি দিলে। ঠিক এসপ্তাহমান অৱজাৰভেশ্বনত ৰাখি বিভিন্ন পৰীক্ষা-নিৰীক্ষা চলোৱা হল। অৱশেষত পতিয়ন গ’লো চিঙ্গল বুলি। যথাযথ কাম আৰম্ভ কৰি দিলোঁ। নামবিহীন চিঠি এখন লিখি প্ৰেমৰ প্ৰস্তাৱ দিলোঁ। ৰ’বলৈ সময় নাই। চিঠিখন বাইকৰ টেঙ্কীটোত চেল’টেপেৰে লগাই দিলোঁ। একমাহৰ ভিতৰত প্ৰায় দহখনমান চিঠি দিলোঁ। আমি অনবৰতে পাইচাৰী কৰি থকা বাবে বপুৰাই আমালৈয়ে সন্দেহৰ বাণ মাৰিছিল।\nএদিন পুৱাই নিৰ্দিষ্ট বাইকখনত এখন চিঠি পালো। আই লাভ ইউ টু বুলি লিখা আছিল। আনন্দত আত্মহাৰা মই। ধন্যবাদ দি তত্ নাই সকলোকে। সোণাৰুফুলীয়া দিন আৰু তৰাফুলীয়া ৰাতিবোৰ গণি গণি শেষ কৰিব নোৱাৰি যেন। ভাত ডিঙিৰ পৰা তললৈ নসৰকাই হ’ল। ভোক-পিয়াহ ক’ৰবাত। মুঠতে, কিবা খেলিমেলিখন হ’লগৈ। দুদিনমান পাছত নিৰ্দিষ্ট ঠাইডোখৰত আকৌ এখন চিঠি পালো, একেদৌৰে আজুৰি আনিলোঁ। আমুক ঠাইডোখৰত বাৰ বজাত লগ কৰাৰ বাবে অনুৰোধ কৰা আছিল। মুহূৰ্ততে দুগালত দুটা প্লাম পকি উঠিছিল। কি যে ৰোমাঞ্চকৰ হ’ব সেই সময়। সখীসকলৰ পৰিচৰ্যাত সুন্দৰকৈ খেজুৰ বেণী এডাল চুলিখিনিত গঢ়ি উঠিছিল। চকুৰ কাজলখিনি ডাঠকৈ লগাই আইনাখনলৈ চালোঁ। নিজকে অলপ বেলেগ যেন লাগিল। বাৰ বাজিবৰ হ’ল।। আপুৰুগীয়া বিধান দুটামান দি একপ্ৰকাৰ গটামাৰি দিয়াকৈ ঠেলি দিলে গেটৰ ভিতৰলৈ। সন্মুখত মনৰ মানুহজনক দেখি ভে-ভেকৈ কান্দি দিবৰ মন গ’ল। হাঁহিৰে সম্ভাষণ জনাই ওচৰলৈ আহিলে তেওঁ। ময়ো চকুত চকু থৈ স্মাৰ্ট হোৱাৰ অভিনয় কৰিলোঁ। ঈৰ্ষৎ হাঁহি এটা মাৰি পৰিৱেশটো পাতল কৰিবলৈ বিচাৰিলোঁ। ‘নিজে আহিব নোৱাৰি তোমাক পঠিয়ালে হয়নে?’…. এইবুলি কোৱা প্ৰথম বাক্যষাৰে মোৰ মগজুত বিন্ধিলে। তাৰ পাছত ক্ৰমান্বয়ে কোৱা কথাবোৰে মোৰ দেহত হাজাৰবাৰ বিন্ধিলে। কিবা এটা লেঠা লগা যেন লাগিল। মই যিমানেই নিজৰ বিষয়ে ক’ব বিছাৰিছো তেওঁ সিমানেই বন্ধু নেইনাৰ কথাহে জানিব বিচাৰিলে। চকুৰ আগত মহাৰণ এখন ভাঁহি উঠিল। বুজিবলৈ বাকী নাথাকিল তেৰাৰ মন নেইনাত গদগদ। ঈৰ্ষা আৰু ক্ষোভত বুকুত এটা শিলৰ জন্ম হ’ল। আঙ্গুৰ টেঙা বুলি সখীসকলক জনালোঁ। ভাগি পৰিলো সকলো। পৃথিৱীত যে বহুত ভাল ল’ৰা আছে তাৰে প্ৰমাণত সকলো উঠিপৰি লাগিল। অৱশ্যে এসপ্তাহমান কলেজ নোযোৱাকৈ থাকিলোঁ। অতি অমায়িকভাৱে সকলোকে খুলিও ক’লো। বিভৎস গালিৰে উপচাই পেলালে তাক। গৱেষণাৰ অন্তত জানিলো বেচেৰাৰ ভুল নাছিল, চিঠিখন যিহেতু নামবিহীন আছিল গতিকে নেইনাকে গৰাকী বুলি ধৰি লৈছিল। সেয়ে বান্ধৱীক লগ কৰাবলৈ পঠোৱা বুলিয়েই সমস্ত আবেগ বান্ধৱীক ব্যাখ্যা কৰিছিল। কিন্তু আমিও নাচোৰবান্দা, সমস্ত দোষ তেৰাৰ ওপৰত জাপি দি সম্পূৰ্ণৰূপে তেৰাক এঘৰীয়া কৰি পেলালো। বেচেৰাটোৱে চাগৈ ধৰিবই নোৱাৰিলে আচলতে কেচটো কি আছিল!\n« বিদেশীপ্ৰেমী মামী- ধূৰ্জ্জতি কাকতি\nস্খলন- অনামিকা চৌধুৰী »\nইমান ফুটা কপাল ঐ\nনাপায় এনে কৰিব!\nআই ঐ দেহি..বেচেৰাটো..\nদুখো লাগিল মজাও পালো পঢ়ি৷


পাৰৰ সৈতে মʼবাইলৰ জোল\n" কি ফতুৱামী কৰিবলৈ আহিছে? দুখীয়া হলোঁ বুলি আমাক মানুহ বুলি গণ্য নকৰিব নেকি?\n“মই কিবা ভুল কথা কলোঁ নেকি?”\n“ আপোনালোক ডাঙৰ মানুহে ভুল কিয় কৰিব?আমি দুখীয়া বিলাকেহে কৰিম”\n“আৰে কি মানুহ হে আপুনি? মই কি ভুল কৰিলোঁ নো ? হেৰি ! আপোনাৰ হৈছে কি?”\n“ হবলৈ কি ৰাখিলে? ভালে ভালে কৈছোঁ নিজৰ সন্মান ৰাখি ইয়াৰ পৰা গুছি যা। নহ'লে কথা বেয়া হ'ব।” এই বুলি মোক আপুনিৰ পৰা তই লৈ নমাই গোঁ গোঁৱাই ভিতৰলৈ সোমাই গ'ল। মই শিলপৰা কপৌৰ দৰে চোতালতে থৰ লাগিলোঁ। সেমেনা সেমেনীকৈ ইফালে সিফালে চাই দেখিলোঁ তেওঁৰ চুবুৰীয়া সপত্নীক খগেন নাথ আৰু জীয়েকৰ সৈতে ৰমেশ শৰ্মাই নিজৰ ঘৰৰ বাৰান্দাৰ পৰা মোক চাই আছে। অপমানিত হৈ কাক কি কওঁ,কি কৰোঁ বুলি ওভতি আহিবলৈ লওঁতেই বৰ্মণ উপাধিৰ মানুহ জনৰ পৰিবাৰ ওলাই আহি ক'লে- “আপুনিনো কিয় তেনেকৈ ক'ব লাগে?” এইবাৰ মোৰ খঙে চুলিৰ আগ পালেগৈ। খঙৰ ভমকত কৈ দিলোঁ-“ মই কেনেকৈ কি কলোঁ হে ? আপোনালোক দুখীয়া নহয় অভদ্ৰ হে , ব্যৱহাৰটো অলপ ঠিক কৰিবলৈ শিকিব।” এই বুলি মই হন হনাই গুছি আহিলোঁ। বৰ্মণ আৰু ঘৈনীয়েকে চিঞৰি বাখৰি পদূলিলৈকে খেদি আহিছিল । মই ঘূৰি নেছালোঁ।\nকলেজত একেলগে পঢ়া, চাৰি বছৰৰ আগতে এমাহৰ অগা পিছাকৈ অবসৰ গ্ৰহণ কৰা আৰু এতিয়াও পাহৰণিৰ গৰ্ভত হেৰাই নোযোৱা মোৰ অতি ঘনিষ্ঠ বন্ধু দ্বীজেনৰ চিকিৎসক পুত্ৰ লক্ষীমপুৰ চিকিৎসা মহাবিদ্যালয়ত কৰ্মৰত। স-পত্নীক পুতেকৰ আবাসত থাকি, চেক-আপ কৰি কালি ঘৰ-মুৱা হওঁতে আমাৰ তেজপুৰৰ ঘৰত চাহ খাই যাওঁ বুলি সোমাইছিল। শ্ৰী মতীয়ে একেলগে নতুন বছৰ আদৰিম বুলি জোৰকৈ ৰাখি দিলে। মাছ-মাংস বজাৰ কৰি অহাৰ পিছতহে লেঠা লাগিল। বন্ধুৱে এসাঁজত সৰু মাছ বা পাৰ মাংস যি কোনো এবিধহে খায়। ৩১ ডিচেম্বৰৰ মাছৰ বজাৰত সৰু মাছৰ ফিচা এডালো নাছিল বাবে চিতলকে আনিছিলোঁ।শ্ৰীমতীয়ে পাৰ আনিবলৈ কোৱাত আকৌ বজাৰলৈ ওলাই গৈছিলোঁ। বাটতে এজনে ক'লে “ চেপ্তা বৰ্মণৰ ঘৰতে পাব। এইফালে চিধা গৈ ৰাইত লৈ চেপ্তা বৰ্মণ বুলিলে মানুহে দেখাই দিব”। মইয়ো ৰাইত লৈ বাটতে খৰি কাটি থকা মানুহ এজন পাই ‘চেপ্তা বৰ্মণৰ ঘৰ কোনটো’ বুলি সোধাত খঙত তিঙিৰি তুলা হৈ জকজকাই আহিছিল।\nতেজপুৰৰ তিনিখন বজাৰ ঘূৰি এখনত পাৰ এযোৰ পাই দেহা জুৰ পৰিছিল যদিও মনত একুৰা জুই জ্বলি আছিল।\nঘটনাটোৰ বিষয়ে আলোচনা কৰিবলৈ একালৰ সহকৰ্মী চন্দ্ৰ হাজৰিকাৰ ঘৰ পালোঁগৈ । আদ্যোপান্ত শুনি হাজৰিকানীয়ে মিচিকিয়াই হাহিঁ ক'লে- “ ভাল চেপ্তাৰ পাল্লাত পৰিছিল আজি "। আচৰিত হৈ মই ভেবালাগি চাই ৰলোঁ।\nচহৰ খনৰ উপকণ্ঠ অঞ্চল এটাৰ পথাৰ এখন নতুনকৈ বস্তি অঞ্চললৈ ৰূপ সলাই বহু ভিতৰলৈকে বিভিন্ন ঠাইৰ বিভিন্ন ধৰণৰ মানুহৰে ভৰি পৰিছে। একে নাম একে উপাধিৰে চাৰিজন লোকে একেটা চুবুৰিতে ঘৰ সাজি থাকিবলৈ লোৱা বাবে চিনি পোৱাৰ সহজ উপায় হিচাপে, ৰাইজে ওখ জনক দীঘ্লা বৰ্মণ, চাপৰ জনক কটিয়া বৰ্মন, শকত কিন্তু চাপৰ জনক কোম্ৰা (কোমোৰা )বৰ্মণ আৰু ৰাজ্য চৰকাৰৰ জিলা কাৰ্য্যালয় এটাত ৪ৰ্থ বৰ্গত কামকৰি অবসৰৰ ধনেৰে ধনবান মানুহৰ মাজত মাটি এটুকুৰা কিনি, ঘৰ সাজিছিল কিন্তু সম্পূৰ্ণ কৰিব নোৱাৰি আধৰুৱা ঘৰতে বাস কৰিবলৈ লোৱা ,আঁঠ জনীয়া পৰিয়ালৰ নাওখন অকলে চলোৱা ; অভাৱগ্ৰস্ত আৰু অতিকৈ ক্ষীণ, বৰ্মণ উপাধিৰ মানুহ জনক ‘চেপ্তা বৰ্মণ’ নামেৰে মাতিছিল। আজি কালি বৰ্মণ বেছি খিংখিঙীয়া হৈছে আৰু অলপতে অগ্নি শৰ্মা হৈ পৰিছিল। ইফালে আজি পুৱাতে জীয়েকে ২০ হেজাৰ টকীয়া মোবাইল ফোন এটা কিনি নিদিয়াৰ বাবে পুৰণি ফোনটো ভাঙি থৈ লগৰ ছোৱালীৰ লগত পিকনিকলৈ গৈছিল।\nমই কিন্তু তেওঁৰ নাম সচাঁকৈয়ে চেপ্তা বৰ্মণ বুলিয়েই ভাবিছিলোঁ। সেই নামেৰে তেওঁক জোকোৱা বুলি কেইবাজনকো ইতিমধ্যে বেয়াকৈ অপমান কৰা কথাটো হাজৰিকানীয়ে জানিছিল।


অহা ১৯ নৱেম্বৰত পৃথিৱীবাসী সাক্ষী হৈ ৰ’ব এক বিৰল মহাজাগতিক পৰিঘটনাৰ – News Time Assam by Pratham Khabar\nঘৰ/পৰিৱেশ/অহা ১৯ নৱেম্বৰত পৃথিৱীবাসী সাক্ষী হৈ ৰ’ব এক বিৰল মহাজাগতিক পৰিঘটনাৰ\nঅহা ১৯ নৱেম্বৰত দেখা যাব এই শতিকাৰ দীৰ্ঘতম চন্দ্ৰগ্ৰহণ!\n0 39,829 1 মিনিট পঢ়া\nঅহা ১৯ নৱেম্বৰত দেখা যাব এই শতিকাৰ দীৰ্ঘতম চন্দ্ৰগ্ৰহণ! এক বিৰল মহাজাগতিক পৰিঘটনাৰ সাক্ষী হ’ব পৃথিৱীবাসী। মুঠ ৩ঘন্টা ২৮ মিনিট ২৩ ছেকেণ্ড ধৰি থাকিব এই চন্দ্ৰগ্ৰহণ।\n১৯ নৱেম্বৰত সূৰ্য আৰু চন্দ্ৰৰ মাজত আহি পৰিব পৃথিৱী। পৃথিৱীৰ ছাঁ চন্দ্ৰৰ ওপৰত পৰিলেই আৰম্ভ হ’ব চন্দ্ৰগ্ৰহণ।\n২০০১ৰ পৰা ২০২১ লৈকে এই শতিকাৰ এইটোৱে হ’ব সৱাতোকৈ দীৰ্ঘতম চন্দ্ৰগ্ৰহণ। এই বছৰত ভাৰতৰ পৰা শেষবাৰৰ বাবে চন্দ্ৰগ্ৰহণ দেখা যাব। সেইবাৰেই এই বছৰৰ প্ৰথম তথা অন্তিমটো ‘ব্লাড মুন’ দেখা গৈছিল।\n১৯ নৱেম্বৰত হ’বলগীয়া চন্দ্ৰগ্ৰহণ আংশিক চন্দ্ৰগ্ৰহণ হে হ’ব। গ্ৰহণৰ সময়ত চন্দ্ৰৰ ৯৭শতাংশ ঢকা যাব। ভাৰতীয় সময় অনুসৰি দুপৰীয়া ১-৩০ বজাত এই চন্দ্ৰগ্ৰহণ দৃশ্যমান হ’ব।\nঅৱশ্যে দেশৰ সকলো প্ৰান্তৰ পৰা এই চন্দ্ৰগ্ৰহণ দেখিবলৈ পোৱা নাযাব যদিও অসম তথা অৰুণাচল প্ৰদেশৰ পৰা কম সময়ৰ বাবে হ’লেও এই চন্দ্ৰগ্ৰহণ দেখিবলৈ পোৱা যাব। উত্তৰ আমেৰিকাৰ লগতে মেক্সিকোত সকলোতকৈ বেছি ভালদৰে দেখা পোৱা যাব শতিকাৰ দীৰ্ঘতম চন্দ্ৰগ্ৰহণ।\nAssam INDIA Lunar eclipse Moon nature Universe\nকণমানি পুত্ৰক প্ৰাণে মৰাৰ ভাবুকি দি মহিলাক ধৰ্ষণ কৰিলে দুই পাষণ্ডই, কাটি পেলালে চাৰিটাকৈ আঙুলি\nবিক্ৰী হ’ব বিশ্বৰ সবাতোকৈ লেতেৰা ঘৰটো, গ্ৰাহকে ক্ৰয় কৰিব লাগিব ১৩ বছৰ ধৰি জমা হৈ থকা জাবৰ জোথৰ\nইছলামধর্মী লোকে হিন্দু মহিলাক দ্বিতীয় বিবাহ কৰালে নাপাব কোনো সুবিধা\nআইতাকক লগ কৰাব বুলি নিজৰেই দুই সন্তানক অপহৰণ কৰিলে পিতৃয়ে